സി.പി.എം സംസ്ഥാന നേതാക്കളൊട്ടാകെ ക്വാറന്റൈനിലേക്ക് ; ക്വാറന്റൈനിൽ പോകുന്നവരിൽ പിണറായി വിജയനും കോടിയേരി ബാലകൃഷ്ണനും : നടപടി മന്ത്രി തോമസ് ഐസക്കിന് കോവിഡ് സ്ഥിരീകരിച്ചതിന് പിന്നാലെ ⋆ Third Eye News Live\nസി.പി.എം സംസ്ഥാന നേതാക്കളൊട്ടാകെ ക്വാറന്റൈനിലേക്ക് ; ക്വാറന്റൈനിൽ പോകുന്നവരിൽ പിണറായി വിജയനും കോടിയേരി ബാലകൃഷ്ണനും : നടപടി മന്ത്രി തോമസ് ഐസക്കിന് കോവിഡ് സ്ഥിരീകരിച്ചതിന് പിന്നാലെ\nതിരുവനന്തപുരം: സംസ്ഥാനത്ത് ആദ്യമായി ഒരു മന്ത്രിയ്ക്ക് കോവിഡ് സ്ഥിരീകരിച്ചതിന് പിന്നാലെ സിപിഎം സംസ്ഥാന നേതാക്കളൊട്ടാകെ ക്വാറന്റൈനിലേക്ക്.\nമന്ത്രി തോമസ് ഐലക്കിന് കോവിഡ് സ്ഥിരീകരിച്ചതോടെ മുഖ്യമന്ത്രി പിണറായി വിജയനും സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണനും മുതിർന്ന പി.ബി അംഗം എസ്. രാമചന്ദ്രൻ പിള്ളയുമടക്കം 18 മുതിർന്ന നേതാക്കളാണ് ക്വാറന്റൈനിൽ പ്രവേശിച്ചത്.\nധനമന്ത്രിക്ക് കഴിഞ്ഞ ദിവസം നടത്തിയ ആന്റിജൻ ടെസ്റ്റിലാണ് കോവിഡ് കണ്ടെത്തിയത്. തുടർന്നാണ് ഇക്കഴിഞ്ഞ സംസ്ഥാന സെക്രേട്ടറിയറ്റ് യോഗത്തിൽ അദ്ദേഹത്തോടൊപ്പം പെങ്കടുത്ത നേതാക്കളും എ.കെ.ജി സെന്ററിൽ മന്ത്രിയോട് ഇടപഴകിയ പ്രവർത്തകരും ജീവനക്കാരുമാണ് ക്വാറന്റൈനിൽ പ്രവേശിച്ചത്.\nസെപ്റ്റംബർ നാലിനായിരുന്നു സംസ്ഥാന സെക്രേട്ടറിയറ്റ് യോഗം. പിണറായി വിജയനും കോടിയേരി ബാലകൃഷ്ണനും ഉൾപ്പെടെ 16 അംഗം സംസ്ഥാന സെക്രേട്ടറിയറ്റാണ് സി.പി.എമ്മിന്. പിണറായി വിജയൻ, കോടിയേരി ബാലകൃഷ്ണൻ, പി. കരുണാകരൻ, പി.കെ. ശ്രീമതി, ഇ.പി. ജയരാജൻ, ടി.എം. തോമസ് െഎസക്, എളമരം കരീം, എ.കെ. ബാലൻ, എം.വി. ഗോവിന്ദൻ, ബേബി ജോൺ, ആനത്തലവട്ടം ആനന്ദൻ, ടി.പി. രാമകൃഷ്ണൻ, എം.എം. മണി, കെ.െജ. തോമസ്, കെ.എൻ. ബാലഗോപാൽ, പി. രാജീവ് എന്നിവർ അടങ്ങുന്നതാണ് സെക്രേട്ടറിയറ്റ്.\nഇതിൽ നേരത്തേ സ്വയം നിരീക്ഷണത്തിൽ പോയ മന്ത്രി എ.കെ. ബാലൻ മാത്രമാണ് സെക്രേട്ടറിയറ്റിൽ പെങ്കടുക്കാതിരുന്നത്. സെക്രേട്ടറിയറ്റ് അംഗങ്ങളെ കൂടാതെ നിലവിൽ തിരുവനന്തപുരത്തുള്ള പി.ബി അംഗം എസ്.രാമചന്ദ്രൻപിള്ളയും കേന്ദ്ര കമ്മിറ്റി അംഗങ്ങളായ മന്ത്രി കെ.കെ. ശൈലജയും കെ. രാധാകൃഷ്ണനും സെക്രേട്ടറിയറ്റ് യോഗത്തിൽ പെങ്കടുത്തിരുന്നു.\nസംസ്ഥാനത്ത് കോവിഡ് വ്യാപനം അതിരൂക്ഷമാകവെ ഒരു രാഷ്ട്രീയ പാർട്ടിയുടെ നേതൃനിര ഒട്ടാകെ ക്വാറന്റൈനിൽ പ്രവേശിക്കേണ്ടിവരുന്നത് ഇതാദ്യമാണ്. സംസ്ഥാന രാഷ്ട്രീയത്തിൽ നിർണായകമായ സംഭവവികാസങ്ങൾ ഉരുത്തിരിയുമ്പോഴാണ് ഭരണത്തിന് നേതൃത്വം നൽകുന്ന സി.പി.എമ്മിന് പുതിയ പ്രതിസന്ധി.\nPrevious articleകോട്ടയം ജില്ലയിൽ രണ്ട് കണ്ടെയ്ന്‍മെന്‍റ് സോണുകള് കൂടി: കോട്ടയം നഗരസഭയിലും ആർപ്പൂക്കരയിലും കണ്ടെയ്ൻമെൻ്റ് സോണുകൾ\nNext articleസംസ്ഥാനത്ത് കൊവിഡ് പരിശോധനയ്ക്ക് ഇനിമുതൽ ആന്റിജൻ പരിശോധന മാത്രം ; പ്രതിദിന പരിശോധന അമ്പതിനായിരത്തിൽ എത്തിക്കും : നിർദ്ദേശങ്ങൾ ഇങ്ങനെ


കായംകുളം താപവൈദ്യുത നിലയം അനിശ്ചിതമായി അടച്ചു | Malayali Manasu\nHome Kerala കായംകുളം താപവൈദ്യുത നിലയം അനിശ്ചിതമായി അടച്ചു\nകായംകുളം താപവൈദ്യുത നിലയം അനിശ്ചിതമായി അടച്ചു. അവശേഷിച്ച നാഫ്ത ഇന്ധനം ഉപയോഗിച്ചുള്ള വൈദ്യുതി ഉത്പാദനം ഇന്നലെ രാത്രിയോടെ പൂർത്തിയായി. നിലയം പ്രവർത്തിപ്പിക്കാൻ ഇനി പദ്ധതി പ്രദേശത്ത് നാഫ്ത ശേഖരിക്കില്ല.\nഇതോടെ താപനിലയം ഇനി പ്രവർത്തിക്കാനുള്ള സാധ്യതയും മങ്ങുകയാണ്.\nPrevious articleദാദാ സാഹെബ് ഫാൽകെ പുരസ്ക്കാരം രജനീകാന്തിന്\nNext articleയു.ഡി.എഫ് സ്ഥാനാർത്ഥി ടോണി ചെമ്മണിക്ക് കോവിഡ്


Emalayalee.com - അനുപമം ഈ മാതൃസ്‌നേഹം (ജ്യോതിലക്ഷ്മി നമ്പ്യാര്)\nഅനുപമം ഈ മാതൃസ്‌നേഹം (ജ്യോതിലക്ഷ്മി നമ്പ്യാര്)\nഈ കരച്ചില് സാന്താപത്തിന്റെയോ, സന്തോഷത്തിന്റേയോ അല്ല. ആരോ പഠിപ്പിച്ചതോ, പറഞ്ഞു ചെയ്യിയ്ക്കുന്നതോ അല്ല. ഇതൊരു പ്രപഞ്ച സത്യമാകുന്നു. പ്രകൃതിയും ഒരു പുതു ജീവനും കണ്ടുമുട്ടുന്ന അനുഭൂതി. ഒരു സ്ത്രീ തന്റെ ജീവിതത്തില് കേള്‍ക്കാന് ആഗ്രഹിയ്ക്കുന്ന, അവളില് മാതൃത്വം ചുരത്തപ്പെടുന്ന, ഒരമ്മയുടെ ജീവിത സങ്കല്‍പ്പങ്ങളുടെ വാതായനങ്ങള് തുറക്കപ്പെടുന്ന, ഒരു മാതാവിലെ പ്രതീക്ഷകളുടെ മൊട്ടുകള് വിടര്‍ന്ന് മനസ്സൊരു പലവര്‍ണ്ണ പുഷ്പങ്ങള് നിറഞ ഒരു പൂങ്കാവനമാകുന്ന നിമിഷമാണ് നവജാത ശിശുവിന്റെ കരച്ചില്. കൗമാര പ്രായത്തില് ഒരു പെണ്‍കുട്ടി വിവാഹത്തെകുറിച്ച് സ്വപനം കാണുമ്പോള് ആ സ്വപ്നം അതിന്റെ പൂര്‍ണ്ണാവസ്ഥയില് എത്തുന്നത് താലോലിച്ച് വളര്‍ത്താന് ഒരു കുഞ്ഞു എന്ന അവസ്ഥയിലാണ്. തന്റെ ഉദരത്തില് ഒരു ജീവന് ഉത്ഭവിച്ച് കഴിഞ്ഞാല് അവളിലെ ഓരോ ചിന്തകളും പിറക്കാനിരിയ്ക്കുന്ന കുഞ്ഞിനെ കുറിച്ചാകുന്നു. ഒമ്പത് മാസക്കാലം അവള് അനുഭവിയ്ക്കുന്ന എല്ലാ ശാരീരികമായ ബുദ്ധിമുട്ടുകളും, പ്രസവ നോവും അവള് കുഞ്ഞിന്റെ ആദ്യ കരച്ചില് കേള്‍ക്കുമ്പോഴുണ്ടാകുന്ന നിര്‍വൃതിയില് മറക്കുന്നു\nജന്മദിവസത്തെക്കുറിച്ച് ഡോ. എ പി ജെ അബ്ദുല് കലാം ഇങ്ങിനെ പറഞ്ഞു ' 'The only day in your life your mother smiled when you cried'. ഒരു കുഞ്ഞിന്റെ കരച്ചില് കേട്ടാല് യഥാര്‍ത്ഥ അമ്മയ്ക്ക് ചിരിയ്ക്കാന് കഴിയുന്നത് കുഞ്ഞിന്റെ ജനിച്ചു വീഴുന്ന കരച്ചില് കേള്‍ക്കുമ്പോള് മാത്രമാണ് .അതല്ലാതെ ഒരു സാഹചര്യത്തിലും മക്കള് കരയുന്നത് സഹിയ്ക്കാന് ശരിയായ ഒരു മാതൃ ഹൃദയത്തിനു കഴിയില്ല.\nമാതാവിലൂടെ അല്ലെങ്കില് ഒരു അമ്മയിലൂടെ മാത്രം സംഭാവ്യമാകുന്ന 'ജനനം' എന്ന പ്രപഞ്ച പ്രക്രിയ. പ്രകൃതിയില്, മനുഷ്യനോ, മൃഗമോ ആകട്ടെ ഒരു ജീവന് ഉത്ഭവിച്ചിട്ടുണ്ടെങ്കില് അത് 'അമ്മ എന്ന സത്യത്തിലൂടെ മാത്രം സംജാതമാകുന്നു. ഓരോ ജീവനും തന്റെ അമ്മയുടെ വാത്സല്യം അനുപമമാണ് അതുപോലെതന്നെ ഒരുപെറ്റമ്മയ്ക്ക് തന്റെ ഉദരത്തില് ഉത്ഭവിച്ച ജീവന് കള്ളനോ, ദുഷ്ടനോ, ക്രൂരനോ അല്ലെങ്കില് അംഗ വൈകല്യമുള്ളവനോ, ബുദ്ധിയില്ലാത്തതോ ആയാലും തന്റെ കുഞ്ഞു എന്നും അരുമതന്നെ. ഒരിയ്ക്കലും പകരം നല്‍കാനോ, കൊടുത്തുതീര്‍ക്കാനോ, പറഞ്ഞു അവസാനിപ്പിയ്ക്കാനോ കഴിയാത്ത ബന്ധമാണ് ഒരു ജീവന് 'അമ്മ. എത്ര പറഞ്ഞാലും, എത്ര വര്‍ണ്ണിച്ചാലും വാക്കുകള്‍കൊണ്ട് മാത്രം പൂര്‍ണ്ണത വരാത്ത പദം 'അമ്മ'\nമുംബൈയിലും, പല ഗ്ലോബല് മീഡിയകളിലും, മാധ്യമങ്ങളിലും പ്രശസ്തനായ ശ്രീ തൊടുപുഴ കെ ശങ്കര് 'അമ്മയും ഞാനും' എന്ന തന്റെ കവിതാസമാഹാരത്തില് ഇരുപതില് പരം കവിതകള് അമ്മയെകുറിച്ച് മാത്രം എഴുതിയിരിയ്ക്കുന്നു. ഈ കവിതാ സമാഹാരത്തില് ''അമ്മ എന്റെ ആദ്യബന്ധു' എന്ന കവിതയില് അദ്ദേഹം എഴുതി 'വീട്ടുവാനാകാത്തതീക്കടം വാടകവീടലല്ലമ്മേ, നിന് ഗര്‍ഭപാത്രം! പത്തുമാസം മാത്രം താമസിച്ചെങ്കിലും ചത്തുപോകുംവരെ ഓര്‍മ്മ നില്‍ക്കും!' അങ്ങനെ ഓരോ കവിയും കലാകാരനും അമ്മയെ കുറിച്ച് എഴുതിയിട്ടും വര്‍ണ്ണിച്ചിട്ടും അവസാനിയ്ക്കാത്ത ഒരു ആവനാഴിയാണ് മാതൃ സ്‌നേഹം.\nഒരുപക്ഷെ പാശ്ചാത്യ സംസ്‌കാരത്തെക്കാളും പാവനമായും അമൂല്യവുമായാണ് ഇന്ത്യന് സംസ്‌കാരത്തില് 'അമ്മ എന്ന സത്യത്തെ കാണുന്നത്. ഒരു ജീവന്റെ ചുട്ടമുതല്, ചുടലവരെ ഹൃത്തില് സുഗന്ധം പകരുന്ന, വാടാമലരായി മാതൃസ്‌നേഹം നിറഞ്ഞു നില്‍ക്കുന്നു. ഒരാള് എത്ര വലിയവനായാലും 'അമ്മ എന്ന സ്മരണയ്ക്ക് മുന്നില് എന്നും നിഷ്‌കളങ്കമായ ഒരു കുഞ്ഞാകുന്നു . ഒരുപക്ഷെ ഓരോരുത്തരിലും അലിഞ്ഞുചേര്‍ന്ന ഈ മാതൃസ്‌നേഹം തന്നെയാകാം നമ്മുടെ സംസ്‌കാരത്തില് 'അമ്മ എന്ന സങ്കല്‍പ്പത്തെ നിത്യഹരിതമാക്കുന്നത്.\nഎന്നാല് ഇന്നത്തെ കാലഘട്ടത്തില് നിര്‍മലമായ ഈ മാതൃസ്‌നേഹത്തിനു മൂല്യച്ച്യുതി സംഭവിച്ചുവോ എന്ന് പല സന്ദര്ഭങ്ങളിലും നമുക്ക് തോന്നിപോകാം. അവിഹിത ബന്ധങ്ങളില് പിറക്കുന്ന കുഞ്ഞുങ്ങളെ പൊതുസ്ഥലങ്ങളിലും, ചവിട്ടുകൊട്ടകളിലും ഉപേക്ഷിയ്ക്കപ്പെടുന്നതും, വിവാഹേതര ബന്ധങ്ങള് കൂടുതല് സുഖമമാക്കുന്നതിന് സ്വന്തം ഉദരത്തില് കുരുത്ത് തന്റെ രക്തത്തില് പിറന്ന നിഷ്‌കളങ്കരായ കുഞ്ഞുങ്ങളെ ദാരുണമായി കൊലപ്പെടുത്തുന്നതും, ഒരു അമ്മയുടെ ചൂടും സ്‌നേഹവും ആവശ്യമുള്ളപ്പോള് കുഞ്ഞിനെ ഉപേക്ഷിച്ച് സ്വന്തം സുഖം തേടി പോകുന്നതും അമ്മതന്നെ. ഇത്തരത്തിലുള്ള നിത്യ സംഭവങ്ങള് 'അമ്മ എന്ന ദൈവികമായ പദം കളങ്കപ്പെടുത്തുന്നതും നിര്‍മ്മലമായ മാതൃസ്‌നേഹത്തെ ചോദ്യം ചെയ്യുന്നതും ആകാം.\nജന്മം തന്നതിന് കണക്കുതീര്‍ത്ത് അമ്മമാരുടെ ശല്യം ഒഴിവാക്കുന്ന മക്കളും ഇന്ന് 'അമ്മ എന്ന പദത്തെ കളങ്കപ്പെടുത്തുന്നില്ലേ എന്ന് തോന്നിയേക്കാം. കൈ വളര്ന്നുവോ കാല് വളരുന്നുവോ എന്ന് നോക്കി, ശരിയായ ആരോഗ്യത്തോടെ, തനിയ്ക്കാകുന്നതിനും ഉപരിയായി സാമ്പത്തിക പരാധീനതകള് നികത്തി ആവശ്യമായ വിദ്യാഭ്യാസം നല്‍കി മക്കളെ ഉന്നത പദവികളില് എത്തിയ്ക്കുമ്പോള് മാതാപിതാക്കളെ ഒന്ന് വന്നു കാണാന്, അവരുടെ ആരോഗ്യ പ്രശ്‌നങ്ങള് പരിഹരിയ്ക്കാന്, എന്തിനേറെ അവര്‍ക്ക് ഒരു ഫോണ് വിളിച്ച് സംസാരിയ്ക്കാന് വരെ സമയം കണ്ടെത്താന് കഴിയാത്ത മക്കളെ കുറിച്ചുള്ള ദുഃഖങ്ങള് കടിച്ചമര്‍ത്തി വാര്‍ദ്ധക്യം വേലക്കാര്‍ക്കൊപ്പം കഴിച്ചുകൂട്ടുന്ന മാതാപിതാക്കളെ സമൂഹത്തില് നമുക്ക് കാണാന് കഴിഞ്ഞേക്കാം. അറിയപ്പെടാത്ത വഴികളില് , പള്ളികളില്, അമ്പലങ്ങളില് അമ്മയെ ഉപേക്ഷിച്ച് സ്വത്ത് കരസ്ഥമാക്കി സ്വന്തം കാര്യം നോക്കി സ്ഥലം വിടുന്ന മക്കളും, ഹൃദയത്തില് തന്റെ പ്രാണന് പോലെ ഓരോ നിമിഷത്തിലും മക്കള്‍ക്കുവേണ്ടി നൊമ്പരം കൊണ്ട 'അമ്മയെ, മാതാപിതാക്കളെ അനാഥാലയത്തില് നിഷ്പ്രയാസം ഉപേക്ഷിയ്ക്കുന്ന മക്കളും ഇന്ന് സമൂഹത്തിലുണ്ട് എന്നതും മാതൃ വാത്സല്യത്തെ ചോദ്യം ചെയ്യപ്പെടുന്നതാണ്.\nഇത്തരം സംഭവങ്ങള് ഈ കാലഘട്ടത്തില് മാത്രമല്ല പണ്ടുകാലങ്ങളിലും സംഭവിച്ചിരുന്നു എന്നാല് ഇന്ന് മാധ്യമങ്ങളുടെ സ്വാധീനം കൂടുതല് ഉള്ളതിനാല് നല്ല സംഭവങ്ങളെക്കാള് ഇത്തരം അനിശ്ചിത സംഭവങ്ങള് കൂടുതല് ശ്രദ്ധേയമാകുന്നു എന്നുമാത്രം. കഴിഞ്ഞ കാലഘട്ടത്തെക്കാള് ഇന്ന് മക്കള്‍ക്ക് മാതാപിതാക്കളോടോ, മാതാപിതാക്കള്‍ക്ക് അച്ഛനമ്മമാരോടോ വാത്സല്യം നഷ്ടപ്പെടുന്നു എന്ന് തറപ്പിച്ച് പറയാനാകില്ല. ജീവിത സാഹചര്യങ്ങള് മാറുന്നതനുസരിച്ച് ജീവിത രീതി മാറിയെന്നിരിയ്ക്കാം. അനിശ്ചിതമായ സംഭവങ്ങള്, ചില സംഭവങ്ങള് മാത്രമാണ്. മനുഷ്യത്വം നഷ്ടപ്പെട്ട ജീവിതങ്ങള്‍ക്ക് മാത്രമേ ഇത്തരം അനിശ്ചിത സംഭവങ്ങള്‍ക്ക് ഉത്തരവാദികളാകാന് കഴിയൂ.\nദേവാലയങ്ങളേക്കാള് പരിശുദ്ധമാണ് മാതൃ ഹൃദയം, ദേവാലയങ്ങളില് വാഴുന്ന ദൈവങ്ങളെക്കാളും ശക്തിയേറിയതും, സഹിയ്ക്കാനും പൊറുക്കാനും കഴിയപ്പെടുന്ന കാണപ്പെടുന്നതുമായ ദൈവമാണ് ത്യാഗത്തിന്റെയും സഹിഷ്ണുതയുടെയും, സ്‌നേഹത്തിന്റെയും, വാത്സല്യത്തിന്റെയും ആകെ തുകയായ ഒരു മാതാവ്. ഓരോ കുഞ്ഞിന്റെയും ശരീരത്തില്, മനസ്സില് ഒരു വേദന പറ്റിയാല് ആ വേദന കൂടുതല് പ്രതിഫലിയ്ക്കുന്നത് മാതാവിന്റെ ഹൃദയത്തിലാണ്. ആ നെഞ്ചു പിടയുന്നത് മക്കള്‍ക്ക് വേണ്ടിയാണ്, ആ പ്രാര്‍ത്ഥന എന്നും തന്റെ രക്തത്തില് നിന്നും ഉരുത്തിരിഞ്ഞ മറ്റൊരു ജീവനുവേണ്ടിയാണ്. തന്റെ അന്ത്യശ്വാസം വരെ ആ കണ്ണുകള് കാണാന് ആഗ്രഹിയ്ക്കുന്നത് മക്കളെയാണ്, മക്കളുടെ ചുണ്ടിലെ ചിരിയാണ്. ആ നിസ്വാര്‍ത്ഥ സ്‌നേഹം മക്കള്‍ക്കുവേണ്ടി മാത്രമാണ്. ആ ശാസന നന്മയ്ക്കുവേണ്ടി മാത്രമാണ്, ആ സ്വാര്‍ത്ഥത മക്കള് എന്ന് മാത്രമാണ്.\nഓരോ മനുഷ്യനും തന്റെ മനസ്സെന്ന ദേവാലയത്തില് പ്രതിഷ്ഠിയ്‌ക്കേണ്ടത് 'അമ്മ എന്ന അനുപമമായ മാതൃ വാത്സല്യത്തെയാണ്. ആരാധന നടത്തേണ്ടത് ആ മനസ്സിന്റെ നന്മയെയാണ്. എന്നും സേവിയ്‌ക്കേണ്ടത് ആ പാദത്തെയാണ്. 'അമ്മ എന്ന ചൈതന്യം എല്ലാ മനസ്സിലും ജീവ ചൈതന്യമായി നിറഞ്ഞു നില്‍ക്കും.\nനമ്മള് നമ്മുടെ മാതാപിതാക്കളെ സ്‌നേഹിയ്ക്കുന്നതിലൂടെ വരും തലമുറ നമ്മിലെ മാതാപിതാക്കളും സ്‌നേഹിയ്ക്കപ്പെടട്ടെ. നമ്മള് നമ്മുടെ മാതാപിതാക്കളെ സ്‌നേഹിയ്ക്കുന്നതിലൂടെ വരും തലമുറകളാല് നമ്മിലെ മാതാപിതാക്കളും സ്‌നേഹിയ്ക്കപ്പെട്ടേക്കാം. ജനനിയെന്ന പ്രപഞ്ച ശക്തിയിലെ അതുല്യമായ സ്‌നേഹം അമ്മയെ സ്‌നേഹിച്ചുകൊണ്ടുതന്നെ ഓരോരുത്തര്‍ക്കും നുകര്‍ന്നറിയാം.\nമാതൃ സ്നേഹത്തിന്‍റെ മാഹാത്മ്യം ജ്യോതിലക്ഷ്മി നന്നായി വര്‍ണ്ണിച്ചിരിക്കുന്നു. അഭിനന്ദനം! Dr. E,M. Poomottil\nനൊന്തുപെറ്റു വളർത്തി നമ്മെ നമ്മളാക്കിയ വാത്സല്യനിധികളാണ് അമ്മമാർ. മക്കൾ എത്ര മേൽ വളർന്നാലും ലാളിച്ച് കൊതി തീരാത്ത ഹൃദയം ആണ് അമ്മമാരുടേത്. സർവ്വംസഹിക്കുന്നവൾ ആണ് അമ്മ. അമ്മയാണ് എന്റെ ഗുരു, അമ്മയാണ് എന്റെ ദൈവം, അമ്മയാണ് എല്ലാം. അമ്മയാകുന്ന പ്രപഞ്ച വെളിച്ചത്തിൽ ഒരു മാതൃദിനം കൂടി ആഘോഷിക്കുമ്പോൾ അമ്മമാർ എല്ലാം മറന്ന് സന്തോഷിക്കട്ടെ. ആയുസ്സ് എത്തും വരെ നമ്മുടെ അമ്മമാർക്ക് കൊടുക്കാൻ സാധിക്കുന്നത് തികഞ്ഞ ആദരവും സ്നേഹവും പരിലാളനവും ആണ്. ശരണാലയത്തിലേക്ക് തള്ളിവിടുന്ന അമ്മമാരുടെ ചുടുകണ്ണീർ പ്രളയത്തിൽ ആരും മുങ്ങി പോകാതിരിക്കട്ടെ.\nനാളത്തെ സ്ഥിതി തീർത്തും പരിതാപകരമാണ് അമ്മയും അമ്മിഞ്ഞയും ഗർഭപാത്രവും വാടകക്ക് കിട്ടുന്ന ഇക്കാലത്തു അമ്മയ്ക്ക് കുട്ടികളോടും തിരിച്ചുമുള്ള മനസ്സിൻറെ അടുപ്പം എത്രമേൽ ഈടുറ്റതാകും.\nഎല്ലാ അമ്മമാർക്കും മാതൃദിനാശംസകൾ!!!\nനല്ലൊരു ലേഖനത്തിന് അഭിനന്ദനം ജ്യോ


കുമാരേട്ടന്റെ പ്രയാണങ്ങള് – Boolokam\nഎട്യേയ്.. ഞാന് ദേങ്ങട് എറങ്ങണു ട്ടോ..\nപ്രിയതമയോട് യാത്രയോതി കുമാരേട്ടന് ഇറയത്തു തിരുകി വെച്ചിരുന്ന കാലന് കുടയുമെടുത്ത് പുറത്തേക്കിറങ്ങി. നേരിയ ചാറ്റല് മഴയില് നിന്നും കാലന് കുട അയാളുടെ ശരീരത്തിന് സംരക്ഷണം നല്‍കി. കാല് വെപ്പുകളുടെ എണ്ണം കൂടി വന്ന് പടിപ്പുര വാതിലും കടന്ന് നീങ്ങുമ്പോള് കുമാരേട്ടന്റെ മനസ് ശരീരത്തോട് മെല്ലെ സംവദിച്ചുകൊണ്ടിരുന്നു. അത് തലച്ചോറുകളിലൂടെ കടന്ന് ചിന്തകളായി രൂപാന്തരണം പ്രാപിച്ചുകൊണ്ടിരുന്നു.\nജീവിതം മഹത്തായ ഒരു യാത്രയാണ്, എന്നാല് ആ വലിയ യാത്ര അവസാനിക്കുന്നതോ പ്രാണന് നഷ്ടപ്പെടുന്ന മരണമെന്ന മഹാ സത്യത്തിലും. മരണം അതിനപ്പുറം എന്തായിരിക്കും? ഒരുപക്ഷേ ഓരോ മനുഷ്യനും നേടേണ്ടതെന്തെന്ന വ്യക്തമായ കാഴ്ചപ്പാടില്ലാതെ എന്തൊക്കെയോ തേടുന്ന യാത്രയ്ക്കവസാനം നഷ്ടപ്പെടുന്ന പ്രാണനെക്കാള് സുന്ദരമായതെന്തോ മരണത്തില് നേടുന്നുണ്ടാവണം. അത്.. നിശബ്ദമായ ശാന്തതയാവാം, ഒന്നിനെയും ഓര്‍ക്കാതെ,ഒന്നുമൊന്നും ചിന്തിക്കാതെ, ഒട്ടും വേവലാതികളില്ലാതെ തികച്ചും സമാധാനപരമായ ഒരു അന്തരീക്ഷം. ചിലപ്പോള് വേഗതയുടെ ഏറ്റവും ഉന്നതിയില് കടിഞ്ഞാണില്ലാതെ പായുന്ന മനസിനെ നിയന്ത്രിക്കുന്ന പ്രാണനെക്കാള് ആ ശ്യൂന്യത സുന്ദരമായിരിക്കണം.\nകുമാരേട്ടനെങ്ങ്ടാ ഇത്രേം നേരത്തെ, വല്യ ഒരു യാത്രേടെ ലക്ഷണമുണ്ടല്ലോ….\nപാല്‍ക്കാരന് പയ്യന്റെ കുശലാന്വേഷണത്തിന് അയാള്‍ക്കെന്തോ മറുപടിയോതുവാന് തോന്നിയതേയില്ല.. എങ്കിലും ഒന്നിനും കൊള്ളാത്ത മഹത് ചിന്തകളില് നിന്നും ഉണര്‍ത്തപ്പെട്ടതിന്റെ അസാരസ്യങ്ങളെ മറച്ചുവെച്ച് അയാളൊന്ന് ചിരിച്ചെന്ന് വരുത്തി.\nചിരി ഈയിടെ കുറവാണ് കുമാരേട്ടന്.. ചിരികളെ സൂക്ഷിച്ച പേടകം നഷ്ടപ്പെട്ട ഒരു നിരാശഭാവം ആ മുഖത്തിപ്പോള് ദൃശ്യമാണ്.\nജീവിതയാത്രയിലെ നഷ്ടസ്വപ്നങ്ങള് നിരാശതകളെ നല്‍കിയ ഈ വൃദ്ധന്റെ മുഖത്ത് ഈയിടെ വല്ലാത്തൊരു നിര്‍വികാര ഭാവമാണ്. എങ്കിലും സ്വപ്നങ്ങളുടെ വെണ്‍ചിറകുകളേറുന്ന സ്വപ്നജീവിയായ ഈ മനുഷ്യന്റെ ഏകാന്ത നിമിഷങ്ങളില് അയാളുടെ മുഖം അസ്തമന സൂര്യന്റെ ചുവപ്പും തുടുപ്പും പടര്‍ന്നു നില്‍ക്കാറുണ്ട്.\nഒറ്റപ്പെടലിന്റെ ബാല്യമായിരുന്നു കുമാരേട്ടന്.. സഹപാഠികളുടെ കളിചിരികളില് നിന്നൊഴിഞ്ഞുമാറി ഏകാന്തമായൊരു കോണില് ഏകനായിരുന്ന് സ്വപ്നം കാണാറുള്ള കുമാരേട്ടനെ ഇടക്കെങ്കിലും വാസ്തവികത്വങ്ങളിലേക്ക് ക്ഷണിക്കാറുള്ളത് യശോദയുടെ സാമീപ്യമായിരുന്നു. കുമാരന്റെ കൌമാരത്തിലെ നിര്‍വികാര ഭാവം അടര്‍ത്തി മാറ്റി അവിടെ പ്രണയത്തിന്റെ സുന്ദരഭാവം എഴുതി വെച്ചത് യശോദയാണ്. അവളുടെ പ്രണയം, അത് എത്ര പെട്ടെന്നാണ് കുമാരനെ മറ്റൊരു കുമാരനാക്കി തീര്‍ത്തത്. അന്നുമുതല് ഇന്ന് വരെ ഉരുകിയൊലിക്കാതെ, ചോര്‍ന്നുപോകാതെ ആ പ്രണയം അവരില് നിറഞ്ഞു നില്‍ക്കുന്നതിനാല് അതൊരു ദിവ്യ പ്രണയമായിരുന്നുവെന്ന് അനുമാനിക്കാം.\nസത്യസന്ധനും മാന്യനുമായ കുമാരേട്ടന്റെ ജീവിതം മരുഭൂമിയുടെ വികൃതികള് പോലെയാണ്. പലപ്പോളും വിധി അയാള്‍ക്ക് മുന്നില് മരുപ്പച്ചക്കലായി വന്ന് ഭവിക്കാറുണ്ട്. സ്വപ്നജീവിയായ ഈ മനുഷ്യന്റെ ജീവിതം ഒരു മരീചിക പോലെയാണ് മറ്റൊരിക്കല്. ഉണ്ടെന്നോ ഇല്ലെന്നോ പറയാനാവാത്ത ഒരവസ്ഥയില് അതൊരു വിസ്മയം തീര്‍ത്തു നില്‍ക്കും. എന്നാലിപ്പോള് ക്രുദ്ധനായ മാരുതന്റെ കോപം കലര്‍ന്നുണ്ടാവുന്ന പൊടിക്കാറ്റുകളില് നിന്നും ചെളി പടര്‍ന്നിരിക്കുകയാണ് അയാളുടെ ജീവിതം ഇപ്പോള്.\nകള്ളക്കുമാരാ.. ആരെ സ്വപ്നം കണ്ട് നടക്കുന്നു.. മരുമകളെയോ അതോ…..?\nകുഞ്ഞുകുട്ടികള് മുതല് വൃദ്ധര് വരെ സ്വപ്ന ജീവിയായ കുമാരേട്ടനെ കാണുമ്പോള് പലപ്പോളും പരിഹാസച്ചുവ കലര്‍ത്തി ചോദിക്കുന്ന ഈ ചോദ്യമാണ് ഇന്ന് കുമാരേട്ടന്റെ ഏറ്റവും വലിയ ദുഖം. ഈയൊരു ചോദ്യം മതിയായിരുന്നു ഒറ്റപ്പെടലുകളുടെ അന്ധകാരത്തില് നിന്നും യശോദയുടെ പ്രണയം മോക്ഷം നല്‍കിയ കുമാരേട്ടനെ വീണ്ടും ഒറ്റപ്പെടലുകളുടെ വേദനകളിലേക്ക് തള്ളുവാന്. ഇന്നീ ലോകത്ത് കുമാരേട്ടനെ വിശ്വസിക്കുന്നത് യശോദ മാത്രം. ഒരിക്കലും വറ്റാത്ത പ്രണയത്തിന്റെ, സ്‌നേഹത്തിന്റെ സുന്ദര വചനങ്ങളുമായി യശോദ കുമാരേട്ടനെ സമാധാനിപ്പിക്കാന് ശ്രമിക്കുന്നുണ്ട്. എന്നാല് ആ വേദനാ സംഹാരിക്കും കുമാരേട്ടന്റെ ഹൃദയത്തില് ആഴത്തില് പതിഞ്ഞ ആ മുറിവിന്റെ വേദനയകറ്റാനാവുന്നില്ല.\nകുമാരേട്ടന്റെ യാത്ര ഇരുവശവും നിരന്ന് നിന്ന് ഇളം കാറ്റിലൂടെ സന്ദേശങ്ങള് കൈമാറിക്കളിക്കുന്ന ഞാവല് മരങ്ങള് നിറഞ്ഞ, നനഞ്ഞു പുതഞ്ഞ ചെമ്മണ്‍പാതകളെ പിന്നിലാക്കി മുന്നോട്ട് നീങ്ങിക്കൊണ്ടിരുന്നു. ഈ നനഞ്ഞ മണ്ണിലെ ഓരോ ചവിട്ടടിയും കുമാരേട്ടനിപ്പോള് അഗ്‌നിപാതയിലെ അസഹനീയ വേദന നല്‍കുന്നുണ്ട്. അയാളുടെ ഹൃദയം ദ്രുതഗതിയില് മിടിക്കുകയും കരളില് കരിമുള്ളു പടരുന്ന വേദന പടരുകയും ചെയ്യുന്നു. ഇടക്കിടെ ഉടുമുണ്ടിന്റെ കരയാല് കണ്ണിമകളിലെ ഈര്‍പ്പം തുടക്കുന്ന കാഴ്ച അയാളിലെ നിരപരാധിത്വത്തിന്റെ വ്യക്തമായ തെളിവായിരിക്കണം.\nമകന്റെ വിവാഹത്തോടെയാണ് കുമാരനെന്ന മാന്യനും സല്‍സ്വഭാവിയുമായ വ്യക്തി നാട്ടുകാര്‍ക്കിടയില് തെമ്മാടിയും അധകൃതനുമായി തീര്‍ന്നത്. മക്കളുടെ ഇഷ്ടങ്ങള്‍ക്കായി ജീവിച്ച പിതാവ് തന്നെയായിരുന്നു കുമാരേട്ടന്. എന്നാല് സ്വന്തം മക്കള് തങ്ങളില് നിന്നും അകന്ന് ജീവിക്കുന്നത് അയാള്‍ക്ക് സഹിക്കാനാവുമായിരുന്നില്ല.മക്കള് എന്നും തങ്ങള്‍ക്കൊപ്പം വേണമെന്ന ചിന്ത ഒരുപക്ഷെ സ്വാര്‍ഥതയായിരിക്കാം. എന്നാല് ആ സ്വാര്‍ഥത സ്‌നേഹത്തിന്റെ ഉത്തംഗശൃംഖങ്ങളില് നിന്നും ഉല്‍ഭവിക്കുന്നത് തന്നെയാണ്.\nഅണുകുടുംബത്തെ മനസാ വരിച്ച മരുമകള്‍ക്ക് പക്ഷെ കുമാരേട്ടന്റെ ഈ സ്വാര്‍ഥതയോട് വല്ലാത്തൊരു ഈര്‍ഷ്യതയുണ്ടായിരുന്നു. ഒളിഞ്ഞും തെളിഞ്ഞും ഭര്‍ത്താവിന്റെ കാതിലോതിയ തലയണമന്ത്രങ്ങളില് ഫലം കാണാതായ അവള്‍ക്ക് വാശിയേറി വന്നതുകൊണ്ടാവണം ഭര്‍ത്താവിന്റെ പിതാവിന്റെ നോട്ടങ്ങളിലും ഭാവങ്ങളിലും ലൈംഗിക ചേഷ്ടകള് ആരോപിക്കാന് അവള് ഒരുമ്പെട്ടത്. അത് പക്ഷെ കുറിക്കു കൊള്ളുകയും ചെയ്തിരിക്കുന്നു.\nകുമാരേട്ടന്റെ യാത്ര മകന്റെ വീടിനെ ലക്ഷ്യമാക്കി നീങ്ങിക്കൊണ്ടിരുന്നു. ഈ യാത്രയില് അയാളുടെ മനസ് തെല്ലും ശാന്തമല്ല, മനസറിഞ്ഞ് മാപ്പിരക്കാന് അയാള് തയ്യാറുമല്ല, അല്ലെങ്കില് തന്നെ സ്വപ്നത്തില് പോലും ചിന്തിക്കാത്ത കാര്യങ്ങള്‍ക്ക് എങ്ങനെയാണ് മനസറിഞ്ഞ് മാപ്പിരക്കുന്നത്. എന്നാല് താന് ഇല്ലാതാവുന്നതോടെ ഒറ്റപ്പെട്ടുപോകുന്ന യശോദയെക്കുറിച്ച് അയാള്‍ക്ക് ചിന്തിക്കാതിരിക്കാനാവില്ല. അവള്‍ക്കായി എന്തുചെയ്യാനും കുമാരേട്ടന് ഒരുക്കമാണ്. ആ സ്‌നേഹം തന്നെയാണ് ഇന്നത്തെ ഈ യാത്രക്ക് ആധാരവും.\nകുമാരേട്ടന്റെ ശോകഭാവം കണ്ടിട്ടാവണം, ചാറ്റല് മഴയുടെ ശക്തിയേറി വരുന്നു. ഭൂമിയില് ശക്തിയോടെ വീഴുന്ന വലിയ ജലത്തുള്ളികള് പ്രകൃതിയുടെ കണ്ണുനീര് പോലെ തോന്നിച്ചു. ഇപ്പോള് ഈ മഴക്ക് നേര്‍ത്ത തേങ്ങലിന്റെ താളമുള്ളത് പോലെ എനിക്ക് തോന്നുന്നു.\nകുമാരേട്ടന് മകന്റെ വീടിനടുത്തെത്തിയിരിക്കുന്നു. ഇപ്പോള് അദ്ദേഹത്തിന്റെ ഹൃദയം പെരുമ്പറ പോലെ മുഴങ്ങുന്ന ശബ്ദം കേള്‍ക്കാം. വലതുകയ്യില് നിന്നും കാലന് കുട ഇടതുകയ്യിലേക്ക് മാറ്റി വലതു കൈ നീട്ടി അയാള് ഗേറ്റ് തുറന്നു. മുറ്റത്തെ ചുവന്ന മണ്ണില് തളം കെട്ടി നിന്ന മഴതുള്ളികള് രക്തത്തുള്ളികളെ അനുസ്മരിപ്പിക്കുന്നു.\nആ വന്ദ്യവയോധികന്റെ വേദന കണ്ടിട്ടാവണം എങ്ങുനിന്നോ ശക്തമായ ഒരു കാറ്റു വീശി. പുറത്തെ നെല്പാടങ്ങളില് നിന്നും കുളക്കോഴിയുടെ വേദന നിറയുന്ന കരച്ചില് കേള്‍ക്കുന്നു.\nഇറയത്ത് കയറി കുട മടക്കി ആദ്യ പടി ചവിട്ടാനൊരുങ്ങവേ പിന്നില് നിന്നും ശക്തമായ പ്രഹരമേറ്റതുപോലെ കുമാരേട്ടന് മുന്നോട്ട് ആഞ്ഞു വീണു.\nകുമാരേട്ടന്റെ മുഖം വല്ലാതെ വലിഞ്ഞു മുറുകുന്നത് കാണാം. സഹായത്തിനായി ഒന്നുറക്കെ വിളിക്കണമെന്ന് അയാള് ആശിച്ചെങ്കിലും ശബ്ദം പുറത്ത് വന്നതേയില്ല. മെല്ലെ അടയാനൊരുങ്ങുന്ന കണ്ണുകള്‍ക്ക് മുന്നില് അയാള് കണ്ടു. സ്‌നേഹത്തിന്റെ പര്യായമായ യശോദയെ, കുഞ്ഞിളം കാലുകള് കൊണ്ട് പിച്ച വെച്ച് അരികിലേക്കോടിയെത്തുയെത്തുന്ന തന്റെ മകനെ.. മെല്ലെ മെല്ലെ ആ ശരീരം നിശ്ചലമാവുകയായിരുന്നു.\nഅപ്പോള് അകലെ നൊന്തു പെറ്റ മകനും ജീവനാഥനായ കുമാരേട്ടനും കൈകോര്‍ത്ത് പടികടന്നെത്തുന്നതും സ്വപ്നം കണ്ട് യശോദ കാത്തിരിക്കുകയായിരുന്നു…


UAE Airline Make First travel to Israel for deliver Medical aid to the Palestinians | യുഎഇയില് നിന്ന് ഇസ്രായേലിലേക്ക് വിമാനം പറന്നു; ചരിത്രത്തില് ആദ്യമായി!! അടയാളങ്ങളില്ലാതെ... - Malayalam Oneindia\n44 min ago ധര്‍ണ അവസാനിപ്പിച്ച് പുറത്താക്കപ്പെട്ട 8 എംപിമാര്, പിന്തുണയുമായി നിരാഹാരം അനുഷ്ഠിച്ച് ശരദ് പവാർ\nUpdated: Wed, May 20, 2020, 13:17 [IST]\nടെല്‍അവീവ്: ജിസിസി രാജ്യമായ യുഎഇയില് നിന്ന് ചരിത്രത്തില് ആദ്യമായി ഇസ്രായേലിലേക്ക് വിമാനം പറഞ്ഞു. യുഎഇയുടെ ഇത്തിഹാദ് എയര്‍വെയ്‌സിന്റെ വിമാനമാണ് പറന്നത്. ഇതുവരെ യുഎഇ-ഇസ്രായേല് രാജ്യങ്ങള്‍ക്കിടയില് വാണിജ്യ വിമാനങ്ങള് സര്‍വീസ് നടത്തിയിട്ടില്ല. ഇരുരാജ്യങ്ങളും തമ്മില് നയതന്ത്ര ബന്ധവും ഇതുവരെയില്ല.\nകൊറോണ പ്രതിസന്ധിയുടെ സാഹചര്യത്തില് പലസ്തീനിലേക്ക് മാനുഷിക സഹായങ്ങള് എത്തിക്കുക എന്ന ലക്ഷ്യത്തോടെയാണ് ടെല് അവീവ് താവളത്തില് ഇത്തിഹാദ് വിമാനം ഇറങ്ങിയതെന്ന് വിമാന കമ്പനി അറിയിച്ചു. എന്നാല് ഇത് പുതിയ ബന്ധത്തിന് വഴിയൊരുക്കുമോ എന്നാണ് അന്തര്‍ദേശീയ മാധ്യമങ്ങളിലെ ചര്‍ച്ച. വിശദാംശങ്ങള് ഇങ്ങനെ...\nടെല് അവീവിലെ ബെന് ഗുരിയോണ് വിമാനത്താവളത്തിലാണ് ഇത്തിഹാദ് വിമാനം ഇറങ്ങിയത്. പലസ്തീന്‍കാര്‍ക്കുള്ള മരുന്നും മെഡിക്കല് ഉപകരണങ്ങളുമാണ് വിമാനത്തിലുണ്ടായിരുന്നത്. ഇസ്രായേല് പ്രതിനിധികള് ഇക്കാര്യത്തില് പ്രതികരിച്ചെങ്കിലും യുഎഇ സര്‍ക്കാര് പ്രതികരിച്ചിട്ടില്ല. വിമാനത്തില് ഏതെങ്കിലും അടയാളങ്ങള് ഉണ്ടായിരുന്നില്ല. പലസ്തീനിലേക്കുള്ള സഹായം എന്ന് മാത്രമാണുണ്ടായിരുന്നത്.\nഐക്യരാഷ്ട്രസഭ മുന്‍കൈയ്യെടുത്താണ് യുഎഇയില് നിന്ന് പലസ്തീനിലേക്ക് മരുന്നുകള് എത്തിച്ചത്. പലസ്തീനെതിരെ ഇസ്രായേലിന്റെ ഉപരോധം നിലനില്‍ക്കുകയാണ്. ഇസ്രായേലിന്റെ അനുമതിയില്ലാതെ പലസ്തീനിലേക്ക് അവശ്യവസ്തുക്കള് എത്തിക്കാന് സാധിക്കില്ല. തുടര്‍ന്നാണ് യുഎന് ഇടപെട്ടത്.\n10 വെന്റിലേറ്ററുകള്, പിപിഇ കിറ്റുകള്, മരുന്നുകള് എന്നിവയാണ് വിമാനത്തിലുണ്ടായിരുന്നത്. ഐക്യരാഷ്ട്രസഭ മരുന്നുകള് എത്തിച്ച കാര്യം അറിയിച്ചുവെങ്കിലും ഇത്തിഹാദ് കമ്പനിയെ കുറിച്ച് പറഞ്ഞില്ല. വെസ്റ്റ് ബാങ്കിലെ പലസ്തീനിലെ നേതാക്കളും വിഷയത്തില് പ്രതികരിച്ചിട്ടില്ല. അബുദാബിയില് നിന്ന് ഗസയിലേക്ക് മരുന്നുകള് എത്തുന്നത് സംബന്ധിച്ച് അറിയില്ലെന്ന് ഹമാസ് നേതാക്കള് പറഞ്ഞു.\nഇസ്രായേല് സര്‍ക്കാരുമായി സഹകരിച്ചാണ് യുഎഇയില് നിന്ന് പലസ്തീനിലേക്ക് മരുന്നുകള് എത്തിയതെന്ന് ഇസ്രായേല് ഉദ്യോഗസ്ഥന് വാര്‍ത്താ ഏജന്‍സികളോട് പറഞ്ഞു. ഇദ്ദേഹം പേര് വെളിപ്പെടുത്തരുതെന്ന നിബന്ധനയോടെയാണ് പ്രതികരിച്ചത്. അതേസമയം, ചൊവ്വാഴ്ച വിമാന സര്‍വീസ് നടത്തിയതോടെ ഒട്ടേറെ ചര്‍ച്ചകള്‍ക്ക് തുടക്കമായി.\nപലസ്തീനിലെ രണ്ടു പ്രദേശങ്ങളാണ് ഗാസയും വെസ്റ്റ് ബാങ്കും. ഈ രണ്ട് മേഖലയിലും വിമാനത്താവളങ്ങളില്ല. ഇസ്രായേലിലെ വിമാനത്താവളം വഴിയാണ് ചരക്കുകള് എത്തിക്കാന് സാധിക്കുക. അല്ലെങ്കില് കടല്‍മാര്‍ഗം ചരക്ക് എത്തിക്കണം. ഇതിന് ഇസ്രായേല് സൈന്യത്തിന്റെ ഉപരോധമുണ്ട്. തുടര്‍ന്നാണ് യുഎന് ഇടപെട്ടത്.\nആദ്യമായിട്ടാണ് ഇത്തിഹാദ് വിമനം ഇസ്രായേലിലെത്തുന്നത്. ഭാവിയില് നമുക്ക് യാത്രാ വിമാനങ്ങള് കാണുമെന്ന് പ്രതീക്ഷിക്കാമെന്ന് യുഎന്നിലെ ഇസ്രായേല് അംബാസഡര് ഡാനി ഡാനോന് ട്വീറ്റ് ചെയ്തു. ഇസ്രായേലും യുഎഇയും തമ്മില് ചര്‍ച്ചകള് നടക്കുന്നുവെന്ന് നേരത്തെ സ്ഥിരീകരിക്കാത്ത റിപ്പോര്‍ട്ടുകള് വന്നിരുന്നു. രണ്ടു രാജ്യങ്ങളും ഇറാനെതിരായതാണ് മാധ്യമങ്ങളില് ചര്‍ച്ചക്കിടയാക്കിയത്.\nകൊവിഡ് കാലത്ത് കടല് കടന്ന് ഐപിഎല്; പുതിയ മാറ്റങ്ങളും നിയമങ്ങളും എന്തൊക്കെ?\n'കുഞ്ഞാലിക്കുട്ടി യുഎഇയെ കള്ളക്കടത്ത് രാജ്യമായി പ്രഖ്യാപിക്കുകയാണ്,' ആഞ്ഞടിച്ച് സിപിഎം!\nഐപിഎല് പൂരത്തിന് ഇന്ന് തുടക്കം..! ആദ്യ മത്സരം വൈകീട്ട് 7.30ന്, ചെന്നൈയും മുംബൈയും തമ്മില്\nആരോഗ്യപ്രവർത്തകരുടെ മക്കൾക്ക് സമ്പൂർണ്ണ സ്കോളർഷിപ്പ്: നിർണായക പ്രഖ്യാപനവുമായി യുഎഇ\nയുഎഇ, ബഹ്‌റൈന്, ഇസ്രായേല് സഹകരണ കരാര് ഒപ്പുവച്ചു; ചരിത്രത്തിന്റെ തിരുത്ത് എന്ന് ട്രംപ്\nഇസ്രായേല് ബന്ധം; നിലപാട് വ്യക്തമാക്കി ഖത്തര്, ഉപരോധത്തില് സുപ്രധാന പ്രഖ്യാപനം ഉടന്\nഇസ്രായേല്-യുഎഇ-ബഹ്‌റൈന് ചരിത്ര കരാര് ഇന്ന്; 700 സാക്ഷികള്, പുതുയുഗ പിറവി എന്ന് നെതന്യാഹു\n'കോൺസുലേറ്റിൽ എത്തിയത് 17,000 കിലോ ഈന്തപ്പഴം, ആർക്കാണ് വിതരണം ചെയ്തതെന്ന് സർക്കാർ വ്യക്തമാക്കണം'\nകൂടുതല് മുസ്ലിം രാജ്യങ്ങള് ഇസ്രായേല് ബന്ധത്തിന്; ബഹ്‌റൈനെ പിന്തുണച്ച് ഒമാന്\nഓൺലൈൻ പരസ്യം കണ്ട് മസാജിംഗിന് പോയി: യുവാവിന് നഷ്ടമായത് പണവും ക്രെഡിറ്റ് കാർഡും!! സംഭവം ദുബായിൽ!!\nയുഎഇയ്ക്ക് പിന്നാലെ ബഹ്‌റൈനും ഇസ്രയേലുമായി സമാധാന ഉടമ്പടിക്ക്... ചരിത്ര പ്രഖ്യാപനവുമായി ട്രംപ്!!\nuae israel palestine\nUAE Airline Make First travel to Israel


കൊറോണ മുന്നറിയിപ്പ് നല്‍കിയ ക്യാപ്റ്റനെ പുറത്താക്കിയതിന് വിമര്‍ശനം - യുഎസ് നേവി സെക്രട്ടറി രാജി വച്ചു\n8 April 2020 2:56 PM GMT\nകൊവിഡ് 19 മുന്നറിയിപ്പ് നല്‍കിയ യുഎസ് നാവികസേന കപ്പലിന്റെ ക്യാപ്റ്റനെ പുറത്താക്കിയ സംഭവത്തില് രൂക്ഷവിമര്‍ശനമുയര്‍ന്നതിന് പിന്നാലെ യുഎസ് നേവി ആക്ടിംഗ് സെക്രട്ടറി തോമസ് മോഡ്‌ലി രാജിവച്ചു. യുഎസ്എസ് തിയോഡോര് റൂസ് വെല്‍റ്റ് എന്ന യുദ്ധക്കപ്പലിന്റെ ക്യാപ്റ്റനെ പുറത്താക്കിയ നേവി സെക്രട്ടറിയുടെ നടപടിക്കെതിരെ വലിയ പ്രതിഷേധവും വിമര്‍ശനങ്ങളുമുയര്‍ന്നിരുന്നു. ക്യാപ്റ്റന് ബ്രെറ്റ് ക്രോസിയറെ പുറത്താക്കിയത് തെറ്റായിപ്പോയി എന്ന് പറഞ്ഞ് തോമസ് മോഡ്‌ലി ക്ഷമാപനം നടത്തിയത്. ക്യാപ്റ്റന്റെ പ്രവൃത്തി വിഡ്ഢിത്തരമാണെന്ന് നേരത്തെ മോഡ്‌ലി അഭിപ്രായപ്പെട്ടിരുന്നു.\nപ്രസിഡന്റ് ട്രംപ് പ്രശ്‌നത്തില് ഇടപെടുമെന്ന സൂചന നല്‍കിയതിന് പിന്നാലെയാണ് നേവി സെക്രട്ടറി രാജി വച്ചത്. സ്വന്തം തീരുമാനപ്രകാരമാണ് മോഡ്‌ലി രാജി വച്ചത് എന്ന് പ്രതിരോധ സെക്രട്ടറി മാര്‍ക്ക് എസ്പര് പറഞ്ഞു. തോമസ് മോഡ്‌ലിക്ക് പകരം ആര്‍മി അണ്ടര് സെക്രട്ടറി ജയിംസ് മക്ക്‌ഫെര്‍സണ് പുതിയ നേവി സെക്രട്ടറി ആയേക്കും. കഴിഞ്ഞയാഴ്ചയാണ് ക്യാപ്റ്റന് ക്രോസിയറെ പുറത്താക്കിയത്. റൂസ് വെല്‍റ്റ് യുദ്ധക്കപ്പലിലെ നാവികര്, ക്യാപ്റ്റന് യാത്രയയപ്പ് നല്‍കുന്ന വീഡിയോ വൈറലായിരുന്നു.\nയുഎസ് കോണ്‍ഗ്രസ് അംഗങ്ങളും എതിരായതോടെയാണ് മോഡ്ലി മാപ്പ് പറയാന് തയ്യാറായത്. ക്യാപ്റ്റന് ക്രോസിയന് വീഡ്ഢിയും വിവരംകെട്ടവനുമാണെന്ന അഭിപ്രായം തിരുത്തിയ മോഡി, താന് ഇങ്ങനെ കരുതുന്നില്ല എന്നും പറഞ്ഞു. തന്റെ കപ്പലിലെ കൊവിഡ് ബാധയില് സഹായം തേടി മാര്‍ച്ച് 30ന് പ്രതിരോധ ഉദ്യോഗസ്ഥര്‍ക്ക് ക്യാപ്റ്റന് ക്രോസിയര്‍കത്ത് നല്‍കിയിരുന്നു. 4000ത്തിലധികം വരുന്ന ക്രൂ ആണ് കപ്പലിലുണ്ടായിരുന്നത്. നമ്മള് യുദ്ധത്തിലല്ല, നാവികര് മരിക്കേണ്ട കാര്യമില്ല - എന്ന് ക്യാപ്റ്റന് കത്തില് പറഞ്ഞിരുന്നു.\nമോഡ്ലിയുടെ രാജിയില് തനിക്ക് പങ്കില്ല എന്ന് പറഞ്ഞ പ്രസിഡന്റ് ട്രംപ്, ക്യാപ്റ്റന് ക്രോസിയറേയും വിമര്‍ശിച്ചു. കത്ത് നല്‍കിയത് തെറ്റായിപ്പോയെന്നും ക്യാപ്റ്റന് ക്രോസിയര് ഏണസ്റ്റ് ഹെമിംഗ് വേ ആകാന് ശ്രമിക്കേണ്ടതില്ലായിരുന്നു എന്നും പറഞ്ഞു. രണ്ട് മാന്യര് തമ്മില് തര്‍ക്കത്തില്‍പ്പെടുമ്പോള് അത് പരിഹരിക്കാനാണ് ഞാന് ശ്രമിക്കുന്നത് എന്നാണ് പരിഹാസപൂര്‍വം ട്രംപ് പ്രതികരിച്ചത്. ക്യാപ്റ്റന് ക്രോസിയറെക്കുറിച്ച് നല്ല കാര്യങ്ങളാണ് കേട്ടിരിക്കുന്നത് എന്നും അദ്ദേത്തിന്റെ കരിയര് നശിപ്പിക്കാന് താല്‍പര്യമില്ലെന്നും ട്രംപ് പറഞ്ഞു. അതേസമയം യുഎസ് നേവി ക്യാപ്റ്റന്റെ നടപടികളില് അന്വേഷണം നടത്തുന്നുണ്ട്. യുഎസ് കോണ്‍ഗ്രസിലെ ഡെമോക്രാറ്റിക്ക് അംഗങ്ങള് ആവശ്യപ്പെട്ടത് ക്യാപ്റ്റന് ക്രോസിയറെ പുറത്താക്കിയ തീരുമാനത്തെ സംബന്ധിച്ച് അന്വേഷണം വേണമെന്നാണ്. ക്രോസിയറെ പുറത്താക്കിയ നടപടി ക്രിമിനല് പ്രവൃത്തിയാണെന്ന് ഡെമോക്രാറ്റിക്ക് പാര്‍ട്ടിയുടെ പ്രസിഡന്റ് സ്ഥാനാര്‍ത്ഥികളിലൊരാളും മുന് വൈസ് പ്രസിഡന്റുമായ ജോ ബൈഡന് അഭിപ്രായപ്പെട്ടു.


ഇന്ത്യയുടെ യുവനിരക്ക് വലിയ വെല്ലുവിളിയാവും യോഗ്യതാ മത്സരമെന്നും കടുപ്പമേറിയ ഗ്രൂപ്പിലാണ് ടീം ഉൾപ്പെട്ടിട്ടുള്ളതെന്നും കോച്ച് ഇഗോർ സ്റ്റിമാച്ച്\n17 Jul, 2019 at 12:20 PM\nക്വാലലംപൂർ: 2022-ൽ ഖത്തറിൽ നടക്കുന്ന ഫുട്‌ബോൾ ലോകകപ്പിനുള്ള ഏഷ്യൻ മേഖലാ യോഗ്യതാ മത്സരങ്ങളുടെ ചിത്രം തെളിഞ്ഞു. എട്ട് ഗ്രൂപ്പുകളിലായി 40 ടീമുകളാണ് രണ്ടാംഘട്ട യോഗ്യതാ മത്സരങ്ങളിൽ മാറ്റുരക്കുക. ലോകകപ്പ് ആതിഥേയരായ ഖത്തറും കരുത്തരായ ഒമാനും അടങ്ങുന്ന ഗ്രൂപ്പ് ഇയിലാണ് ഇന്ത്യക്ക് കളിക്കാനുള്ളത്.\nലോകകപ്പ് യോഗ്യതാ റൗണ്ട് ഗ്രൂപ്പുകൾ\nജൂണിലെ ഫിഫ റാങ്കിംഗ് പ്രകാരം ഏഷ്യയിലെ ആദ്യ 34 സ്ഥാനങ്ങളിലുള്ള ടീമുകളും ഒന്നാം ഘട്ട യോഗ്യതാ റൗണ്ട് കടന്നെത്തിയ ആറ് ടീമുകളുമടക്കമാണ് രണ്ടാം റൗണ്ടിൽ ഏറ്റുമുട്ടുക. ഈ റൗണ്ടിൽ ഗ്രൂപ്പ് ജേതാക്കളാകുന്ന എട്ട് ടീമുകളും മികച്ച നാല് രണ്ടാം സ്ഥാനക്കാരും അടുത്ത റൗണ്ടിലേക്ക് മുന്നേറും.\nഇന്റർ കോണ്ടിനെന്റൽ കപ്പിൽ മികച്ച പ്രകടനം പുറത്തെടുത്ത ഇന്ത്യൻ ടീമിന് കടുപ്പമേറിയ മത്സരങ്ങളായിരിക്കും യോഗ്യതാ റൗണ്ടിൽ. ഏഷ്യൻ ചാമ്പ്യന്മാരായ ഖത്തർ, ഒമാൻ, ഒന്നാം റൗണ്ട് കഴിഞ്ഞെത്തിയ ബംഗ്ലാദേശ്, അഫ്ഗാനിസ്താൻ ടീമുകളാണ് ഇന്ത്യയടക്കമുള്ള ഗ്രൂപ്പ് എയിലുള്ളത്. ഫിഫ റാങ്കിംഗിൽ 55-ലുള്ള ഖത്തർ ഗ്രൂപ്പ് ചാമ്പ്യന്മാരാകുമെന്നാണ് കരുതുന്നത്. റാങ്കിംഗിൽ ഇന്ത്യയേക്കാൾ 15 സ്ഥാനം മാത്രം മുന്നിലുള്ള ഒമാനെ കീഴടക്കാൻ കഴിഞ്ഞാൽ മാത്രമാണ് രണ്ടാം സ്ഥാനക്കാരായെങ്കിലും ഇന്ത്യക്ക് മുന്നേറാനുള്ള സാധ്യത.\nഇന്ത്യയുടെ യുവനിരക്ക് വലിയ വെല്ലുവിളിയാവും യോഗ്യതാ മത്സരമെന്നും കടുപ്പമേറിയ ഗ്രൂപ്പിലാണ് ടീം ഉൾപ്പെട്ടിട്ടുള്ളതെന്നും കോച്ച് ഇഗോർ സ്റ്റിമാച്ച് പറഞ്ഞു. 'എതിർ ടീമിനെ ബഹുമാനിക്കാനാണ് ഞാൻ കളിക്കാരെ പരിശീലിപ്പിക്കുന്നത്. പക്ഷേ, ഗ്രൗണ്ടിലേക്ക് കാലെടുത്തുവെച്ചു കഴിഞ്ഞാൽ ജയിക്കാൻ വേണ്ടി ടീം എന്തും ചെയ്യും. ആ വിധത്തിലാണ് ഞാൻ ടീമിനെ ഒരുക്കാൻ പോകുന്നത്. നമ്മുടെ യാത്ര തുടങ്ങിയിട്ടേയുള്ളൂ. ഇതൊരു ദീർഘയാത്ര ആയിരിക്കുമെന്നാണ് എന്റെ പ്രതീക്ഷ.' അദ്ദേഹം പറഞ്ഞു.


ആളിപ്പടർന്ന അഗ്നിയിൽനിന്നും സഹോദരിയെ രക്ഷിച്ച നാലുവയസുകാരന്‍റെ അവയവം ദാനം ചെയ്തു : Deepika.com Nri News Americas\nThursday, February 13, 2020 8:36 PM IST\nഫ്ലോറിഡ: ആളിപ്പടർന്ന അഗ്നി വീടിനെ വിഴുങ്ങുന്പോൾ നാലു വയസുകാരനായ സൈഡൻ മയറിന് ഒറ്റ ലക്ഷ്യം മാത്രമേ മനസിലുണ്ടായിരുന്നുള്ളൂ. തന്‍റെ സഹോദരിയെയും മുത്തച്ഛനേയും രക്ഷിക്കുക എന്നത്. ഒടുവിൽ പുകനിറഞ്ഞ മുറിയിൽനിന്നും അതിസാഹസികമായി സഹോദരിയെ രക്ഷിച്ച സൈഡന്, സ്വന്തം ജീവൻ തന്നെയാണ് ബലികൊടുക്കേണ്ടിവന്നത്.\nമരണത്തിനു കീഴടങ്ങിയ സൈഡന്‍റെ അവയവം ദാനം ചെയ്തിരുന്നു. അവയവങ്ങൾ സ്വീകരിച്ച നവജാത ഇരട്ടക്കുട്ടികൾക്കു പുതു ജീവിതം ലഭിച്ചതായി മാതാവ് അഭിമാനത്തോടെ പറയുന്നു. മകൻ പ്രകടിപ്പിച്ച ധീരതയിൽ അഭിമാനം കൊള്ളുന്നതായി അവർ അറിയിച്ചു.\nവെള്ളിയാഴ്ച്ച രാത്രി സൈഡനും മൂന്നുവയസുകാരി സഹോദരിയും മുത്തച്ഛനൊപ്പം വീട്ടിൽ ഉറങ്ങി കിടക്കുമ്പോഴാണു വീടിനു തീപിടിച്ചത്. മാതാവ് പുറത്തു ജോലിയിലായിരുന്നു. എന്നാൽ രോഗബധിതനായ മുത്തച്ഛൻ ഇതൊന്നും അറിഞ്ഞില്ല. മുറി മുഴുവൻ പുകകൊണ്ടു നിറഞ്ഞിരുന്നു. പുക അപകടകരമാണെന്ന് മനസിലാക്കിയ സൈഡൻ, ഇവർ കിടന്നിരുന്ന മുറിയുടെ ജനൽ തുറന്ന് മൂന്നുവയസുള്ള സഹോദരിയെ രക്ഷപ്പെടുത്തി. ഇതിനിടയിൽ പുക ശ്വസിച്ചു സൈഡൻ ബോധരഹിതനായി. അഗ്നിശമന സേനാംഗങ്ങൾ എത്തി വാതിൽ തുറന്നപ്പോൾ മുത്തച്ഛനും സൈഡനും വീട്ടിൽ മരിച്ചു കിടക്കുന്നതും മൂന്നു വയസുകാരി ജനലിനു സമീപം കിടക്കുന്നതുമാണ് കണ്ടത്. കുട്ടിയെ ഉടനെ ആശുപത്രിയിൽ എത്തിച്ചതിനാൽ ജീവൻ രക്ഷിക്കാനായി.


UUKMA News UUKM Kalamela emanual: യുക്മ കലാമേളയുടെ പരിഷ്‌ക്കരിച്ച മാനുവൽ പ്രസിദ്ധീകരിച്ചു : പൊതുജനാഭിപ്രായ സർവേ അടിസ്ഥാനപ്പെടുത്തി നിരവധി മാറ്റങ്ങൾ ഇക്കുറി നടപ്പിലാക്കും UUKM Kalamela emanual: യുക്മ കലാമേളയുടെ പരിഷ്‌ക്കരിച്ച മാനുവൽ പ്രസിദ്ധീകരിച്ചു : പൊതുജനാഭിപ്രായ സർവേ അടിസ്ഥാനപ്പെടുത്തി നിരവധി മാറ്റങ്ങൾ ഇക്കുറി നടപ്പിലാക്കും\nസജീഷ് ടോം (യുക്മ പി. ആർ. ഒ.)\nയുക്മ ദേശീയ കലാമേളയ്ക്ക് നാല് മാസങ്ങൾ കൂടി ബാക്കിനിൽക്കെ മേളയുടെ കാര്യക്ഷമതയും ഗുണനിലവാരവും വർദ്ധിപ്പിക്കാൻ ഉതകുംവിധം കലാമേള മാനുവൽ പരിഷ്ക്കരിക്കുക എന്ന ശ്രമകരമായ ദൗത്യം പൂർത്തീകരിക്കപ്പെട്ടിരിക്കുകയാണ്. യു കെ മലയാളികൾക്കിടയിൽ നടത്തിയ, ഒരു മാസത്തിലധികം നീണ്ടുനിന്ന അഭിപ്രായ സർവേയിൽ ഉരുത്തിരിഞ്ഞ വിലപ്പെട്ട അഭിപ്രായങ്ങളുടെ അടിസ്ഥാനത്തിലാണ് മാറ്റങ്ങൾ വരുത്തിയിരിക്കുന്നതെന്ന പ്രത്യേകതയും ഈ പരിഷ്ക്കരണങ്ങൾക്ക് സ്വന്തം. ലോക പ്രവാസി മലയാളികൾക്കിടയിലെ ഏറ്റവും ജനകീയ ദേശീയ പ്രസ്ഥാനമായ യുക്മയുടെ ഏറ്റവും ജനകീയമായ കലാമേള നിയമാവലി ജനാഭിപ്രായത്തിന്റെ അടിസ്ഥാനത്തിൽ മാറ്റിയെതുകയാണിവിടെ.\nസബ് ജൂനിയേർസ് വിഭാഗത്തിൽ ഉണ്ടായിരുന്ന ‘സ്റ്റോറി ടെല്ലിങ്’ മത്സരം കിഡ്‌സ് വിഭാഗത്തിലേക്ക് മാറ്റിയിരിക്കുന്നത് സർവേയിൽ പങ്കെടുത്ത 79.69% ആളുകളുടെ പിന്തുണയോടെയാണ്. മലയാളത്തിലോ ഇംഗ്ളീഷിലോ കഥാകഥനം നടത്താവുന്നതാണ്. അനുവദനീയമായ സമയം നാല് മിനിറ്റ്.\nവളരെ ശ്രദ്ധേയമായ മറ്റൊരു പരിഷ്‌കരണം മ്യൂസിക് മത്സരങ്ങളിലാണ്. കിഡ്‌സ് വിഭാഗത്തിൽ നിലവിൽ തുടർന്ന് വരുന്നതുപോലെ തന്നെ മലയാളത്തിലോ ഇംഗ്ലീഷിലോ ഇഷ്ട്ടപെട്ട ഗാനം ആലപിക്കാവുന്നതാണ്. എന്നാൽ സബ് ജൂനിയേർസ്, ജൂനിയേർസ്, സീനിയേഴ്‌സ് വിഭാഗങ്ങളിലും സമൂഹഗാന മത്സരങ്ങൾക്കും മലയാളം ലളിത ഗാനങ്ങൾ മാത്രമേ തെരഞ്ഞെടുക്കാനാവൂ. സിനിമാ ഗാനങ്ങൾ അനുവദനീയം അല്ല. കരൊക്കെ തുടർന്നും അനുവദനീയം അല്ല.\nവളരെ വിപ്ലവകരമായ മറ്റൊരു പരിഷ്‌ക്കാരം ഫാൻസിഡ്രസ് മത്സരങ്ങൾ പാടെ നിറുത്തലാക്കി എന്നതാണ്. ഫാൻസിഡ്രസ്സിന് ഉപയോഗിക്കുന്ന കളർ ഡൈകൾ പടർന്ന് കിടക്കുന്നതുമൂലം മത്സരാനന്തരം ഉണ്ടാകുന്ന ക്ളീനിങ് ജോലികൾ ദുഷ്ക്കരമാവുന്നതോടൊപ്പം, സ്ഥാപനത്തിൽനിന്നും വലിയതുകകൾ പെനാൽട്ടി ആയി കൊടുക്കേണ്ടി വരുന്നതും മാറിചിന്തിക്കാൻ കാരണമായി. അതോടൊപ്പം തന്നെ കുട്ടികൾക്കും ഓഡിയന്സിനും മാനസീകമായി താങ്ങാൻ പറ്റാത്തവിധമുള്ള തീമുകൾ അവതരിപ്പിക്കപ്പെടുന്നു എന്ന വിധികർത്താക്കളുടെ കാലാകാലങ്ങളായുള്ള ഓർമ്മപ്പെടുത്തലുകൾക്കും ഇതോടെ വിധിതീർപ്പാകുന്നു.\nസർവേയിൽ പങ്കെടുത്ത 82.35% ആളുകളുടെ പിന്തുണയോടെ കഥാപ്രസംഗം മത്സരത്തിൽനിന്നും ഒഴിവാക്കിക്കൊണ്ട്, മോണോആക്ട് തിരിച്ചു കൊണ്ടുവന്നിരിക്കുകയാണ്. സബ് ജൂനിയേർസ്, ജൂനിയേർസ്, സീനിയേഴ്സ് വിഭാഗങ്ങളിൽ അഞ്ച് മിനിറ്റ് സമയ പരിധിക്കുള്ളിൽ മലയാളത്തിൽ ആണ് മോണോആക്ട് മത്സരം നടക്കുന്നത്.\nകേരള സർവകലാശാല യുവജനോത്സവത്തിലെ മാതൃകയിൽ “മൈം” എന്ന ഇനം പുതുതായി ഉൾപ്പെടുത്തിയിരിക്കുന്നു എന്നതാണ് ഏറ്റവും പ്രധാനപ്പെട്ട മറ്റൊരു സവിശേഷത. നാടകാഭിനയത്തിൽ അഭിരുചി ഉള്ളവരും, സ്കൂളുകളിൽ ഡ്രാമ പഠിക്കുന്നവരുമായവർക്ക് കൂടുതൽ അവസരങ്ങൾ തുറന്നിരിക്കുകയാണിവിടെ. സംഭാഷണം കൂടാതെ അഭിനയം വഴിമാത്രം ഒരു കഥയോ ഒരു സന്ദർഭമോ അവതരിപ്പിക്കുകയാണിവിടെ. ഇത് പൊതു വിഭാഗത്തിൽ ആയിരിക്കും ഉൾപ്പെടുത്തുന്നത്. കുറഞ്ഞത് നാല് പേരും, പരമാവധി ആറ് പേരുമായിരിക്കും ഈ ഗ്രൂപ്പ് മത്സര ഇനത്തിൽ ഒരു ടീമിൽ ഉണ്ടാകേണ്ടത്. ഇതിന്റെ വിശദമായ നിബന്ധനകൾ കലാമേള മാനുവലിൽ ഉൾപ്പെടുത്തിയിട്ടുണ്ട്.\nസിനിമാറ്റിക്ക് ഡാൻസ് സിംഗിൾസ് സമയ ദൈർഘ്യം അഞ്ചുമിനിറ്റായി കുറച്ചിരുന്നു പുതിയ മനുവലിൽ. നേരത്തെ ഇത് ഏഴ് മിനിറ്റായിരുന്നു. ഗ്രൂപ്പ് ഇനത്തിൽ നിലവിലുള്ള ഏഴ് മിനിട്ടുതന്നെ തുടരുന്നതായിരിക്കും.\nജൂനിയേർസ് പ്രസംഗ മത്സരം ഇംഗ്ളീഷ് / മലയാളം ഇനങ്ങളിൽ ഇനിമുതൽ മത്സരത്തിന് ഏഴ് ദിവസങ്ങൾക്ക് മുൻപ് ഒരു വിഷയം നൽകുന്ന രീതി ആയിരിക്കും അവലംബിക്കുക. സബ് ജൂനിയേർസ് വിഭാഗത്തിൽ നിലവിൽ ഇതേ രീതിയാണ് പാലിച്ചു പോരുന്നത്.\nസിനിമാറ്റിക് ഡാൻസുകളിൽ “പ്രോപ്പർട്ടീസ്”നു കൂടുതൽ മാർക്ക് നൽകുന്നു എന്നും, ഇത് ‘നടന’ത്തിന്റെ പ്രാധാന്യം കുറക്കുന്നു എന്നുമുള്ള പരാതിക്ക് പരിഹാരമായി പരിഷ്‌ക്കരിച്ച കലാമേള മാനുവലിൽ “ജഡ്ജ്മെന്റ് മാനദണ്ഡ”ങ്ങളിൽ കൃത്യമായ മാറ്റങ്ങൾ വരുത്തിയിട്ടുണ്ട്. നൃത്തരംഗത്തു പ്രവർത്തിക്കുന്ന നിരവധിയാളുകളുടെ നിർദ്ദേശങ്ങൾ ഈ വിഷയത്തിൽ പരിഗണിച്ചിട്ടുണ്ട്.\nറീജിണനുകളിൽനിന്നും ദേശീയ കലാമേളയിലേക്ക് ഓരോ ഇനത്തിലും രണ്ടു എൻട്രികൾ വീതമായിരിക്കും അനുവദിക്കുക. ഒന്നിലധികം ഒന്നാം സ്ഥാനക്കാരോ, ഒന്നിലധികം രണ്ടാം സ്ഥാനക്കാരോ റീജിയനുകളിൽ ഉണ്ടാകുന്നത് ദേശീയ മേളയിലേക്ക് എൻട്രികൾ അയക്കുന്നതിനെ ബാധിക്കുവാൻ പാടില്ല. ഒരു ഇനത്തിൽ രണ്ട് എൻട്രികൾ എന്നനിയമത്തിൽ യാതൊരുവിധ നീക്കുപോക്കുകളും ഉണ്ടാകുന്നതായിരിക്കില്ല.\nയുക്മ കലാമേളകൾ തുടങ്ങിയ കാലം മുതലുള്ള “അപ്പീൽ കമ്മറ്റി” ഇനിമുതൽ “റിവ്യൂ കമ്മറ്റി” എന്നപേരിലായിരിക്കും അറിയപ്പെടുക. വിധികർത്താക്കൾ രേഖപ്പെടുത്തിയ മാർക്കുകൾ കമ്പ്യൂട്ടറിൽ രേഖപ്പെടുത്തുമ്പോഴോ കൂട്ടി എഴുതുമ്പോഴോ എന്തെകിലും തെറ്റുകൾ കടന്നുകൂടിയിട്ടുണ്ടോ എന്ന് പരിശോധിക്കുക മാത്രമായിരിക്കും ഇതിൽ ചെയ്യുക.\nകലാമേള മാനുവൽ പരിഷ്ക്കരണത്തിലെ അവസാനത്തെയും ഏറ്റവും പ്രധാനപ്പെട്ടതുമായ മറ്റൊരു മാറ്റം സ്പെഷ്യൽ അവാർഡുകളെ സംബന്ധിക്കുന്നതാണ്. ഈ വർഷം മുതൽ കലാതിലകം, കലാപ്രതിഭ എന്നിവരെ തെരഞ്ഞെടുക്കുമ്പോൾ, മത്സരാർത്ഥികൾ ഗ്രൂപ്പ് ഇനങ്ങളിൽ പങ്കെടുത്തു ലഭിക്കുന്ന ഗ്രേസ് പോയിന്റ്കൾ ഏറ്റവും അവസാനം ആവശ്യമെങ്കിൽ മാത്രമേ പരിഗണിക്കുകയുള്ളൂ. വ്യക്തിഗത അവാർഡുകൾക്ക് വ്യക്തിഗത പ്രകടനം തന്നെ പ്രധാനമായി പരിഗണിക്കണം എന്ന കാഴ്ചപ്പാടിലാണ് പുതിയ നിബന്ധന ഏർപ്പെടുത്തുന്നത്. അതനുസരിച്ചു സിംഗിൾസിൽ മത്സരാർത്ഥി നൃത്ത ഇനത്തിലും നൃത്തേതര ഇനത്തിലും ഓരോ ഒന്നാം സമ്മാനങ്ങൾ വീതം കരസ്ഥമാക്കിയിരിക്കണം. ഈ നിബന്ധന അനുസരിച്ചു ആരും യോഗ്യരാകാതിരിക്കുകയോ, ഒന്നിലധികം മത്സരാർത്ഥികൾ തമ്മിൽ തുല്യത വരികയോ ചെയ്‌താൽ, സിംഗിൾ നൃത്ത ഇനത്തിലും സിംഗിൾ നൃത്തേതര ഇനത്തിലും കുറഞ്ഞത് ഒരു ഒന്നാം സമ്മാനമോ ഒരു രണ്ടാം സമ്മാനമോ കിട്ടിയവർ തമ്മിലുള്ള പോയിന്റ് നില ആയിരിക്കും പരിഗണിക്കുക. വിശദമായ നിബന്ധനകൾക്കായി പരിഷ്‌ക്കരിച്ച കലാമേള മാനുവൽ പരിശോധിക്കുക.\nയുക്മ ദേശീയ വൈസ് പ്രസിഡന്റ് ഡോക്റ്റർ ദീപ ജേക്കബ്, യുക്മ ദേശീയ കലാമേള ജനറൽ കൺവീനറും ദേശീയ ജോയിന്റ് സെക്രട്ടറിയുമായ ഓസ്റ്റിൻ അഗസ്റ്റിൻ, യുക്മ പി ആർ ഒ യും മുൻ ദേശീയ ജനറൽ സെക്രട്ടറിയുമായ സജീഷ് ടോം, യുക്മ ദേശീയ കലാമേള ഓഫീസ് ഇൻചാർജ് സുനിൽ രാജൻ എന്നിവരടങ്ങിയ സമിതി ക്രോഡീകരിച്ച നിയമാവലി പരിഷ്ക്കാരങ്ങൾ ഓക്സ്ഫോർഡിൽ യുക്മ പ്രസിഡന്റ് മാമ്മൻ ഫിലിപ്പിന്റെ അദ്ധ്യക്ഷതയിൽ കൂടിയ ദേശീയ നിർവാഹകസമിതി യോഗം ആവശ്യമായ ചർച്ചകൾക്ക് ശേഷം അംഗീകരിക്കുകയായിരുന്നുവെന്ന് യുക്മ നാഷണൽ സെക്രട്ടറി റോജിമോൻ വർഗീസ് അറിയിച്ചു. കലാമേള മാനുവലിന്റെ പരിഷ്‌ക്കരിച്ച കോപ്പി ഇതോടൊപ്പം ചേർത്തിട്ടുണ്ട്. മാറ്റങ്ങൾ വരുത്തിയിരിക്കുന്ന ഭാഗങ്ങൾ പ്രത്യേകം ‘ഹൈലൈറ്റ് ‘ ചെയ്തിരിക്കുന്നത് ശ്രദ്ധിക്കുക. മാറ്റങ്ങൾ കൃത്യമായി മനസിലാക്കുവാൻ കലാമേള മാനുവൽ കളർ പ്രിന്റ് എടുത്തു സൂക്ഷിക്കേണ്ടതാണെന്ന് പ്രത്യേകം ഓർമ്മപ്പെടുത്തുന്നു.\nകൂടുതൽ വിവരങ്ങൾ ആവശ്യമുള്ളവർ നിങ്ങളുടെ സംശയങ്ങൾ താഴേ കൊടുത്തിരിക്കുന്ന ഈമെയിലിൽ അയച്ചു നൽകേണ്ടതാണ്. uukmakalamela@gmail.com .\nകലാമേളയുടെ മാനുവൽ യുക്മയുടെ വെബ്സൈറ്റ് ആയ www.uukma.org ലഭ്യമാണ്.\nയുക്മ കലാമേള മാനുവൽ\nചരിത്ര രചനക്ക് ഇതാ സമയമായി : ഇനി കാത്തിരിപ്പിന്റെ രണ്ട് ദിനങ്ങൾ കൂടി മാത്രം…………. യുക്മ ദേശീയ കലാമേളയുടെ നാൾവഴികളിലൂടെ ഒരു യാത്ര (രണ്ടാം ഭാഗം)\nമത്സരവള്ളംകളിയ്ക്കൊപ്പം ലൈവ് സ്റ്റേജ് പ്രോഗ്രാം, കുട്ടികള്‍ക്ക് പ്ലേ ഏരിയ, 5000 ഫ്രീ കാര് പാര്‍ക്കിങ്, ഫുഡ് ഫെസ്റ്റിവല് ; 400 ഏക്കര് ഫാര്‍മൂര് പാര്‍ക്കില് പ്രത്യേക സൗകര്യങ്ങള്


ഇരുകാലുകളും തളർന്ന നസീറ പെൺവാണിഭ സംഘത്തിന്റെ നേതാവ്! ഒട്ടേറെ യുവതികൾ, ഫോട്ടോ കണ്ടാൽ ആരും വീഴും... | police have arrested three for online immoral traffic from alway - Malayalam Oneindia\nPublished: September 22 2017, 16:19 [IST]\nകൊച്ചി: ആലുവയിൽ നിന്നും പിടിയിലായ ഓൺലൈൻ പെൺവാണിഭ സംഘത്തിലെ മൂന്നു പേരെ കോടതി റിമാൻഡ് ചെയ്തു. ഇടപാടുകാരായ രണ്ടുപേർക്ക് കോടതി ജാമ്യം അനുവദിച്ചു. പെൺവാണിഭ സംഘം നടത്തിപ്പുകാരി ചന്ദനപ്പറമ്പിൽ പാറപ്പുറത്ത് വീട്ടിൽ നസീറ, മൂവാറ്റുപുഴ സ്വദേശി എൽദോസ്, കളമശേരി കുസാറ്റ് വിദ്യാനഗർ സ്വദേശി ഹംസക്കോയ\nഎന്നിവരെയാണ് കോടതി റിമാൻഡ് ചെയ്തത്.\nകഴിഞ്ഞദിവസം ഉച്ചയോടെ ആലുവ സബ് ജയിൽ ഗ്രൗണ്ടിന് സമീപത്തെ വീട്ടിൽ നിന്നാണ് ആറു പേരെ പോലീസ് കസ്റ്റഡിയിലെടുത്തത്. സമീപവാസികൾ നൽകിയ രഹസ്യ വിവരത്തെ തുടർന്നാണ് പോലീസ് ഇവിടെ റെയ്ഡ് നടത്തിയത്. റിമാൻഡ് ചെയ്ത മൂന്നു പേർക്ക് പുറമേ ഇടപാടുകാരായ അങ്കമാലി തുറവൂർ മൂഞ്ഞേലി ഷിയോ(34), പട്ടിമറ്റം കണ്ടനാലിൽ ബെന്നി(45) എന്നിവരെയും പോലീസ് പിടികൂടിയിരുന്നു. ഇരുവർക്കും ചൊവ്വാഴ്ച കോടതിയിൽ നിന്ന് ജാമ്യം ലഭിച്ചു. റെയ്ഡിനിടെ പിടികൂടിയ ഇരയായ യുവതിയെ കേസിൽ ഉൾപ്പെടുത്തിയിരുന്നില്ല.\nകാലുകൾ തളർന്ന നസീറ...\nപോളിയോ ബാധിച്ച് ഇരുകാലുകളും തളർന്ന നസീറയാണ് ആലുവ സബ് ജയിൽ ഗ്രൗണ്ടിനോട് ചേർന്ന് വീട് വാടകയ്ക്കെടുത്ത് പെൺവാണിഭ കേന്ദ്രം നടത്തിയിരുന്നത്.\nപോലീസ് സ്റ്റേഷൻ, കോടതി, തുടങ്ങിയ സ്ഥാപനങ്ങൾ നിലകൊള്ളുന്ന അതീവ സുരക്ഷാ മേഖലയിൽ ഇത്തരമൊരു കേന്ദ്രം പ്രവർത്തിച്ചിരുന്നത് ആരുടെയും ശ്രദ്ധയിൽപ്പെട്ടിരുന്നില്ല.\nപിടിയിലായ നസീറ, ആലുവ കേന്ദ്രീകരിച്ച് വർഷങ്ങളായി അനാശാസ്യം നടത്തിവന്നിരുന്ന സ്ത്രീയാണെന്നാണ് പോലീസ് പറയുന്നത്. ആലുവയിലെ വിവിധ പ്രദേശങ്ങളിൽ മാറി മാറി താമസിച്ചാണ് നസീറ പെൺവാണിഭ കേന്ദ്രം നടത്തിയിരുന്നത്.\nലൊക്കാന്റോ എന്ന വെബ്സൈറ്റിലൂടെയാണ് സംഘം ഇടപാടുകാരെ കണ്ടെത്തിയിരുന്നത്. മൂവാറ്റുപുഴ സ്വദേശി എൽദോസിന്റെ നമ്പറാണ് വെബ്സൈറ്റിൽ നൽകിയിരുന്നത്.\nഎൽദോസിന്റെ നമ്പറിലേക്ക് വിളിച്ചാൽ തങ്ങളുടെ കൈവശമുള്ള പെൺകുട്ടികളുടെ ഫോട്ടോകൾ തിരികെ അയച്ചു കൊടുക്കും. ഫോട്ടോ കണ്ട് ആവശ്യക്കാർ വീണ്ടും വിളിച്ചാൽ പിന്നെ കാശും സമയവും ഉറപ്പിച്ച് എൽദോസ് തന്നെയാണ് ഇടപാടുകാരെ ആലുവയിലെ വീട്ടിലെത്തിച്ചിരുന്നത്.\nപോലീസ് കഴിഞ്ഞ ദിവസം റെയ്ഡിനെത്തിയപ്പോൾ പള്ളുരുത്തി സ്വദേശിനിയായ യുവതിയെ കേന്ദ്രത്തിൽ നിന്നും പിടികൂടിയിരുന്നു. ഇത്തരത്തിൽ നഗരത്തിലെ കോളേജ് വിദ്യാർത്ഥിനികളടക്കം നിരവധി യുവതികൾ സംഘത്തിന്റെ കെണിയിൽ പെട്ടിട്ടുണ്ടെന്നാണ് സൂചന.\nപള്ളുരുത്തി സ്വദേശിനിയായ യുവതി ഇടയ്ക്കിടെ വീട്ടിലെത്തുന്നത് കണ്ട് അയൽവാസികൾ ചോദിച്ചപ്പോൾ തന്റെ അനിയത്തിയാണെന്നാണ് നസീറ മറുപടി പറഞ്ഞിരുന്നത്.\nനസീറയുടെ വീട്ടിൽ ഇടയ്ക്കിടെ പെൺകുട്ടികളും പരിചയമില്ലാത്ത പുരുഷന്മാരും വന്നുപോകുന്നതിൽ സംശയം തോന്നിയ അയൽവാസികളാണ് പോലീസിൽ വിവരമറിയിച്ചത്.\nമൂന്നു ദിവസത്തോളം നസീറയുടെ വീടും പരിസരവും പോലീസിന്റെ നിരീക്ഷണത്തിലായിരുന്നു. നാട്ടുകാർ നൽകിയ വിവരം ശരിയാണെന്ന് ബോധ്യപ്പെട്ട പോലീസ് സംഘം, ഇടപാടിനായി ആളുകൾ വീട്ടിലെത്തിയതോടെയാണ് റെയ്ഡ് നടത്തിയത്.\nആലുവയിൽ നിന്ന് പിടിയിലായ പെൺവാണിഭ സംഘം ഓൺലൈൻ വഴി ഇടപാടുകൾ നടത്തിയിരുന്നതിനാൽ ഇവർക്ക് അന്തർസംസ്ഥാന ബന്ധമുണ്ടോ എന്നും പോലീസ് സംശയിക്കുന്നുണ്ട്. ഇക്കാര്യങ്ങളെല്ലാം അന്വേഷിച്ച് വരികയാണെന്നാണ് പോലീസ് ഉദ്യോഗസ്ഥർ പറഞ്ഞത്.\nimmoral traffic woman raid online police arrest website court aluva eranakulam kerala അനാശാസ്യം സ്ത്രീ റെയ്ഡ് പോലീസ് അറസ്റ്റ് വെബ്സൈറ്റ് കോടതി ആലുവ കൊച്ചി എറണാകുളം കേരളം\npolice have arrested three for online immoral traffic from alwaye.\nStory first published: Friday, September 22, 2017, 16:19 [IST]


‘മോദി സന്യാസിയാണ്, അദ്ദേഹത്തിന്റെ തീരുമാനങ്ങള് രാജ്യത്തിന്റെ നന്മയ്ക്കുവേണ്ടി‘; മോദിയെ വാനോളം പുകഴ്ത്തി വിവാദ ആള്‍ദൈവം രാധേ മാ | Webdunia Malayalam\nവ്യാഴം, 22 ഫെബ്രുവരി 2018\n‘മോദി സന്യാസിയാണ്, അദ്ദേഹത്തിന്റെ തീരുമാനങ്ങള് രാജ്യത്തിന്റെ നന്മയ്ക്കുവേണ്ടി‘; മോദിയെ വാനോളം പുകഴ്ത്തി വിവാദ ആള്‍ദൈവം രാധേ മാ\nന്യൂഡല്‍ഹി, തിങ്കള്, 28 ഓഗസ്റ്റ് 2017 (11:12 IST)\n‘ബീഫ് ഫെസ്റ്റിവല് നടത്തിയ നാണംകെട്ട മലയാളികളെ ഓര്‍ത്ത് ലജ്ജിക്കുന്നു‘; ഗുര്‍മീതിന്റെ പഴയ ട്വീറ്റിന് സോഷ്യല് മീഡിയയില് പൊങ്കാല\n‘ആദ്യം കേരളത്തിലെ മലയാളികളുടെ സുരക്ഷ ഉറപ്പാക്കൂ, എന്നിട്ട് ഇങ്ങോട്ട് വാ’ ; പിണറായിയോട് ബിജെപി നേതാവ്\n‘ബിജെപിയെ തുരത്തൂ, രാജ്യത്തെ രക്ഷിക്കൂ’ : വെല്ലുവിളിച്ച് ലാലുപ്രസാദ്\nവിശ്വാസം, മതം, രാഷ്ട്രീയം, വ്യക്തി, എന്നിവയുടെ പേരിലുള്ള അക്രമം അനുവദിക്കില്ല; കലാപകാരികൾക്ക് താക്കീതുമായി പ്രധാനമന്ത്രി\nദോക്‌ലാം സംഭവങ്ങൾ ഭാവിയിലും ആവര്‍ത്തിക്കാന് സാധ്യത: മുന്നറിയിപ്പുമായി കരസേനാ മേധാവി ബിപിൻ റാവത്ത്\nഇന്ത്യന് പ്രധാനമന്ത്രി നരേന്ദ്രമോദി സന്യാസിയാണെന്നും അദ്ദേഹത്തിന്റെ തീരുമാനങ്ങള് രാജ്യത്തിന്റെ നന്മയ്ക്കുവേണ്ടിയാണെന്നും വിവാദ ആള്‍ദൈവം രാധേ മാ. ഗുര്‍മീത് റാം റഹീം സിങിന്റെ അറസ്റ്റുമായി ബന്ധപ്പെട്ട കാര്യങ്ങള് ചോദിച്ചപ്പോഴാണ് രാധേ മായുടെ ഈ പ്രതികരണം.\nതട്ടിപ്പുകാരിയായ ആത്മീയ ഗുരുവെന്ന് നടന് ഋഷി കപൂര് രാധേ മായെ വിശേഷിപ്പിച്ചതിനെക്കുറിച്ചു ചോദിച്ചപ്പോള് ഋഷി കപൂറിനെ ഭഗവാന് ശിവന് രക്ഷിക്കട്ടെയെന്നായിരുന്നു രാധേ മായുടെ പ്രതികരണം. ‘ഋഷി കപൂര് നല്ല മനുഷ്യനാണ്. അദ്ദേഹം ഒരു പാപവും ചെയ്തിട്ടില്ലെന്നും അവര് വ്യക്തമാക്കി.\nപഞ്ചാബ്, ഹരിയാന സംസ്ഥാനങ്ങളില് അരങ്ങേറിയ കലാപത്തെ കുറിച്ച് ചോദിച്ചപ്പോള് എല്ലാം ദൈവഹിതമാണെന്നായിരുന്നു അവരുടെ പ്രതികരണം. ‘ഞാന് കൂടുതലൊന്നും ചിന്തിക്കാറില്ല. എന്റെ ആളുകള്‍ക്കൊപ്പം ഞാന് കഴിയുന്നു.\nശിവ ഭഗവാനെ ആരാധിക്കുന്നതിന്റെ തിരക്കിലാണ് ഞാന്. വളരെ വിരളമായാണ് ഞാന് വീട്ടില് നിന്നുപോലും പുറത്തിറങ്ങാറുള്ളത്. സംഭവിക്കുന്നതെല്ലാം ദൈവഹിതമാണെന്നും അവര് വ്യക്തമാക്കി. വിവാദങ്ങള്‍ക്ക് ഞാനില്ല. ഞാനൊരു സന്യാസിയോ ഗുരുവോ അല്ല ഒരു അമ്മയാണ്. എല്ലാ സന്യാസിമാരെയും ഗുരുക്കന്മാരെയും ഞാന് ആദരിക്കുവെന്നും രാധേ മാ പറഞ്ഞു.\nഗുര്‍മിത് റാം റഹിം\nGurmith Ram Rahim\nബോണസ് മാത്രം ലക്ഷ്യമിട്ട് ഡെപ്യൂട്ടേഷനില് ബെവ്‌കോയിലേക്ക് വരേണ്ട; ഉദ്യോഗസ്ഥരുടെ അത്യാര്‍ത്തിക്ക് കൂച്ചുവിങ്ങിട്ട് മുഖ്യമന്ത്രി\nബിവറേജെസ് കോര്‍പറേഷന് ജീവനക്കാർക്ക് ഓണത്തിനു വൻതുക ...\nആ സമരം സത്യത്തിനും നീതിയ്ക്കും വേണ്ടിയായിരുന്നു; നഴ്സുമാര്‍ക്ക് സുപ്രിംകോടതി നിര്‍ദേശിച്ച ശമ്പളം നല്‍കാന് ശുപാര്‍ശ\nശമ്പള വര്‍ധനവ് ആവശ്യപ്പെട്ടുകൊണ്ട് കേരളത്തിലെ സ്വകാര്യ ആശുപത്രികളിലെ നഴ്സുമാര് ഒരു സമരം ...\nസി കെ ജാനുവിന് കാര് വാങ്ങിക്കൊടുത്തത് കുമ്മനമോ? - വെളിപ്പെടുത്തി ജാനു\nജനാധിപത്യ രാഷ്ട്രിയ സഭാ നേതാവ് സികെ ജാനു രണ്ട് മാസം മുമ്പ് കാര് വാങ്ങിയത് ഒരു വലിയ ...\nപീഡനകേസില് അറസ്റ്റിലായി ജയിലില് കഴിയുന്ന ഗുര്‍മീത് റാം റഹീമിന്റെ ചില പഴയ ...


കോപം ഇല്ലാതാക്കുന്ന ജീവിതങ്ങൾ | Catholic Church News Malayalam\nHome Articles കോപം ഇല്ലാതാക്കുന്ന ജീവിതങ്ങൾ\nകോപം ഇല്ലാതാക്കുന്ന ജീവിതങ്ങൾ\nഫാ. ജെൻസൺ ലാസാലെറ്റ്\nഅമ്മയുടെയും മക്കളുടെയും പരാതി അപ്പനെക്കുറിച്ചായിരുന്നു. അപ്പന് കോപം വന്നാൽ എന്താണ് ചെയ്യുന്നതെന്ന് ആർക്കും പ്രവചിക്കാനാകില്ല. ഒരിക്കൽ അപ്പന് അരിശം വന്നപ്പോൾ പറമ്പിൽ കുലച്ചു നിന്നിരുന്ന വാഴകളെല്ലാം വെട്ടിനശിപ്പിച്ചു. മറ്റൊരിക്കൽ രാത്രിസമയത്ത് കോഴികളെ കൂടു തുറന്നു വിട്ടു. അപ്പന്റെ കോപം മൂലം അരികു പൊട്ടാത്ത പാത്രങ്ങളോ, ഫർണീച്ചറുകളോ വീട്ടിൽ ഇല്ലെന്നാണ് അറിയാൻ കഴിഞ്ഞത്.\nഞാൻ അദ്ദേഹത്തെ പിന്നീടെരിക്കൽ കണ്ട് സംസാരിച്ചെങ്കിലും സ്വഭാവത്തിൽ കാര്യമായ മാറ്റങ്ങളൊന്നും ഉണ്ടായില്ല. ഭാര്യയും മക്കളും ഇപ്പോൾ അദ്ദേഹത്തോടൊപ്പമല്ല താമസിക്കുന്നതെന്നും ആരൊക്കെയോ പറഞ്ഞറിയാനിടയായി.\nചിലപ്പോഴെങ്കിലും നമ്മളെല്ലാം പരാജയപ്പെട്ടു പോകുന്നത് നമ്മുടെ വികാരക്ഷോഭങ്ങൾക്കു മുമ്പിലല്ലേ? ഉഗ്രകോപത്തിൽ പറയുന്ന വാക്കുകൾ, ചെയ്യുന്ന പ്രവൃത്തികൾ കുടുംബത്തിലും സമൂഹത്തിലുമെല്ലാം എത്രമാത്രം നാശമാണ് വിതയ്ക്കുന്നത്. വികാരങ്ങൾ തീരുമാനങ്ങളിലേക്ക് വഴിമാറുന്നിടത്താണ് പാപം ജനിക്കുന്നത്. അങ്ങനെ പാപം ജനിപ്പിച്ച വ്യക്തികളിലൊരാളാണ് ഹേറോദേസ്. ഉണ്ണിയേശു ജനിക്കുന്ന സ്ഥലം അറിയാൻ ജ്ഞാനികളെ അദ്ദേഹം പറഞ്ഞയച്ചെങ്കിലും അവർ കൊട്ടാരത്തിലേക്ക് തിരിച്ചു വരുന്നില്ല. ജ്ഞാനികൾ തന്നെ കബളിപ്പിച്ച് മറ്റു വഴിയേ യാത്ര തിരിച്ചെന്നു മനസിലാക്കിയ അദ്ദേഹം ബേത്‌ലഹേമിലെയും സമീപപ്രദേശങ്ങളിലെയും രണ്ടും അതില് താഴെയും വയസുള്ള എല്ലാ ആണ്‍കുട്ടികളെയും ആളയച്ചു വധിക്കുകയാണ് ചെയ്യുന്നത് (മത്തായി 2:16). ഒരു രാജാവിന്റെ പെട്ടന്നുള്ള കോപം മൂലം നിരപരാധികൾ വധിക്കപ്പെടുന്നു. പ്രജകളുടെ ജീവൻ സംരക്ഷിക്കേണ്ട നേതാവ് അവരുടെ പ്രാണന്റെ അന്തകനായി മാറുന്നു. നമ്മുടെ വികാരങ്ങൾക്കു മുകളിൽ വിവേകത്തിന്റെ മഞ്ഞുകണങ്ങൾ പെയ്തിറങ്ങട്ടെ. ഇല്ലെങ്കിൽ നമ്മിലൂടെ സംഭവിക്കുന്നതും നാശമാണെന്ന് തിരിച്ചറിയാം.\nഉണ്ണീശോയുടെ പേരിൽ ഹത്യ ചെയ്യപ്പെട്ട കുഞ്ഞിപ്പൈതങ്ങളെ സഭ അനുസ്മരിക്കുകയാണ്. എന്തിനെന്നു പോലും തിരിച്ചറിയും മുമ്പേ വാളിന്റെ മൂർച്ചയിൽ അരിഞ്ഞു വീഴ്ത്തപ്പെട്ട മാലാഖക്കുഞ്ഞുങ്ങളെക്കുറിച്ച് നമ്മുടെ മക്കളോടും സമൂഹത്തോടും പറയണം. ഉദരത്തിൽ തന്നെ വധിക്കപ്പെട്ടു പോകുന്ന കുഞ്ഞുമാലാഖമാരെ കൂടി ഈ ദിനം ചേർത്തുവയ്ക്കാം.\nഎല്ലാവർക്കും തിരുനാളിന്റെ മംഗളങ്ങൾ!


കൊവിഡ് വാക്‌സിന് നല്‍കാമെന്ന് ചൈന; ആദ്യം ഇന്ത്യയുടേത് മതിയെന്ന് നേപ്പാള് | Life Glint | The Clarity Portal\nHome » വിശേഷം » രാഷ്ട്രം » കൊവിഡ് വാക്‌സിന് നല്‍കാമെന്ന് ചൈന; ആദ്യം ഇന്ത്യയുടേത് മതിയെന്ന് നേപ്പാള്\nകൊവിഡ് വാക്‌സിന് നല്‍കാമെന്ന് ചൈന; ആദ്യം ഇന്ത്യയുടേത് മതിയെന്ന് നേപ്പാള്\nThu, 07-01-2021 11:19:42 AM ;\nചൈനയുടെ സിനോവാക് വാക്‌സിന് നല്‍കുന്നതിന് നേപ്പാളിന് ചൈനയില് നിന്ന് വാഗ്ദാനമുണ്ടായിരുന്നു. എന്നാല് ഇന്ത്യയില് നിന്നുള്ള വാക്‌സിന് ലഭിക്കാനാണ് നേപ്പാള് ആഗ്രഹിക്കുന്നത് എന്ന് റിപ്പോര്‍ട്ട്. ഇത് സംബന്ധിച്ച് ഇന്ത്യയുമായി ചര്‍ച്ച നടത്തിയതായും നേപ്പാള് അധികൃതര് അറിയിച്ചു. ഇന്ത്യയില് ഉല്‍പാദിപ്പിക്കുന്ന കൊറോണ വൈറസ് പ്രതിരോധ വാക്സിനുകളുടെ 12 ദശലക്ഷത്തിലധികം ഡോസുകള് വിതരണം ചെയ്യുന്നതിന് ഉറപ്പ് ലഭിക്കുമെന്നാണ് പ്രതീക്ഷയിലാണ് നേപ്പാള്.\nആറാമത് ഇന്ത്യ-നേപ്പാള് ജോയിന്റ്കമ്മീഷന് യോഗത്തില് പങ്കെടുക്കുന്നതിനായി നേപ്പാള് വിദേശകാര്യ മന്ത്രി പ്രദീപ് ഗ്യാവാലി ജനുവരി 14-ന് ഡല്‍ഹിയിലെത്തുന്നുണ്ട്. ഇന്ത്യന് വാക്സിന് ലഭ്യമാക്കുന്നതിന് ഇരുരാജ്യങ്ങളും ഉടന് കരാറില് ഒപ്പിട്ടേക്കും.\nനേപ്പാളിന്റെ ഇന്ത്യയിലെ അംബാസഡര് നിലമ്പര് ആചാര്യ ഇതിനകം തന്നെ ഇന്ത്യന് വാക്സിന് നിര്‍മ്മാതാക്കളുമായും സര്‍ക്കാര് ഉദ്യോഗസ്ഥരുമായും നിരവധി തവണ കൂടിക്കാഴ്ചകള് നടത്തിയിട്ടുണ്ട്. തദ്ദേശീയമായി വികസിപ്പിച്ച കോവിഡ്-19 വാക്സിന് നിര്‍മിക്കുന്ന ഭാരത് ബയോടെക് എക്സിക്യൂട്ടീവ് ഡയറക്ടര് ഡോ. വി. കൃഷ്ണ മോഹനുമായി ചൊവ്വാഴ്ചയായിരുന്നു അദ്ദേഹത്തിന്റെ അവസാന കൂടിക്കാഴ്ച.


നെടുങ്കണ്ടം കസ്റ്റഡി കൊലപാതകം; കുറ്റക്കാരായ ആറ് പോലീസുകാരെ സര്‍വീസില് നിന്നും പിരിച്ചുവിടും\nരാജകുമാറിന്റെ കുടുംബത്തിനും ഇരകള്‍ക്കുമായി 45 ലക്ഷം രൂപ നഷ്ടപരിഹാരം നല്‍കും.\nകുറ്റക്കാരെന്ന് കണ്ടെത്തിയ മൂന്ന് ഡോക്ടര്‍മാര്‍ക്ക് എതിരെ അച്ചടക്കനടപടി സ്വീകരിക്കും\nതിരുവനന്തപുരം: നെടുങ്കണ്ടം കസ്റ്റഡി മരണക്കേസില് പ്രതികളായ ആറ് പോലീസ് ഉദ്യോഗസ്ഥരെ പിരിച്ചുവിടാന് സര്‍ക്കാര് നിര്‍ദേശം. പോലീസ് മേധാവിക്കാണ് ഇത് സംബന്ധിച്ച് സര്‍ക്കാര് നിര്‍ദേശം നല്‍കിയത്. ആറ് പോലീസ് ഉദ്യോഗസ്ഥരെ പ്രോസിക്യൂട്ട് ചെയ്യാനും മറ്റ് അഞ്ചു പോലീസ് ഉദ്യോഗസ്ഥര്‍ക്ക് എതിരെ വകുപ്പുതല നടപടി സ്വീകരിക്കാനും നിര്‍ദേശമുണ്ട്.എസ്‌ഐ കെഎ സാബു, എഎസ്‌ഐ റോയി, ഡ്രൈവര് നിയാസ്, കോണ്‍സ്റ്റബിള് ജിതിന്, ഹോംഗാര്‍ഡ് ജെയിംസ്, റിജിമോന് എന്നിവര്‍ക്കെതിരെയാണ് നടപടി.\nകുറ്റക്കാരെന്ന് കണ്ടെത്തിയ മൂന്ന് ഡോക്ടര്‍മാര്‍ക്ക് എതിരെ അച്ചടക്കനടപടി സ്വീകരിക്കും. രാജകുമാറിന്റെ കുടുംബത്തിനും ഇരകള്‍ക്കുമായി 45 ലക്ഷം രൂപ നഷ്ടപരിഹാരം നല്‍കും. ജുഡീഷ്യല് കമ്മീഷന്റെ റിപ്പോര്‍ട്ടിന്റെ അടിസ്ഥാനത്തിലാണ് നടപടി. വനിത പൊലീസ് ഉദ്യോഗസ്ഥരായ ഗീതു, അമ്പിളി എന്നിവര്‍ക്കെതിരെ പിഴ ചുമത്താനും വകുപ്പ് തല നടപടിയെടുക്കാനും നിര്‍ദേശം നല്‍കി.\nഇതിന് പുറമേ രാജ്കുമാറിന്റെ ചികിത്സയില് വീഴ്ച വരുത്തിയ ഡോക്ടര്‍മാര്‍ക്കെതിരെ ആരോഗ്യ വകുപ്പ് അന്വേഷണം നടത്തും. ഒപ്പം രാജ് കുമാറിന്റെ ഭാര്യക്ക് പത്ത് ലക്ഷം രൂപ നഷ്ടപരിഹാരം നല്‍കും, അമ്മക്ക്5ലക്ഷം രൂപയും നല്‍കും. ഇത്തരത്തില് 45 രൂപ നഷ്ടപരിഹാരമായി നല്‍കാനും നിര്‍ദേശം നല്‍കി.


മഹാശ്വേതാ ദേവി- അരികുവൽക്കരിക്കപ്പെട്ടവരുടെ ശബ്ദം : അർച്ചന രാമചന്ദ്രൻ - നവമലയാളി | NAVAMALAYALI\nBy അർച്ചന രാമചന്ദ്രൻ / July 29, 2016\nമഹാശ്വേതാ ദേവി- അരികുവൽക്കരിക്കപ്പെട്ടവരുടെ ശബ്ദം : അർച്ചന രാമചന്ദ്രൻ\nമഹാശ്വേതാ ദേവി. 1926 ജനുവരി 14 ജനനം, തികഞ്ഞ ആക്ടിവിസ്റ്റ്, എഴുത്തുകാരി, ഡിപ്ലോമാറ്റ്. ഭര്‍ത്താവ് ബിജൺ ഭട്ടാചാര്യ, മകന് നബാരുൺ ഭട്ടാചാര്യ. 1946-ൽ തന്റെ അദ്ധ്യാപനജീവതത്തിന്റെ തുടക്കത്തോടൊപ്പം…\nമഹാശ്വേതാ ദേവി. 1926 ജനുവരി 14 ജനനം, തികഞ്ഞ ആക്ടിവിസ്റ്റ്, എഴുത്തുകാരി, ഡിപ്ലോമാറ്റ്. ഭര്‍ത്താവ് ബിജൺ ഭട്ടാചാര്യ, മകന് നബാരുൺ ഭട്ടാചാര്യ.\n1946-ൽ തന്റെ അദ്ധ്യാപനജീവതത്തിന്റെ തുടക്കത്തോടൊപ്പം തന്നെ സാമൂഹികപ്രവര്‍ത്തനത്തിനും തുടക്കം കുറിച്ചു, തല്‍സമയം തന്നെ പത്രപ്രവര്‍ത്തക, എഴുത്തുകാരി എന്ന മേഖലയിലും പ്രാവീണ്യം തെളിയിച്ചു. ആദിവാസി ഗോത്രസമൂഹത്തെകുറിച്ച് പഠനം തുടര്‍ന്ന അവർ, ചണ്ഡീഗഡ്, ബീഹാര്, മദ്ധ്യപ്രദേശ് എന്നിവിടങ്ങളിൽ സാമൂഹികസേവനം തുടര്‍ന്നു. അദ്ധ്യാപനം മാത്രമായി ഒതുങ്ങി കൂടാതെ തന്റെ പ്രവര്‍ത്തനമേഖലകൾ വിപുലീകരിച്ച് ട്രൈബൽ യൂണിറ്റി ഫോം എന്ന സംഘടനയ്ക്ക് രൂപം നല്‍കി. ആദിവാസി ക്ഷേമപരിപാടികളിൽ ആ സംഘടന സജീവമായിരുന്നു. തുടര്‍ന്ന്, പഛീം ബംഗ ഖേരിയ സബര് കല്ല്യാൺ സമിതിക്കു തുടക്കം കുറിക്കുകയും ഒപ്പം തന്നെ ന്യൂനപക്ഷത്തിന്റെ പ്രശ്നങ്ങളെ പുറംലോകത്തെകാണിച്ച പ്രശസ്തമായ ‘ബോര്‍ട്ടിക’ എന്ന മാസികയുടെ തുടക്കകാരില് ഒരാളാവുകയും ചെയ്തു. സാധാരണക്കാരന്റെ സ്വരമായി മാറിയ മഹാശ്വേതാ ദേവി അങ്ങനെ എല്ലാവര്‍ക്കും ദീദി ആയി.\nതന്റെ രചനകള് പോരാട്ടമാക്കുവാൻ അവർ ശ്രദ്ധിച്ചിരുന്നു. ദലിതരുടെ, ന്യൂനപക്ഷങ്ങളുടെ, സ്വരം അവരുടെ രചനകളിലൂടെ പുറത്തുവന്നു. എഴുത്തുകളിലൂടെ മാത്രമായിരുന്നില്ല അവരുടെ പോരാട്ടം, തന്റെ സാന്നിദ്ധ്യം കൊണ്ടും സമര്‍പ്പണം കാണ്ടും ഇടപെട്ടിട്ടുള്ള എല്ലാ മേഖലകളെയും, സാമൂഹിക പ്രശ്നങ്ങളെയും സ്വന്തം പ്രശ്നങ്ങളെന്നപോലെ തന്നെ ദേവി കൈകാര്യം ചെയ്തു. തന്റെ എഴുത്തിന്റെ പ്രചോദനം സാധാരണക്കാരന്റെ പോരാട്ട വീര്യമാണെന്ന് അവര് വിളിച്ചു പറഞ്ഞു. കാല്‍പനികമല്ലാത്ത, എന്നാല് കരുത്തുറ്റ ഭാഷകളിലൂടെ സാമൂഹിക വ്യവസ്ഥിതിക്കെതിരെയും, ന്യൂനപക്ഷ പ്രീണനത്തിനെതിരരെയും അവര് പ്രതികരിച്ചു എന്നതു തന്നെ തന്റെ കാലത്തെ മറ്റെഴുത്തുകാരിൽ നിന്നും ദേവിയെ വ്യത്യസ്ഥയാക്കി.\nഇൻഡക്സുകളിൽ ഇന്ത്യയുടെ ദ്രുതഗതിയിലുള്ള വളര്‍ച്ചക്കിടയിൽ തഴയപ്പെട്ടവര്‍ക്ക് ആശ്വാസമായിരുന്നു മഹാ ശ്വേതദേവി. കേരളമടക്കം ഇന്ത്യയിലെ സംസ്ഥാനങ്ങളിൽ നിരവധി പ്രശ്നങ്ങളില് തന്റെ അഭിപ്രായപ്രകടനം നടത്തുകയും സാന്നിധ്യം അറിയിക്കുകയുമുണ്ടായി. വ്യക്തമായ രാഷ്ട്രീയ കാഴ്ചപാടുണ്ടായിരുന്നെങ്കിലും, അതിനെ ഒക്കെ പിന്‍തള്ളി മനുഷ്യപക്ഷനിലപാടില് ഉറച്ചു നില്‍ക്കാന് അവർ സദാ ശ്രദ്ധിച്ചിരുന്നു. നാലു വര്‍ഷത്തിനു മുന്‍പ്, മൂലമ്പള്ളി കുടിയൊഴിപ്പിക്കലുമായി ബന്ധപ്പെട്ട് കടമക്കുടി ഗ്രാമസംരക്ഷണപദ്ധതിക്ക് എക്യദാർഢ്യം പ്രഖ്യാപിച്ച്, ആരോഗ്യസ്ഥിതി മോശമായിരുന്നെങ്കില് കൂടി കേരളത്തിൽ എത്തിയിരുന്നു. വികസനത്തിന്റെ പേരില് കുടിയൊഴിപ്പിക്കപെടുന്ന വിഭാഗങ്ങളെ അര്‍ഹമായ ആനുകൂല്യങ്ങളോടെ പുനരധിവസിപ്പിക്കുന്നതിനായി അവർ ശബ്ദമുയര്‍ത്തി. കടുത്ത ഇടതുപക്ഷ അനുഭാവിയായിരുന്ന ദേവി പിന്നീട് ബംഗാളിലെ മാര്‍ക്സിസ്റ്റ് പാർട്ടുയുടെ വിമര്‍ശകയായി മാറി. ബംഗാളിലെ അക്കാലത്തെ അടിസ്ഥാന സൗകര്യങ്ങളായ, ആശുപത്രി, തൊഴില്, വിദ്യാഭ്യാസ മേഖലകളിലെ അപര്യാപ്തത എന്നിവ ചൂണ്ടിക്കാണിക്കുകയും എതിര്‍ക്കുകയും ചെയ്തതിനോടൊപ്പം പാര്‍ട്ടി മനുഷ്യരുടെ അടിസ്ഥാനപ്രശ്നങ്ങളിൽ നിന്നും അകന്നു പോകുന്നത് സദാ ഓര്‍മ്മപെടുത്തികൊണ്ടിരുന്നു. കേരളത്തില് ടി.പി വധത്തില് തനിക്കുള്ള നിലപാടു വ്യക്തമാക്കുകയും, അക്രമരാഷ്ട്രീയത്തെ നിശിതമായ് വിമര്‍ശിക്കുകയും ചെയ്തിരുന്നു. ഇതിലൂടെ കടുത്ത ഇടതുപക്ഷ അനുഭാവി ആയിരുന്നിട്ടു കൂടി പാര്‍ട്ടിയുടെ പ്രത്യയശാസ്ത്രങ്ങളുടെ നടപ്പാക്കലില് വന്ന മാറ്റങ്ങളെ തുറന്നു പറഞ്ഞ് വേറിട്ടൊരു പോരാളിയായ് നിലകൊണ്ടു.\nഅരേണ്യര് അധികാർ ആദിവാസി ഗോത്രവിഭാഗത്തെ പിന്‍തുണച്ചുള്ള കാല്‍വയ്പ്പായിരുന്നു. 1979-ല് സാഹിത്യ അക്കാദമി അവാര്‍ഡ് ഇതിനു ലഭിക്കുകയുണ്ടായി. ‘ഹജാർ ചുരാഷി മാ’ ജ്ഞാനപീഠപുരസ്കാരത്തിന് അര്‍ഹമായപ്പോൾ സാമൂഹികസേവനപ്രവര്‍ത്തനങ്ങള്‍ക്കുള്ള മാഗ്സസെ പുരസ്കാരവും നേടികൊണ്ട്, രണ്ടു വ്യത്യസ്ഥ മേഖലകളിലെ ഉന്നത പുരസ്കാരം നേടിയെത്തുന്ന അപൂർവ്വവ്യക്തിത്വമായി ദീദി. ഹസാർ ചൗരാസി കി മാം പിൽക്കാലത്ത് ചലച്ചിത്രമാക്കപെട്ടു. പ്രമേയം കൊണ്ടു വ്യത്യസ്ഥമായിരുന്ന ആ സിനിമ1998-ല് മികച്ച ഹിന്ദി സിനിമക്കുള്ള ദേശിയപുരസ്കാരം നേടി. രുധാലിയും പിന്നീട് സിനിമയാക്കപെട്ട ദേവിയുടെ പ്രശസ്ഥ നോവലുകളില് ഒന്നായിരുന്നു. രവീന്ദ്രനാഥ ടാഗോറിനു ശേഷം ബംഗാളി ഭാഷയിൽ നിന്ന് കൂടുതല് പുസ്തകങ്ങൾ മൊഴിമാറ്റപെട്ടത് മഹാശ്വേതാ ദേവിയുടേതാണു. ടാഗോറിനു ശേഷം എഴുത്തുകളില് ഇന്ത്യ എന്ന വികാരത്തെ അത്രമേൽ ദൃഡതയോടെ ചാലിച്ചവർ വിരളമാണ്, അതിലൊരാളായിരുന്നു ദേവി. 2006-ല് ജാങ്ക്ഫര്‍ട്ട് പുസ്തകസമ്മേളനത്തിൽ അതിഥിരാജ്യമായ് ഇന്ത്യ പങ്കെടുത്തപ്പോൾ, അതിന്റെ ഉദ്ഘാടക മഹാ ശ്വേതദേവി ആയിരുന്നു. ഉദ്ഘാടന സമ്മേളനത്തില് രാജ് കപൂറിന്റെ ‘മേരാ ജൂതാ ഹൈ ജപാനി’ എന്ന സിനിമാ ഗാനത്തില് നിന്നുമുള്ള വരികൾ കടമെടുത്ത് വളരെ വികാര നിര്‍ഭരയായാണു സംസാരിച്ചത്:\nഎന്റെ ഷൂസ് ജപാനില് നിന്നും\nപാന്റ്സ് ഇംഗ്ലണ്ടില് നിന്നും\nപക്ഷെ, എന്റെ ഹൃദയം….\nവേണ്ടി, തുടിച്ചു കൊണ്ടിരിക്കും.\nരാജ്യസ്നേഹം, മനുഷ്യസ്നേഹം എന്നിവ കാപട്യതയാര്‍ന്ന വാക്കുകളിലല്ല, പ്രവൃത്തിയിലാണെന്ന് തന്റെ ജീവിതം കൊണ്ട് പറഞ്ഞ ഒരു ബഹുമുഖ പ്രതിഭയാണു അരങ്ങൊഴിയുന്നത്. ചിലര് ഇനി ആവര്‍ത്തിക്കപെടാൻ ഇടയില്ലാത്ത മാതൃകകളാണ്. മഹാശ്വേതദേവിയുടെ സ്മരണകള്‍ക്കു മുന്നില് ആദരാഞ്ജലി.\nCategories: FRONT SLIDE, അനുഭവം, മഹാശ്വേതാ ദേവി - സ്മരണ, ലേഖനം, സാഹിത്യം Tags: മഹാശ്വേതാ ദേവി


ഒരു കാര്യം ചെയ്യുന്നതിനിടയിൽ ശ്രദ്ധ മാറി മറ്റ് കാര്യങ്ങളിലേക്ക് മനസ്സ് പോകാറുണ്ടോ? ശരിയാക്കാം... | Tips to get rid of Absent-Mindedness| Health| Mental Health\nJul 3, 2021, 05:06 PM IST\nമനസാന്നിധ്യം നിത്യജീവിതത്തിൽ വളരെ പ്രധാനമാണ്. ചിലപ്പോഴൊക്കെ അമിതമായ ചിന്തകൾ മനസ്സിന്റെ നിയന്ത്രണം നഷ്ടപ്പെടുത്തിയേക്കാം\n# ഡോ. സെബിൻ എസ്. കൊട്ടാരം\nഅനാവശ്യ ചിന്തകള് പലപ്പോഴും മനസ്സിനെ വഴിതെറ്റിക്കാറുണ്ട്. ആ സമയം ചെയ്യുന്ന ജോലിയില് ശ്രദ്ധ നഷ്ടപ്പെട്ടേക്കാം. പരിസരം മറന്നുപോയേക്കാം. ഇങ്ങനെ മനസ്സിനെ നഷ്ടമാകുന്ന അവസ്ഥയെ ആണ് ആബ്‌സന്റ് മൈന്‍ഡ് എന്നു പറയുന്നത്.\nബാഹ്യമായ ചുറ്റുപാടുകളെക്കാള് ഉള്ളിലുള്ള ചിന്തകളിലേക്ക് മനസ്സ് ഫോക്കസ് ചെയ്യുന്നത്, ഉറക്കംതൂങ്ങുന്ന അവസ്ഥ, ബോറഡി എന്നിവയൊക്കെ ആബ്സെന്റ് മൈന്‍ഡഡ്നെസിലേക്ക് നയിക്കാം. ഇത്തരക്കാര് പലപ്പോഴും എന്താണ് ചെയ്യേണ്ടതെന്ന് വ്യക്തതയില്ലാതെ പ്രവര്‍ത്തിക്കുന്നു. പല സാധനങ്ങളും എവിടെയാണ് വെച്ചതെന്ന് മറക്കുന്നു. പഠനത്തില്, ജോലിയില്, കുടുംബത്തിലെ കാര്യങ്ങളില്, ബിസിനസില് ഒക്കെ ശ്രദ്ധ നഷ്ടപ്പെടുന്നു. പലപ്പോഴും പരിസരബോധമില്ലാതെ പ്രവര്‍ത്തിക്കുന്നു. തൊട്ടടുത്ത് നടന്നതോ പറഞ്ഞതോ ആയ കാര്യങ്ങളെക്കുറിച്ചോ ഭാവിയില് ചെയ്യേണ്ടതോ പറയേണ്ടതോ ആയ കാര്യങ്ങളെക്കുറിച്ചോ പോലും ഓര്‍മ കുറവായിരിക്കും.\nവിഷാദരോഗമുള്ളവരിലും സ്‌കിസോയ്ഡ് പേഴ്സനാലിറ്റി ഡിസോഡര് (Schizoid personality disorder) ഉള്ളവരിലും ആബ്സെന്റ് മൈന്‍ഡഡ്നെസ് കാണപ്പെടാറുണ്ട്. സാമൂഹികബന്ധങ്ങളിലുള്ള താത്പര്യം നഷ്ടപ്പെട്ട് ഏകാന്തജീവിതത്തിലേക്കും രഹസ്യാത്മകസ്വഭാവത്തിലേക്കും എല്ലാത്തിലും നിന്നുള്ള വിട്ടുനില്‍ക്കലിലേക്കും തണുപ്പന് വൈകാരികാവസ്ഥയിലേക്കുമെല്ലാം മാറുന്ന വ്യക്തിത്വവൈകല്യമാണ് സ്‌കിസോയ്ഡ് പേഴ്സണാലിറ്റി ഡിസോഡര്. ആബ്സെന്റ്മൈന്‍ഡഡ്നെസ് ദീര്‍ഘകാലം തുടര്‍ന്നാല് പല വലിയ പ്രശ്‌നങ്ങള്‍ക്കും കാരണമായേക്കാം. അതുകൊണ്ട് സ്വയം പരിഹരിക്കണം.\nഒട്ടേറെ കാര്യങ്ങള് ഒരേസമയം ചെയ്യാതെ ഒരുസമയത്ത് പൂര്‍ണ ശ്രദ്ധകൊടുത്ത് ഒരു കാര്യം ചെയ്യുക. അത് പൂര്‍ത്തിയായശേഷം അടുത്തതിലേക്ക് കടക്കുക.\nദിവസവും 20 മിനിറ്റെങ്കിലും എയ്റോബിക് എക്സര്‍സൈസ് ചെയ്യുക. കൂടുതല് ഓക്സിജന് ഉള്ളിലേക്കെത്തുന്നത് തലച്ചോറിന്റെ പ്രവര്‍ത്തനത്തെ ഉദ്ദീപിപ്പിക്കും.\nപരമാവധി ആളുകളുമായി സംസാരിക്കുന്നത് മനസ്സിനെ ഉദ്ദീപിപ്പിക്കുകയും ഉള്ളിലുള്ള അസ്വസ്ഥതകളെ പുറന്തള്ളുകയും ചെയ്യും.\nചെസ് പോലുള്ള കളികളിലേര്‍പ്പെടുന്നത് ഏകാഗ്രതയും ശ്രദ്ധയും വര്‍ധിപ്പിക്കും.\nഓരോ ദിവസവും ചെയ്യേണ്ട ചെറുതും വലുതുമായ കാര്യങ്ങള് ചെറിയൊരു പോക്കറ്റ് ഡയറിയില് മുന്‍ഗണനാക്രമത്തില് എഴുതുക. ഓരോന്ന് ചെയ്യുമ്പോഴും അവയുടെമേല് ടിക് ഇടുക. ടേബിള് ടോപ് കലണ്ടറിലോ സാധാരണ കലണ്ടറിലോ അന്ന് പങ്കെടുക്കുകയോ ചെയ്യേണ്ടതോ ആയ കാര്യങ്ങള് രേഖപ്പെടുത്തുന്നതും ശ്രദ്ധയും ഓര്‍മയും കൂട്ടും. ഓഫീസിലും വീട്ടിലും മറ്റും ചെയ്യേണ്ട കാര്യങ്ങളുടെ സ്റ്റിക് നോട്‌സ് പതിപ്പിക്കുന്നതും നല്ലതാണ്.\nഎല്ലാ ദിവസവും ഉപയോഗിക്കുന്ന വസ്തുക്കളായ താക്കോല്, പേന, പഴ്സ്, വാച്ച്, മൊബൈല്‍ഫോണ് മുതലായവ ഒരേ സ്ഥാനത്ത് വയ്ക്കുക.\nകൂടുതല് വർക്ക് ലോഡ് ഉണ്ടെന്ന് തോന്നിയാല് അത്യാവശ്യമല്ലാത്ത ചില കാര്യങ്ങള് മാറ്റിവയ്ക്കാം. എല്ലാ കാര്യങ്ങളും സമയത്ത് തീര്‍ക്കാന്‍കഴിയാത്തപ്പോഴും അവയെല്ലാം പൂര്‍ത്തിയായെന്ന് കളവ് പറയാതിരിക്കുക. സത്യസന്ധമായി 'നോ' പറയേണ്ടിടത്ത് 'നോ' പറയാന് പഠിക്കുക.\nനമ്മുടെ മുറിയിലെ സാധനങ്ങള് അടുക്കും ചിട്ടയോടും വയ്ക്കാം. ആവശ്യമില്ലാത്തത് ഒഴിവാക്കാം. കംപ്യൂട്ടറിലും ഫോണിലും പല വിഷയത്തിലുള്ള ഫോള്‍ഡറുകളിലായി ഫയലുകള് സൂക്ഷിക്കാം. ആവശ്യമില്ലാത്തവ നീക്കംചെയ്യാം.\nഅനന്തരഫലങ്ങള് മുന്‍കൂട്ടി കാണുക\nനിങ്ങളുടെ ആബ്സെന്റ് മൈന്‍ഡഡ്നെസ്‌കൊണ്ട് ജോലിയിലോ വ്യക്തിബന്ധത്തിലോ ഉണ്ടാകാന്‍പോകുന്ന നഷ്ടങ്ങളെ മുന്‍കൂട്ടി കാണുക. അതിനനുസരിച്ച് ക്രിയാത്മകമായി പ്രവര്‍ത്തിക്കുക. ഉദാഹരണത്തിന്, ക്ലാസ് വിട്ട കുട്ടിയെ കൊണ്ടുവരാന് സ്‌കൂളില് പോകുന്നവഴി മറ്റ് ചിന്തകളാല് അക്കാര്യം മറന്നുപോയാല് കുട്ടി തനിച്ചാകുമെന്നോര്‍ക്കുക.\nContent Highlights: Tips to get rid of Absent-Mindedness, Health, Mental Health


Fearless Prithvi Shaw reminds Courtney Walsh of Sachin Tendulkar and Sunil Gavaskar - Malayalam MyKhel\n» 'ഭയമില്ലാത്ത പൃഥ്വി ഓര്‍മിപ്പിക്കുന്നത് സച്ചിനെയും ഗാവസ്‌കറിനെയും'; വെസ്റ്റിന്‍ഡീസ് ഇതിഹാസം\nUpdated: Friday, October 5, 2018, 10:23 [IST]\nഅഭിനന്ദന പ്രവാഹവുമായി ലോകതാരങ്ങൾ | Oneindia Malayalam\nരാജ്‌കോട്ട്: തന്റെ അരങ്ങേറ്റ ടെസ്റ്റില് തന്നെ സെഞ്ച്വറിയടിച്ച് വരവറിയിച്ച കൗമാരതാരം പൃഥ്വി ഷായ്ക്ക് മുന് താരങ്ങളുടെ അഭിനന്ദന പ്രവാഹമാണ്. കൂട്ടത്തില്, വെസ്റ്റിന്‍ഡീസ് ഇതിഹാസം കോട്‌നി വാല്‍ഷും പൃഥ്വിയുടെ ബാറ്റിങ്ങിനെക്കുറിച്ച് വിലയിരുത്തി. ഇന്ത്യയുടെ യുവതാരം സച്ചിന് ടെണ്ടുല്‍ക്കറെയും സുനില് ഗാവസ്‌കറെയുമാണ് ഓര്‍മിപ്പിക്കുന്നതെന്ന് വാല്‍ഷ് പറഞ്ഞു.\nപൃഥ്വിക്കു പിന്നാലെ കോലിയും സെഞ്ച്വറിക്കരികെ... ടീം ഇന്ത്യന് വന് സ്‌കോറിലേക്ക്\nപൃഥ്വി മനോഹരമായ ഇന്നിങ്‌സാണ് കാഴ്ചവെച്ചത്. ഭയമില്ലാതെ പന്തിനെ നേരിടുന്ന യുവതാരം സുനില് ഗാവസ്‌കറിന്റെയും സച്ചിന് ടെണ്ടുല്‍ക്കറുടെയും യൗവ്വനകാലം ഓര്‍മപ്പെടുത്തുന്നു. പൃഥ്വിയുടെ ഉയരവും ഈ താരതമ്യത്തിന് വാല്‍ഷ് സൂചിപ്പിക്കുന്നുണ്ട്. പൃഥ്വി കട്ട് ഷോട്ടുകള് കളിക്കുന്ന രീതിയും തന്നെ ആകര്‍ഷിച്ചു. താരത്തില് നിന്നും കൂടുതല് പ്രതീക്ഷിക്കാം. ആത്മവിശ്വാസത്തോടെ സ്വന്തം ഷോട്ടുകള് കളിക്കാന് കഴിയുന്നത് ഒരു കളിക്കാരനെ സംബന്ധിച്ചിടത്തോളം പ്രധാനമാണ്. വളരെ തൃപ്തികരമാണ് പൃഥ്വിയുടെ ഇന്നിങ്‌സെന്നും മുന് വിന്‍ഡീസ് താരം പറഞ്ഞു.\nആദ്യ ഇന്നിങ്‌സില് തന്നെ ആക്രമിച്ചു കളിക്കുന്നു. പ്രിഥ്വിഷാ, ഭയമല്ലാത്ത ബാറ്റിങ് തുടരൂ എന്നാണ് ക്രിക്കറ്റ് ഇതിഹാസം സച്ചിന് ടെണ്ടുല്‍ക്കറുടെ പ്രതികരണം. ടെസ്റ്റ് കളിക്കാരനാണ് താനെന്ന് തെളിയിക്കുന്നതാണ് ഷായുടെ ആദ്യ ഇന്നിങ്‌സ് എന്നാല് ഗാവസ്‌കറുടെ വിലയിരുത്തല്. മികച്ച ബാറ്റിങ് പിച്ചാണിത്. വിന്‍ഡീസ് ബൗളര്‍മാര് പലപ്പോഴും അത്ര നന്നായി പന്തെറിഞ്ഞുമില്ല. എന്നിരുന്നാലും ഈ ശൈലിയില് ബാറ്റുവീശുന്നത് തുടരണമെന്ന് ഗാവസ്‌കര് പറഞ്ഞു.\nപൃഥ്വി വിരേന്ദര് സെവാഗിന്റെയും സച്ചിന്റെയും മിശ്രണത്തോടെയാണ് കളിക്കുന്നതെന്നാണ് പരിശീലകന് രവി ശാസ്ത്രിയുടെ അഭിപ്രായം. ആദ്യ കളിയില് ഒരുപിടി റെക്കോര്‍ഡുകള് സ്വന്തമാക്കിയ പൃഥ്വി 134 റണ്‍സെടുത്താണ് പുറത്തായത്. രഞ്ജി ട്രോഫി, ദുലീപ് ട്രോഫി, ടെസ്റ്റ് ക്രിക്കറ്റ് എന്നിവയില് അരങ്ങേറ്റത്തില് സെഞ്ച്വറി നേടുന്ന ആദ്യ താരം പൃഥ്വിയാണ്. ടെസ്റ്റ് അരങ്ങേറ്റത്തില് സെഞ്ച്വറി നേടുന്ന പതിനഞ്ചാമത്തെ ഇന്ത്യന് താരംകൂടിയാണ് പൃഥ്വി.\nക്രിക്കറ്റിന് പുറത്തും പൃത്ഥ്വി ഷാ കൂടുതല് അച്ചടക്കം കാട്ടണം: വസിം ജാഫര്\nധോണിയുടെ വിശ്വാസം പ്രധാനം, ഇല്ലെങ്കില് ദൈവത്തിന് പോലും രക്ഷിക്കാനാവില്ല!- ബദ്രിനാഥ്\n16 min ago വിരമിക്കല് മല്‍സരത്തില് ധോണി നല്‍കിയ സര്‍പ്രൈസ്, ഒരിക്കലും പ്രതീക്ഷിച്ചില്ല- ഗാംഗുലി\n1 hr ago ഐപിഎല്ലിനെ പിന്നിലാക്കി സിപിഎല്, കൊവിഡിനു ശേഷമാരംഭിക്കുന്ന ആദ്യ ടി20 ലീഗ്\n1 hr ago ആരാധകര് ആവേശത്തില്; ചാമ്പ്യന്‍സ് ലീഗിന്റെ ഫിക്‌സ്ചര് പുറത്ത്\n2 hrs ago ധോണിയുടെ വിശ്വാസം പ്രധാനം, ഇല്ലെങ്കില് ദൈവത്തിന് പോലും രക്ഷിക്കാനാവില്ല!- ബദ്രിനാഥ്\nRead more about: prithvi shaw sachin tendulkar sunil gavaskar പൃഥ്വി ഷാ ഇന്ത്യ ക്രിക്കറ്റ് രാജ്‌കോട്ട്\nStory first published: Friday, October 5, 2018, 10:15 [IST]


April 29, 2019 , .\nന്യൂഡല്‍ഹി: റഫാല് കേസില് സുപ്രീംകോടതിയിലെ പുനഃപരിശോധനാ ഹര്‍ജികളില് മറുപടി നല്‍കാന് കൂടുതല് സമയം തേടി കേന്ദ്രസര്‍ക്കാര്. വാദം കേള്‍ക്കല് നീട്ടണമെന്നും സര്‍ക്കാര് ആവശ്യപ്പെട്ടു.\n‘ദ് ഹിന്ദു’ ദിനപത്രം നേരത്തെ റഫാല് ഇടപാടുമായി ബന്ധപ്പെട്ട ക്രമക്കേടുകള് ചൂണ്ടിക്കാട്ടി രേഖകള് പുറത്ത് വിട്ടിരുന്നു. തുടര്‍ന്ന് രേഖകള് മോഷ്ടിച്ചതാണെന്നും തെളിവായി പരിഗണിക്കരുതെന്നും സര്‍ക്കാര് കോടതിയില് ആവശ്യപ്പെട്ടു. ഇത് തള്ളിയ കോടതി സര്‍ക്കാറിന് നേരത്തെ നല്‍കിയ ക്ലീന് ചിറ്റ് പുനഃപരിശോധിക്കുമെന്നും വ്യക്തമാക്കിയിരുന്നു. തുടര്‍ന്ന് നല്‍കപ്പെട്ട ഹര്‍ജികളിലാണ് സര്‍ക്കാറിന്റെ മറുപടി. തിരഞ്ഞെടുപ്പ് കാലമായതിനാലാണ് കേന്ദ്രസര്‍ക്കാര് കേസ് നീട്ടിവെക്കണമെന്നാവശ്യപ്പെടുന്നത്.\nകോണ്‍ഗ്രസ് അദ്ധ്യക്ഷന് രാഹുല് ഗാന്ധി റഫാല് കേസില് മോദിയെ കള്ളന് എന്ന് വിളിച്ചിരുന്നു. ഇതിനെതിരെയുള്ള കേസും ഇപ്പോള് കോടതിയുടെ പരിഗണനയിലാണ്.


ഡിസംബർ മുതൽ തീപ്പെട്ടിക്ക് രണ്ടുരൂപ | 23Oct2021\nവില വർധിക്കുന്നത് 14 വർഷത്തിനുശേഷം\nചെന്നൈ: 14 വർഷമായി ഒരേവിലയിൽ തുടരുന്ന തീപ്പെട്ടിക്ക് ഡിസംബർ മുതൽ വില രണ്ടുരൂപയായി ഉയരും. ഇപ്പോൾ ഒരുരൂപയാണ്.\nഉത്‌പാദനച്ചെലവിലെ കുത്തനെയുള്ള വർധന കാരണമാണ് വില ഉയർത്തുന്നതെന്ന് നിർമാതാക്കൾ പറയുന്നു. 1995-ലാണ് തീപ്പെട്ടിവില 25 പൈസയിൽനിന്ന് 50 പൈസയാക്കിയത്. 2007-ലാണ് 50 പൈസയിൽനിന്ന് ഒരു രൂപയാക്കിയത്. ഓൾ ഇന്ത്യ ചേംബർ ഓഫ് മാച്ച് ഇൻഡസ്ട്രീസ് അംഗങ്ങളും കോവിൽപെട്ടി, സാത്തൂർ, ഗുഡിയാത്തം, ധർമപുരി, കൃഷ്ണഗിരി എന്നിവിടങ്ങളിലെ നിർമാതാക്കളുടെ സംഘടനകളുമാണ് വില വർധിപ്പിക്കാൻ തീരുമാനിച്ചത്. പൊട്ടാസ്യം ക്ലോറേറ്റ്, റെഡ് ഫോസ്‌ഫറസ്, സൾഫർ, പൊട്ടാസ്യം ബൈക്രോമേറ്റ്, മെഴുക്, തുടങ്ങിയ ഉൾപ്പെടെ 14 പ്രധാന അസംസ്കൃത വസ്തുക്കളാണ് തീപ്പെട്ടി നിർമാണത്തിന് ഉപയോഗിക്കുന്നതെന്ന് നിർമാതാക്കൾ പറഞ്ഞു.\nനോട്ടു നിരോധനം, ചരക്കു-സേവന നികുതി, കോവിഡ് വ്യാപനം തുടങ്ങിയവ നിർമാതാക്കളെ പ്രതിസന്ധിയിലാക്കി. അസംസ്കൃത വസ്തുക്കളുടെയും നിലവിലെ വില കണക്കിലെടുക്കുമ്പോൾ, ഒരു തീപ്പെട്ടി ഒരു രൂപയ്ക്ക് വിൽക്കാൻ നിവൃത്തിയില്ലെന്നാണ് നിർമാതാക്കൾ പറയുന്നത്. നഷ്ടം നികത്താനായി പല നിർമാതാക്കളും ബോക്സുകളിലെ തീപ്പെട്ടിക്കമ്പുകളുടെ എണ്ണം കുറച്ചു. പക്ഷേ, അതുകൊണ്ടും പിടിച്ചുനിൽക്കാനായില്ലെന്ന് തമിഴ്‌നാട് മാച്ച് മാനുഫാക്ചറേഴ്‌സ് അസോസിയേഷൻ പ്രസിഡന്റ് സുരേഷ് പറഞ്ഞു .\n1922-ലാണ് തമിഴ്‌നാട്ടിലെ ശിവകാശിയിൽ ആദ്യത്തെ തീപ്പെട്ടി ഫാക്ടറിയുണ്ടാകുന്നത്.നിലവിൽ തമിഴ്നാടാണ് രാജ്യത്തുടനീളം തീപ്പെട്ടികളുടെ പ്രധാന വിതരണക്കാർ. കയറ്റുമതിയിലും മുന്നിലാണ്. നാലു ലക്ഷത്തിലധികം പേർക്ക് പ്രത്യക്ഷമായും പരോക്ഷമായും ജോലി നൽകുന്ന 320 തീപ്പെട്ടിനിർമാണ യൂണിറ്റുകളും 1500-ലധികം സ്വയം തൊഴിൽ യൂണിറ്റുകളും തമിഴ്‌നാട്ടിലുണ്ട്. തൊഴിലാളികളിൽ 90 ശതമാനവും സ്ത്രീകളാണ്.


പച്ചവെള്ളം ഇനി ചവച്ച് കഴിക്കാം; കുപ്പികളൊക്കെ പഴങ്കഥകളാകുന്നു; വരുന്നത് 'ഓഹോ' കാലം - Media Mangalam\nപച്ചവെള്ളം ഇനി ചവച്ച് കഴിക്കാം..കേട്ട് ഞെട്ടേണ്ട, കഴിക്കാൻ സാധിക്കുന്ന തരത്തിൽ വെള്ളം വികസിപ്പിച്ചെടുത്തിരിക്കുകയാണ് ഒരു കൂട്ടം സംരംഭകർ. ഓഹോ എന്നാണ് ഇത് അറിയപ്പെടുന്നത്. കുമിളകൾ പോലുള്ള ഈ വെള്ള ക്യാപ്‌സ്യൂളുകൾ വായിലിട്ട് ചവച്ചിറക്കാം എന്നതാണ് ഇതിന്റെ പ്രത്യേകത.\nലോകത്തിനാകെ ഭീഷണിയാകുന്ന പ്ലാസ്റ്റിക് ഒഴിവാക്കി പരിസ്ഥിതിക്കും ആരോഗ്യത്തിനും സംരക്ഷണം ഏർപ്പെടുത്തുക എന്നതാണ് കഴിക്കാൻ സാധിക്കുന്ന വെള്ളം പുറത്തിറത്തിറക്കിയതിന് പിന്നിലെ ലക്ഷ്യം. ലണ്ടനിലെ ഒരു വിഭാഗം സംരംഭകരാണ് സുതാര്യമായ പ്രത്യേക വസ്തുകൊണ്ടുള്ള പാളികൾ ഉപയോഗിച്ച് കുടിവെള്ളം പുറത്തിറക്കിയത്. സ്‌കിപ്പിങ് റോക്ക് ലാബ് എന്ന സ്റ്റാർട്ട് അപ്പാണ് ഓഹോയ്‌ക്ക് പിന്നിൽ. വെള്ളക്കുപ്പികളും പ്ലാസ്റ്റിക്, ഫൈബർ ഗ്ലാസുകളുമൊക്കെ ഭൂമിക്ക് വലിയ ഭീഷണിയായിരിക്കുന്ന സാഹചര്യത്തിൽ അതിനൊരു പരിഹാരം കണ്ടെത്തുക എന്ന ലക്ഷ്യത്തോടെയാണ് ഇത്തരം കഴിക്കാവുന്ന വെള്ളം വികസിപ്പിച്ചെടുത്തതെന്ന് സംരംഭകർ പറയുന്നു.\nപ്ലാസ്റ്റിക് കുപ്പികളിൽ വെള്ളം നിറയ്‌ക്കുന്നതിന് ആവശ്യമാകുന്നതിനേക്കാൾ കുറഞ്ഞ ചിലവിൽ ഓഹോ നിർമിക്കാമെന്നും സംരംഭകർ വ്യക്തമാക്കുന്നു.ജെല്ലി പോലുള്ള ആവരണമാണ് വെള്ളത്തെ ഉൾക്കൊള്ളുന്നത്. പ്രത്യേക ഇനം കടൽ പായലിൽ നിന്നാണ് ഭക്ഷ്യയോഗ്യമായ ഈ പദാർഥം നിർമിക്കുന്നത്. ഉപയോഗിക്കാതിരുന്നാൽ നാല്-ആറ് ആഴ്ചകൾക്കുള്ളിൽ ഇത് നശിച്ചു പോകും.\nകയ്യിലെടുത്താൽ വെള്ളം നിറച്ച ബലൂൺ പോലെ തെന്നിനീങ്ങുന്ന തരത്തിലാണ് ഇതിന്റെ ഘടന. ഒന്നുകിൽ വായിലിട്ട് ചവച്ചോ അല്ലെങ്കിൽ ഗോളങ്ങളിൽ ചെറിയ സുഷിരമുണ്ടാക്കി വായിലേയ്‌ക്ക്് വെള്ളം പകരുകയോ ചെയ്യാം. ഓറഞ്ച് പോലുള്ള പഴങ്ങളുടെ തൊലി ഉദാഹരണമാക്കിയാണ് കാൽസ്യം ക്ലോറൈഡും സോഡിയം അൽജിനേറ്റും ഉപയോഗിച്ചുള്ള നേർത്ത ചർമ്മം നിർമ്മിച്ചിരിക്കുന്നത്. മനുഷ്യ നിർമ്മിതമായ പഴം എന്നാണ് ഇതിന്റെ നിർമ്മാതാക്കൾ ഓഹോയെ വിശേഷിപ്പിച്ചത്.\n2014ലാണ് കമ്പനി ആദ്യമായി ഓഹോയെ അവതരിപ്പിച്ചത്. ഇപ്പോൾ ആയിരത്തിലധികം സ്വതന്ത്ര കമ്പനികളാണ് ഇവയുടെ പദ്ധതിയിൽ മുതൽ മുടക്കാൻ തയ്യാറായി രംഗത്തുള്ളത്. വെള്ളം മാത്രമല്ല, ദ്രാവകരൂപത്തിലുള്ള എന്തും എന്തിന് മദ്യം വരെ ഇത്തരത്തിൽ ഗോളങ്ങളാക്കാമെന്നാണ് സംരഭകർ അവകാശപ്പെടുന്നത്. യാത്രയൊക്കെ പോകുമ്പോൾ ഇനി പ്ലാസ്റ്റിക് കുപ്പിയിൽ വെള്ളം കൈയ്യിൽ കരുതേണ്ടതില്ല. ഒന്നോ രണ്ടോ ഓഹോ കഴിച്ചാൽ ദാഹം പമ്പ കടക്കുമെന്ന് സാരം.


വേണ്ടത് കലഹത്തിന്‍റെ ആത്മാവല്ല, അനുരഞ്ജനത്തിന്‍റെ ആത്മാവാണ് / അഡ്വ. ബിജു ഉമ്മന് | Malankara Orthodox TV\nഅസോസിയേഷന് സെക്രട്ടറി സ്ഥാനത്തേയ്ക്കു മത്സരിക്കുന്ന അഡ്വ. ബിജു ഉമ്മനുമായുള്ള അഭിമുഖം\n1. താങ്കള് അഅസോസിയേഷന് സെക്രട്ടറിയായി മത്സരിക്കുന്നതിനേക്കുറിച്ച്?\nദൈവത്തിന്‍റെ മഹാ കരുണയാല് മലങ്കര സുറിയാനി ക്രിസ്ത്യാനി അസോസിയേഷന് മാനേജിംഗ് കമ്മിറ്റിയിലേക്ക് നിരണം ഭദ്രാസനത്തില് നിന്നും തുടര്‍ച്ചയായി അഞ്ചാം തവണയും ഞാന് തെരഞ്ഞെടുക്കപ്പെട്ടു. പുണ്യശ്ലോകരായ പ. ബസേലിയോസ് മാര്‍ത്തോമ്മാ മാത്യൂസ് ദ്വിതീയന് കാതോലിക്കാ ബാവാ, പ. ബസേലിയോസ് മാര്‍ത്തോമ്മാ ദിദിമോസ് പ്രഥമന് കാതോലിക്കാ ബാവാ, ഡോ. ഗീവര്‍ഗീസ് മാര് ഒസ്താത്തിയോസ് മെത്രാപ്പോലീത്താ എന്നിവരോടൊപ്പവും ഇപ്പോള് പ. ബസേലിയോസ് മാര്‍ത്തോമ്മാ പൗലോസ് ദ്വിതീയന് കാതോലിക്കാ ബാവായോടൊപ്പവും 23 വര്‍ഷം മാനേജിംഗ് കമ്മറ്റി അംഗമായി പ്രവര്‍ത്തിക്കാന് സാധിച്ചു. ഈ അനുഭവസമ്പത്ത് കുറേക്കൂടി കാര്യക്ഷമമായി പ. സഭയുടെ വളര്‍ച്ചയ്ക്ക് ഉപയോഗിക്കാന് സാധിക്കും എന്ന പ്രതീക്ഷയാണ്. എന്ന മത്സരരംഗത്ത് എത്തിച്ചത്.\n2. താങ്കളുടെ സഭാപ്രവര്‍ത്തന പശ്ചാത്തലം എന്താണ്?\nഞാന് കവിയൂര് സ്ലീബാ പള്ളി ഇടവകാംഗമാണ്. ഇടവകതലം മുതലാണ് എന്‍റെ സഭ പ്രവര്‍ത്തനങ്ങള് ആരംഭിച്ചത്. മാതൃഇടവക സെക്രട്ടറി, സണ്‍ഡേസ്കൂള് ഹെഡ്മാസ്റ്റര്, സുവിശേഷസംഘം ഡിസ്ട്രിക്ട് ഓര്‍ഗനൈസര്, നിരണം ഭദ്രാസന കൗണ്‍സില് അംഗം, സഭാ മാനേജിംഗ് കമ്മിറ്റി അംഗം തുടങ്ങിയ നിലകളില് പ്രവര്‍ത്തിക്കാന് പ. സഭ അവസരം തന്നു. ലഭിച്ച അവസരങ്ങള് വിശ്വസ്തതമായും ആത്മാര്‍ത്ഥമായും സഭയുടെ വളര്‍ച്ചയ്ക്കുവേണ്ടി വിനയോഗിക്കുവാന് സാധിച്ചിട്ടുണ്ട് എന്ന് എനിക്ക് അഭിമാനപൂര്‍വ്വം പറയാന് സാധിക്കും.\n3. എടുത്തു പറയത്തക്ക സംഭാവനകള്?\nസഭയുടെ റൂള് കമ്മറ്റി, പ. എപ്പിസ്കോപ്പല് സുന്നഹദോസിന്‍റെ ലീഗല് കമ്മീഷന്, 2008-ലെ എപ്പിസ്കോപ്പല് തെരഞ്ഞെടുപ്പ് സ്ക്രീനിംഗ് കമ്മറ്റി, കാതോലിക്കേറ്റ് & എം. ഡി. സ്കൂള്‍സ് ഗവേണിംഗ് ബോര്‍ഡ് എന്നിവയിലെ അംഗത്വം, വിവാഹ സഹായ പദ്ധതി, ഭവന സഹായ വിതരണ പദ്ധതി, പരുമലയില് നടന്ന മൂന്ന് മലങ്കര അസോസിയേഷന് യോഗങ്ങളുടെ പബ്ലിസിറ്റി കമ്മിറ്റി എന്നിവയുടെ കണ്‍വീനര്, പുനര്‍വിവാഹം സംബന്ധിച്ചുള്ള പ. ബാവാ തിരുമേനിമാരുടെ നിയമോപദേഷ്ടാവ് തുടങ്ങിയ നിലകളില് വിശ്വസ്ഥതയോടെ പ്രവര്‍ത്തിക്കാന് എനിക്കു സാധിച്ചിട്ടുണ്ട്.\n4. കഴിഞ്ഞ മാനേജിംഗ് കമ്മറ്റിയില് താങ്കള് മൗനി ആയിരുന്നു എന്ന ആരോപണത്തെക്കുറിച്ച്?\nമാനേജിംഗ് കമ്മറ്റിയില് ബഹളം വെയ്ക്കുന്നതല്ലല്ലോ ക്രിയാത്മകമായ പ്രവര്‍ത്തനം. ഫലപ്രദമായ ഭൂരിഭാഗം പ്രവര്‍ത്തികളും നിശബ്ദമായിരിക്കും. ആ നിലയില് എന്നെ ഏല്‍പ്പിച്ച കര്‍ത്തവ്യങ്ങള് ഭംഗിയായി ചെയ്തിട്ടുണ്ട് എന്നാണെന്‍റെ വിശ്വാസം. ഉദാഹരണത്തിന് റൂള് കമ്മിറ്റി അംഗം എന്ന നിലയില് 2006, 2011 വര്‍ഷങ്ങളിലെ സഭാഭരണഘടനാ ഭേദഗതി പ്രക്രിയയില് സജീവ പങ്കാളിത്തം വഹിക്കാനും, ലീഗല് കമ്മീഷന് അംഗം എന്ന നിലയില് 2016-ലെ അസോസിയേഷന് നടപടിച്ചട്ട പരിഷ്കരണത്തില് മുഖ്യപങ്കു വഹിക്കാനും സാധിച്ചു. ഇതു മൂലം തെരഞ്ഞെടുപ്പു റദ്ദാവുന്ന ഇടവകകളില് സാദ്ധ്യമെങ്കില് പുനര് തെരഞ്ഞെടുപ്പു നടത്താനും 2017 മാര്‍ച്ച് ഒന്നിനു കൂടിയ മലങ്കര അസോസിയേഷനില്, സങ്കീര്‍ണമായിരുന്ന തെരഞ്ഞെടുപ്പു പ്രക്രിയകള് (വോട്ടിംഗും കൗണ്ടിംഗും) ലളിതമാക്കാനും ഇടയായി. പരിശുദ്ധ എപ്പിസ്കോപ്പല് സുന്നഹദോസ് ഈ വിഷയങ്ങള് പരിഗണിച്ച അവസരങ്ങളില് പ്രത്യേക ക്ഷണിതാവായിരുന്നു എന്ന കാര്യം വിനയപൂര്‍വ്വം സ്മരിക്കുന്നു.\n5. അസോസിയേഷന് സെക്രട്ടറി സ്ഥാനത്തെക്കുറിച്ചുള്ള കാഴ്ചപ്പാട്?\nനമ്മുടെ പ. സഭ ഒരു എപ്പിസ്ക്കോപ്പല് സഭയാണ്. അതേസമയം അതൊരു മഹത്തായ ജനാധിത്യ പ്രസ്ഥാനവുമാണ്. പ. ബാവാ തിരുമേനിയാണ് ഈ സഭയുടെ ദൃശ്യതലവനും മുഖ്യകാര്യദര്‍ശിയും. അദ്ദേഹത്തോടൊപ്പം ചേര്‍ന്ന് പ്രവര്‍ത്തിക്കാനും അദ്ദേഹത്തെ സഹായിക്കാനുമാണ് അസോസിയേഷന് സെക്രട്ടറിയെ തിരഞ്ഞെടുത്തു നിയമിക്കുന്നത്. ഈ കാഴ്ചപ്പാടാണ് എനിക്കുള്ളത്. ഞാന് ബന്ധപ്പെട്ടിട്ടുള്ള ശ്രേഷ്ഠ പിതാക്കന്മാരില്‍നിന്നും ഞാന് പഠിച്ചതും അതാണ്.\n6. ഇതിനെപ്പറ്റി വേറിട്ട ചിന്തകള് വല്ലതുമുണ്ടോ?\n~ഒരിക്കല്‍ക്കൂടി വ്യക്തമാക്കട്ടെ; പ. സഭയോടും പ. ബാവാ തിരുമേനിയോടും ചേര്‍ന്ന് സഭാഭരണഘടനയ്ക്കുള്ളില്‍നിന്നല്ലാതെ അസോസിയേഷന് സെക്രട്ടറിക്ക് ഒരു അസ്തിത്വവുമില്ല. അത് സെക്രട്ടറിക്കെന്നല്ല സഭയിലെ ഒരു സ്ഥാനിക്കുമില്ല. ഒരു എപ്പിസ്ക്കോപ്പല് സഭ എന്ന നിലയില് സഭയിലെ പിതാക്കന്മാരുടേയും പ. സുന്നഹദോസിന്‍റെയും സ്ഥാനം അദ്വിതീയമാണ്. സഭയ്ക്കുള്ളിലെ വിവിധഘടകങ്ങള് തമ്മിലുള്ള മത്സരം സഭയെ തളര്‍ത്തുക മാത്രമേയുള്ളു. പ. ബാവായോടൊപ്പം പ. സുന്നഹദോസും മാനേജിംഗ് കമ്മിറ്റിയും സ്ഥാനികളും ചേര്‍ന്നുനിന്ന്, ഒരു മനസായി, സഭയുടെ വളര്‍ച്ചയ്ക്കായി പ്രവര്‍ത്തിക്കുക. അതാണ് എന്‍റെ സ്വപ്നം. അത്തരമൊരു ഏകോപനമാണ് ഞാന് ലക്ഷ്യമിടുന്നത്. കലഹത്തിന്‍റെ ആത്മാവല്ല, അനുരഞ്ജനത്തിന്‍റെ ആത്മാവാണ് സഭാ സ്ഥാനികളെ ഭരിക്കേണ്ടത്.\n7. സഭയും രാഷ്ട്രീയവും തമ്മില്?\nമലങ്കരസഭയ്ക്ക് രാഷ്ട്രീയമില്ല. ഉണ്ടായിരുന്നില്ല, ഉണ്ടാകാന് പാടുമില്ല. പക്ഷേ സഭാംഗങ്ങള്‍ക്ക് രാഷ്ട്രീയമുണ്ട്. അതിനവര്‍ക്ക് അവകാശവുമുണ്ട്. നമ്മുടെ രാജ്യത്തിന്‍റെ ജനാധിപത്യ പ്രക്രിയയില് പങ്കുചേരേണ്ടത് സഭാംഗങ്ങളുടെ കടമയാണ്. പക്ഷേ സ്വന്തം രാഷ്ട്രീയ ലക്ഷ്യപ്രാപ്തികള്‍ക്ക് സഭയെ ആരും ഉപയോഗിച്ചുകൂടാ. പ്രത്യേകിച്ചും സഭാ സ്ഥാനികള്. കൈസര്‍ക്കുള്ളത് കൈസര്‍ക്കും ദൈവത്തിനുള്ളത് ദൈവത്തിനും എന്ന മനോഭാവമാണ് ഈ വിഷയത്തില് പുലര്‍ത്തേണ്ടത്.\n8. താങ്കള്‍ക്ക് രാഷ്ട്രീയമുണ്ടെന്ന ആരോപണത്തേപ്പറ്റി?\nഭൂരിപക്ഷം മലയാളികളെപ്പോലെ എനിക്കും രാഷ്ട്രീയ ആഭിമുഖ്യമുണ്ട്. അതൊരു തെറ്റായി ഞാന് കാണുന്നില്ല. എനിക്ക് ഒരു രാഷ്ട്രീയപ്രസ്ഥാനത്തിലും അംഗത്വമില്ല. പക്ഷേ ഈ ദീര്‍ഘവര്‍ഷങ്ങളിലൊരിക്കലും ഒരു ഗ്രാമപഞ്ചായത്ത് അംഗമായിപ്പോലും ഞാന് മത്സരിച്ചിട്ടില്ല. അതിനു ആഗ്രഹവുമില്ല. എനിക്കോ എന്‍റെ കുടുംബത്തിനോ യാതൊരു രാഷ്ട്രീയ മോഹങ്ങളുമില്ല. ഒരു കാര്യം ഉറപ്പു നല്‍കാം. അസോസിയേഷന് സെക്രട്ടറി എന്ന നിലയില് എന്‍റെയോ എന്‍റെ കുടുംബത്തിന്‍റെയോ നേട്ടങ്ങള്‍ക്കായി പ. സഭയെ ഒരിക്കലും ഉപയോഗിക്കില്ല.\n9. സഭയില് നടപ്പിലാക്കുവാന് ഉദ്ദേശിക്കുന്ന കാര്യങ്ങള് എന്തൊക്കെയാണ്?\nഅസോസിയേഷന് സെക്രട്ടറി എന്ന നിലയില് എനിക്കു തന്നെ സഭയില് ഒരു മാറ്റവും വരുത്താന് സാധിക്കുകയില്ല. പക്ഷേ കൂട്ടായ പ്രവര്‍ത്തനത്തിലൂടെ അത്ഭുതങ്ങള് നടത്താന് നമ്മുടെ സഭയില് സാധിക്കും എന്നാണ് എന്‍റെ പരിപൂര്‍ണ്ണ വിശ്വാസം. അതിനുള്ള ആളും അര്‍ത്ഥവും നമുക്കുണ്ട്. കഴിവുള്ളവരെ നേതൃത്വ നിരയിലേയ്ക്കു കൊണ്ടുവരണം. പ്രതിഭകളുടെ കഴിവും കാര്യക്ഷമതയും സഭയ്ക്കായി വിനിയോഗിക്കുന്ന സാഹചര്യം ഉണ്ടാകണം. ഇതിനേക്കാള് ഒക്കെ ഉപരി, പരസ്പര സഹവര്‍ത്തിത്വത്തിന്‍റെ അന്തരീക്ഷം സഭയില് പുനഃസ്ഥാപിക്കുക എന്നതാണ് അടിയന്തിര ആവശ്യം.\n10. ഇതിനൊക്കെ പിന്തുണ ലഭിക്കുമോ?\nലഭിക്കും എന്നാണ് എന്‍റെ പരിപൂര്‍ണ്ണ വിശ്വാസം. പ. ബാവാ തിരുമേനിയുടെ അനുവാദവും അനുഗ്രഹവും വാങ്ങിയാണ് ഞാന് മത്സര രംഗത്തിറങ്ങിയത്. നമ്മുടെ പിതാക്കന്മാരുമായും കൂട്ടുട്രസ്റ്റിമാരുമായും നല്ല ബന്ധം പുലര്‍ത്തുന്നു. എന്‍റെ കൂടെ മുന് മാനേജിംഗ് കമ്മിറ്റികളില് ഉണ്ടായിരുന്ന അനേകര് ഇപ്പോഴും അംഗങ്ങളാണ്. നവ അംഗങ്ങളുമായി ഞാന് ഇതിനകം നല്ല ബന്ധം സ്ഥാപിച്ചിട്ടുണ്ട്. എന്നെ അറിയാവുന്ന അവരുടെയൊക്കെ പിന്തുണ തീര്‍ച്ചയായും എനിക്കുണ്ടാകും. അതിനുമപ്പുറം എന്‍റെ സ്വന്ത നേട്ടത്തിനായി അല്ലാതെ സഭയുടെ വളര്‍ച്ചയ്ക്കായി നടത്തുന്ന പ്രവര്‍ത്തനങ്ങളെ എല്ലാ സഭാ സ്നേഹികളും പിന്തുണയ്ക്കുമെന്നു എനിക്കു ഉത്തമ ബോദ്ധ്യമുണ്ട്.\n11. മാനേജിംഗ് കമ്മറ്റി അംഗങ്ങളോട് അങ്ങേയ്ക്ക് എന്താണ് പറയാനുള്ളത്?\nനമുക്ക് ദൈവാനുഗ്രഹമാണ് ആദ്യം വേണ്ടത്. അതിനായി മുട്ടിപ്പായി പ്രാര്‍ത്ഥിക്കുക. പ. സഭയ്ക്കും നമ്മുടെ പ. ബാവാ തിരുമേനിക്കും വേണ്ടി നിരന്തരം പ്രാര്‍ത്ഥിക്കുക. ഞാന് യോഗ്യനെന്ന്, എന്‍റെ സേവനം നമ്മുടെ സഭയ്ക്ക് ആവശ്യമെന്ന്, നിങ്ങള്‍ക്ക് ഉത്തമബോദ്ധ്യമുണ്ടെങ്കില് എന്നെ അസോസിയേഷന് സെക്രട്ടറി സ്ഥാനത്തേക്കു വിജയിപ്പിക്കുക. നിസാരനായ എനിക്കുവേണ്ടിയും പ്രാര്‍ത്ഥിക്കുക.


മുഖം ബ്ലീച്ച് ചെയ്യൂ പ്രകൃതിദത്തമായി\nLatest NewsWomenBeauty & StyleLife Style\nJan 16, 2019, 06:23 pm IST\nകെമിക്കലുകള് നിറഞ്ഞ ബ്ലീച്ചുകള് ചര്‍മ്മത്തിന് ഹാനികരമാണ്. എന്നാല് വിപണിയില് നിന്ന് വാങ്ങുന്ന കെമിക്കല് ബ്ലീച്ചിനേക്കാള് മികച്ച ബ്ലീച്ചുകള് വീട്ടിലുണ്ടാക്കാം. ചര്‍മ്മത്തിന് ഹാനികരമല്ലാത്ത രീതിയില് സുന്ദരിയാകുവാനുള്ള എളുപ്പവഴികള് ഇതാ…\nചെറുനാരങ്ങാനീരും, കുക്കുമ്പറും, നാലുസ്പൂണ് കടലമാവും ഉണ്ടെങ്കില് ബ്ലീച്ച് ഉണ്ടാക്കാം. ഓറഞ്ച് തൊലി ഉണക്കിപ്പൊടിച്ച് പാലില് ചേര്‍ത്ത് പേസ്റ്റാക്കി പുരട്ടാം. തക്കാളി പേസ്റ്റും ചെറുനാരങ്ങ ജ്യൂസും ചേര്‍ത്ത് പേസ്റ്റാക്കി പുരട്ടുന്നതും നല്ലതാണ്. നാരങ്ങ നീരില് അല്‍പം പാല്‍പ്പാട ചേര്‍ത്താല് മികച്ച ബ്ലീച്ചിങ് ക്രീമായി. കറുത്ത പാടുകള് മാറ്റി നിറം വര്‍ദ്ധിപ്പിക്കാന് ഉത്തമം. മഞ്ഞള്‍പ്പൊടിയും ചെറുനാരങ്ങാനീരും റോസ് വാട്ടറും യോജിപ്പിച്ച് മുഖത്ത് പുരട്ടാം. ഉണങ്ങിയാല് ചെറുചൂടുവെള്ളത്തില് കഴുകാം. മുട്ടവെള്ളയില് ഒരു സ്പൂണ് പഞ്ചസാര,അരസ്പൂണ് ചോളപ്പൊടി എന്നിവ പേസ്റ്റാക്കി മുഖത്തുപുരട്ടിയാല് മുഖത്തെ രോമങ്ങള് നശിക്കും. വാളന്‍പുളിയും പനിനീരും ചേര്‍ത്ത് പുരട്ടിയാല് നിറം വര്‍ദ്ധിക്കും.\nപഞ്ചസാരയില് ഒലിവ് ഓയില് ചേര്‍ത്താല് മികച്ച ഫേസ് ബ്ലീച്ചാകും. തക്കാളിയും, തൈരും, ഓട്‌സും ചേര്‍ത്ത് പേസ്റ്റാക്കിയെടുക്കുക. 20 മിനിട്ട് മുഖത്ത് വയ്ക്കണം. പാലും, തേനും, ചെറുനാരങ്ങനീരും ചേര്‍ത്തും ഫേസ് ബ്ലീച്ച് ഉണ്ടാക്കാം.\nbleach natural beauty


4329 new covid 19 cases reported today in tamil nadu\nകോവിഡ്: തമിഴ്‌നാട്ടില് ഒരു ലക്ഷം കടന്ന് രോഗബാധിതര്; ഇന്ന് 4329 പുതിയ കേസുകള്\nസംസ്ഥാനത്തെ ആകെ കോവിഡ് ബാധിതരുടെ എണ്ണം 1,02,721 ആയി\nചെന്നൈ: തമിഴ്‌നാട്ടില് കോവിഡ് ബാധിതരുടെ എണ്ണം ഒരു ലക്ഷം കടന്നു. ഇന്ന് മാത്രം 4329 പുതിയ കേസുകള് റിപ്പോര്‍ട്ട് ചെയ്തതായി സംസ്ഥാന ആരോഗ്യവകുപ്പ് പുറത്തുവിട്ട കണക്കുകള് പറയുന്നു. ഇതുവരെ രേഖപ്പെടുത്തിയിട്ടുള്ളതില് വച്ച് കോവിഡ് രോഗികളുടെ എണ്ണത്തില് ഏറ്റവും ഉയര്‍ന്ന പ്രതിദിന വര്‍ദ്ധനവാണ് സംസ്ഥാനത്ത് ഇന്ന് രേഖപ്പെടുത്തിയിരിക്കുന്നത്. ഇതോടെ സംസ്ഥാനത്തെ ആകെ കോവിഡ് ബാധിതരുടെ എണ്ണം 1,02,721 ആയി.\nകഴിഞ്ഞ 24 മണിക്കൂറിനിടെ സംസ്ഥാനത്ത് 64 പേര് മരിച്ചു. ഇതുവരെ 1,385 പേരാണ് തമിഴ്‌നാട്ടില് കോവിഡ് ബാധിച്ച് മരിച്ചത്.\n42,955 പേരാണ് നിലവില് ചികിത്സയിലുള്ളത്. 58,378 പേരാണ് ഇതുവരെ രോഗമുക്തി നേടിയത്. 2,357 പേരാണ് കഴിഞ്ഞ 24 മണിക്കൂറിനുള്ളില് സംസ്ഥാനത്തെ വിവിധ ആശുപത്രികളില് നിന്നും ഡിസ്ചാര്‍ജായത്. ഇതുവരെ 12,70,720 സാംപിളുകള് പരിശോധിച്ചു.\nതമിഴ്‌നാട്ടില് 62.9 ശതമാനം കൊവിഡ് രോഗികളും ചെന്നൈയിലാണ്. ഇതുവരെ 64,689 പേര്‍ക്കാണ് ചെന്നൈയില് മാത്രം കൊവിഡ് സ്ഥിരീകരിച്ചത്.. ചെങ്കല്‍പേട്ട്, തിരുവള്ളൂര്, മധുരൈ, കാഞ്ചീപുരം, തിരുവണ്ണാമലൈ എന്നീ ജില്ലകളാണ് കൂടുതല് കേസുകളുള്ള മറ്റ് മേഖലകള്.\nഇന്ന് റിപ്പോര്‍ട്ട് ചെയ്ത കേസുകളില് 330 പേര് ചെങ്കല്‍പട്ട് ജില്ലയില് നിന്നാണ്. മധുരയില് 287 പേര്‍ക്കും രോഗം സ്ഥിരീകരിച്ചു. ചെന്നൈ, മധുര എന്നിവിടങ്ങള് ലോക്ക്ഡൗണില് തുടരുകയാണ്.


മലപ്പുറത്ത് ഹിന്ദുക്കള്‍ക്ക് യോഗം ചേരാന് പോലും പറ്റില്ലെന്ന്... അപവാദ പ്രചാരണവുമായി വീണ്ടും സ്വാമി | Members of the Hindu community in Malappuram have complained that they could not holdapublic meeting- Subramanian Swamy - Malayalam Oneindia\nമലപ്പുറത്ത് ഹിന്ദുക്കള്‍ക്ക് യോഗം ചേരാന് പോലും പറ്റില്ലെന്ന്... അപവാദ പ്രചാരണവുമായി വീണ്ടും സ്വാമി\nPublished: December72015, 10:35 [IST]\nവിജയവാഡ: കേരളത്തെ കുറിച്ചും മലപ്പുറത്തെ കുറിച്ചും തെറ്റിദ്ധാരണാജനകങ്ങളായ പരാമര്‍ശങ്ങള് ഏറെ നടത്തിയിട്ടുള്ള ആള് ബിജെപി നേതാവ് സുബ്രഹ്മണ്യം സ്വാമി. പലപ്പോഴും ദേശീയ തലത്തില് തന്നെ അത്തരം പരാമര്‍ശങ്ങള് വിവാദമായിട്ടുണ്ട്.\nഇപ്പോഴിതാ സ്വാമി വീണ്ടും ഇറങ്ങിയിരിയ്ക്കുകയാണ്. മലപ്പുറത്തെ കുറിച്ച് തന്നെയാണ് പരാമര്‍ശം.\nമലപ്പുറത്ത് ഹിന്ദുക്കള്‍ക്ക് ഒരു യോഗം ചേരാന് പോലും കഴിയില്ലെന്നാണ് സ്വാമി പറഞ്ഞത്. മലപ്പുറത്തെ ഹിന്ദുക്കള് ഇക്കാര്യം ഒരു പരാതിയായി പറഞ്ഞു എന്ന രീതിയിലാണ് സുബ്രഹ്മണ്യം സ്വാമിയുടെ പരാമര്‍ശം.\nഎത്രത്തോളം തെറ്റിദ്ധാരണാജനകമാണ് ഈ വാക്കുകള്... എന്താണ് സുബ്രഹ്മണ്യം സ്വാമി ലക്ഷ്യം വയ്ക്കുന്നത്?\nകേരളത്തിലെ മലപ്പുറം ജില്ലയില് ഹിന്ദുക്കള്‍ക്ക് യോഗം ചേരാന് പോലും കഴിയുന്നില്ലെന്നാണ് സുബ്രഹ്മണ്യം സ്വാമി പറഞ്ഞത്. മലപ്പുറത്തുള്ള ബിജെപിക്കാരെങ്കിലും അത് സമ്മതിയ്ക്കുമോ?\nഇരുപത് വര്‍ഷമായി മലപ്പുറത്തെ സ്ഥിതി ഇങ്ങനെയാണന്നാണ് സ്വാമി പറയുന്നത്. അങ്ങനെയെങ്കില് ഇത്രനാളും ഇത് സംബന്ധിച്ച് ഒരു പരാതി പോലും ഉയര്‍ന്നു വരാതിരിയ്ക്കാന് കാരണം എന്താണെന്നെങ്കിലും ചിന്തിയ്‌ക്കേണ്ടതല്ലേ...\nമലപ്പുറത്ത് ഹിന്ദുക്കള്‍ക്ക് സ്ഥലം വാങ്ങാനോ വില്‍ക്കാനോ പോലും കഴിയാത്ത സാഹര്യമാണെന്ന് മുമ്പ് പറഞ്ഞ ആളാണ് സുബ്രഹ്മണ്യം സ്വാമി. ആ പ്രസംഗം വലിയ വിവാദമായിരുന്നു.\nറംസാന് വ്രതത്തിന്റെ സമയത്ത് ഹിന്ദുക്കളുടെ കടകള് നിര്‍ബന്ധപൂര്‍വ്വം അടപ്പിയ്ക്കുന്നു എന്നായിരുന്നു സുബ്രഹ്മണ്യം സ്വാമി മലപ്പുറത്തെ സംബന്ധിച്ച് പ്രചരിപ്പിച്ച മറ്റൊരു കള്ളക്കഥ.\nകേരളത്തിലുള്ളവര്‍ക്ക് സുബ്രഹ്മണ്യം സ്വാമിയുടെ വാക്കുകളിലെ പൊള്ളത്തരം പിടികിട്ടും. എന്നാല് കേരളത്തിന് പുറത്തുള്ളവര് അത് സത്യമെന്ന് വിശ്വസിയ്ക്കില്ലേ... അപ്പോള് എന്തായിരിയ്ക്കും സംഭവിയ്ക്കുക.\nമലപ്പുറത്ത് എന്നല്ല, കേരളത്തില് ഒരിടത്തും സുബ്രഹ്മണ്യം സ്വാമി പറയുന്നതുപോലെയുള്ള ഒരു അസഹിഷ്ണുതയും കാണാനാവില്ല. പിന്നെ എവിടെ നിന്നാണ് അദ്ദേഹത്തിന് ഈ തെറ്റായ വിവരങ്ങള് കിട്ടുന്നത് എന്നാണ് ചോദ്യം.\nവിരാട് ഹിന്ദു സംഘം\nവിരാട് ഹിന്ദു സംഘം- വിഎച്ച്എസ് എന്ന സംഘടനയുടെ ദേശീയ സമ്മേളനത്തില് സംസാരിയ്ക്കവേയാണ് സ്വാമി മലപ്പുറത്തെക്കുറിച്ച് ഇത്തരത്തില് പറഞ്ഞത്. സംഘടനയുടെ ദേശീയ പ്രസിഡന്റ് കൂടിയാണ് സ്വാമി.\nഹിന്ദു സൗഹാര്‍ദ്ദ രാഷ്ട്രീയ പാര്‍ട്ടികള്‍ക്ക് മാത്രമേ ജനങ്ങള് വോട്ട് ചെയ്യാന് പാടുള്ളൂ എന്നും സ്വാമി സമ്മേളനത്തില് പറഞ്ഞു.\nമതപരിവര്‍ത്തനം ദേശീയാടിസ്ഥാനത്തില് തന്നെ നിരോധിയ്‌ക്കേണ്ട സമയമാണിതെന്നായിരുന്നു മറ്റൊരു പരാമര്‍ശം. ഇന്ത്യയുടെ അഖണ്ഡതയ്ക്ക് മതപരിവര്‍ത്തം ഒരു ഭീഷണിയാണത്രെ.\nഘര് വാപസി ആകാം\nമതപരിവര്‍ത്തനം നിരോധിയ്ക്കണം എന്ന് പറയുമ്പോള് തന്നെ മറ്റൊരു കാര്യവും അദ്ദേഹം പറയുന്നുണ്ട്. ഘര് വാസപിയെ അതില് നിന്ന് ഒഴിവാക്കണം എന്ന്.\nsubramanian swamy bjp religious conversion ghar wapsi hindu malappuram സുബ്രഹ്മണ്യം സ്വാമി ബിജെപി മതപരിവര്‍ത്തനം ഘര് വാപസി ഹിന്ദു മലപ്പുറം\nMembers of the Hindu community in Malappuram have complained that they could not holdapublic meeting- Subramanian Swamy\nStory first published: Monday, December 7, 2015, 10:35 [IST]


കൂടത്തായി ദൃശ്യാവിഷ്കാരം: ആന്‍റണി പെരുമ്പാവൂര്, ഡിനി ഡാനിയേല്, ഫ്ളവേര്‍സ് ടിവി എന്നിവർക്ക് കോടതി നോട്ടീസ്\nകോഴിക്കോട്: കോഴിക്കോട് കൂടത്തായി കൂട്ടക്കൊലപാതക കേസുമായി ബന്ധപ്പെട്ട് സിനിമകളും സീരിയലും ഒരുക്കുന്നവർക്കെതിരെ കോടതി നോട്ടീസ് അയച്ചു. താമരശ്ശേരി മുന്‍സിഫ് കോടതിയാണ് കൂടത്തായി കേസ് ആസ്പദമാക്കി നിര്‍മ്മിക്കുന്ന സിനിമകളുടെയും സീരിയലിന്റെയും നിര്‍മ്മാതാക്കളോട് ജനുവരി 13-ന് നേരിട്ട് കോടതിയില് ഹാജരാകാന് നോട്ടീസ് നല്‍കിയിരിക്കുന്നത്. കേസിലെ മുഖ്യപ്രതിയായ ജോളിയുടെ മക്കള് നല്‍കിയ പരാതിയിലാണ് കോടതിയുടെ നടപടി. ആശീര്‍വാദ് സിനിമാസ് ഉടമ ആന്‍റണി പെരുമ്പാവൂര്, വാമോസ് പ്രൊഡക്ഷന് ഉടമ ഡിനി ഡാനിയേല്, ഫ്ളവേര്‍സ് ടിവി എന്നീ കക്ഷികള്‍ക്കാണ് കോടതി നോട്ടീസ് അയച്ചത്. അഡ്വക്കറ്റ് എം. മുഹമ്മദ് ഫിര്‍ദൗസ് ആണ് ഹരജി ഫയല് ചെയ്തിരിക്കുന്നത്.\nസിനിമാ-സീരിയില് നിര്‍മ്മാതാക്കള് സാഹചര്യത്തെ മുതലെടുക്കുകയാണെന്നും ഇത് ജീവിക്കാനുള്ള അവകാശത്തിന്‍റെ ലംഘനമാണെന്നും ഹര്‍ജിക്കാരുടെ അഭിഭാഷകനായ എം. മുഹമ്മദ് ഫിര്‍ദൗസ് ഒരു മാദ്ധ്യമത്തിന് നൽകിയ അഭിമുഖത്തില് പറഞ്ഞു. “ജോളിയുടെ വിദ്യാര്‍ത്ഥികളായ മക്കള് തങ്ങളുടേതല്ലാത്ത കാരണത്താല് വലിയ മാനസിക സംഘര്‍ഷത്തിലൂടെ കടന്നു പോവുകയാണ്. പഠിക്കാന് പോലും കഴിയാത്ത സാഹചര്യമാണ് ഉള്ളത്. ഈ ഘട്ടത്തില് സംഭവത്തെ ആസ്പദമാക്കി കച്ചവടതാല്‍പര്യങ്ങളോടെ നിര്‍മ്മിക്കുന്ന സിനിമയും സീരിയലും പുറത്തുവരുന്നത് അവരുടെ ഭാവിക്ക് ദോഷം ചെയ്യും.”- മുഹമ്മദ് ഫിര്‍ദൗസ് പറഞ്ഞു.\nകൂടത്തായി കൂട്ടക്കൊലപാതകങ്ങളെക്കുറിച്ച് മോഹന്‍ലാല് അഭിനയിച്ച് ആന്‍റണി പെരുമ്പാവൂര് നിര്‍മ്മിക്കുന്ന ചിത്രം ഒരുങ്ങുന്നവെന്ന വാര്‍ത്തയായിരുന്നു ആദ്യം പുറത്തുവന്നത്. ഇതിന് പിന്നാലെ ഡിനി ഡാനിയേൽ എന്ന നടിയും ഈ സംഭവം സിനിമയാക്കാനുള്ള തയ്യാറെടുപ്പിലായിരുന്നു താനെന്ന് അവകാശപ്പെട്ട് എത്തി.\nഫ്ളവേഴ്സ് ടിവിയും നടി മുക്ത അഭിനയിക്കുന്ന ‘കൂടത്തായി’എന്ന ചലച്ചിത്രപരമ്പര 13-ാ൦ തിയതി മുതൽ സംപ്രേഷണം ചെയ്യുമെന്ന് അറിയിച്ചു. സീരിയലിന്‍റെ ട്രെയിലറുകളും പ്രമോ വീഡിയോകളും ഇതിനോടകം തന്നെ അവർ പുറത്തു വിട്ടിട്ടുണ്ട്.\nകുടത്തായ് സംഭവം സിനിമയാക്കരുതെന്ന് അവശ്യപ്പെട്ടുകൊണ്ട് ആന്റണി പെരുമ്പാവൂരും ഡിനിയും അടക്കമുള്ളവര്‍ക്കെതിരെ പരാതിയുമായി അഭിഭാഷകന് ശ്രീജിത്തും നേരത്തെ രംഗത്ത് എത്തിയിരുന്നു. കോഴിക്കോട് റൂറല് എസ്പിക്കാണ് ഇത് സംബന്ധിച്ച് പരാതി നല്‍കിയത്.\nകൂടത്തായി കൂട്ടക്കൊലപാതകം; സിനിമകള്‍ക്കും സീരിയലുകള്‍ക്കും സ്റ്റേ ഇല്ല\nഅമ്മ എനിക്ക് പലതവണ ജയിലില് നിന്ന് ഫോണ് ചെയ്തിരുന്നു, എനിക്ക് ആ സ്ത്രീയെ കാണണ്ട, കൂടത്തായി കൊലക്കേസ് പ്രതി ജോളിയുടെ മകന്


സാഫ് ഫുട്ബാൾ; ഫൈനൽ തേടി ഇന്ത്യ മാലദ്വീപിനെതിരെ; ഇന്ത്യക്ക് ജയം അനിവാര്യം | Madhyamam\nHomechevron_rightSportschevron_rightFootballchevron_rightസാഫ് ഫുട്ബാൾ; ഫൈനൽ ...\ndate_range 13 Oct 2021 4:31 AM GMT\nസാഫ് ഫുട്ബാൾ; ഫൈനൽ തേടി ഇന്ത്യ മാലദ്വീപിനെതിരെ; ഇന്ത്യക്ക് ജയം അനിവാര്യം\nമാലി: സാഫ് ഫുട്ബാൾ ചാമ്പ്യൻഷിപ്പിൽ ഇന്ത്യക്കിന്ന് നിർണായക പോരാട്ടം. ഗ്രൂപ് റൗണ്ടിലെ അവസാന മത്സരത്തിൽ ആതിഥേയരായ മാലദ്വീപിനെ നേരിടുന്ന ഇന്ത്യക്ക് ഫൈനലിൽ കടക്കണമെങ്കിൽ ജയം അനിവാര്യമാണ്. മാലദ്വീപും നേപ്പാളുമാണ് ആറു പോയൻറുമായി മുന്നിൽ. ഇന്ത്യ അഞ്ചു പോയൻറുമായി മൂന്നാമതാണ്. നാലു പോയൻറുമായി നാലാമതുള്ള ബംഗ്ലാദേശുമായാണ് നേപ്പാളിന് കളി. ഒരു പോയൻറുള്ള ശ്രീലങ്ക പുറത്തായി.\nഗ്രൂപ് റൗണ്ടിൽ മുന്നിലെത്തുന്ന രണ്ടു ടീമുകളാണ് ഫൈനലിൽ ഏറ്റുമുട്ടുക. ഇന്ത്യയോട് സമനല നേടിയാൽ മാലദ്വീപിന് ഫൈനലുറപ്പിക്കാം. എന്നാൽ, ഇന്ത്യക്ക് ജയം തന്നെ വേണം. ബംഗ്ലാദേശിനോട് 1-1നും ശ്രീലങ്കയോട് 0-0ത്തിനും സമനില വഴങ്ങിയ ഇന്ത്യ നേപ്പാളിനെതിരെ മാത്രമാണ് ജയം (1-0) നേടിയത്.\nസ്കോർ ചെയ്ത രണ്ടു ഗോളുകളും സൂപ്പർ സ്ട്രൈക്കർ സുനിൽ ഛേത്രിയുടെ വക. ഗോളടിക്കാൻ ഛേത്രിയല്ലാതെ ആളില്ലാത്തതും പ്രതിരോധത്തിൽ സന്ദേശ് ജിങ്കാെൻറ അഭാവവുമാണ് ഇന്ത്യയെ കുഴക്കുന്നത്. ഫിഫ റാങ്കിങ്ങിൽ ഇന്ത്യയെക്കാൾ 51 സ്ഥാനം പിറകിലാണെങ്കിലും അലി അഷ്ഫാഖിെൻറ നേതൃത്വത്തിലുള്ള മാലദ്വീപിനെ ഇഗോർ സ്റ്റിമാക്കിെൻറ ടീമിന് എഴുതിത്തള്ളാനാവില്ല.


1. എന്റെ നീതിയായ ദൈവമേ, ഞാന് വിളിക്കുമ്പോള് ഉത്തരമരുളേണമേ; ഞാന് ഞെരുക്കത്തില് ഇരുന്നപ്പോള് നീ എനിക്കു വിശാലത വരുത്തി; എന്നോടു കൃപതോന്നി എന്റെ പ്രാര്‍ത്ഥന കേള്‍ക്കേണമേ.\n2. പുരുഷന്മാരേ, നിങ്ങള് എത്രത്തോളം എന്റെ മാനത്തെ നിന്ദയാക്കി മായയെ ഇച്ഛിച്ചു വ്യാജത്തെ അന്വേഷിക്കും? സേലാ.\n3. യഹോവ ഭക്തനെ തനിക്കു വേറുതിരിച്ചിരിക്കുന്നു എന്നറിവിന് ; ഞാന് യഹോവയെ വിളിച്ചപേക്ഷിക്കുമ്പോള് അവന് കേള്‍ക്കും.\n4. നടുങ്ങുവിന് ; പാപം ചെയ്യാതിരിപ്പിന് ; നിങ്ങളുടെ കിടക്കമേല് ഹൃദയത്തില് ധ്യാനിച്ചു മൌനമായിരിപ്പിന് . സേലാ.\n5. നീതിയാഗങ്ങളെ അര്‍പ്പിപ്പിന് ; യഹോവയില് ആശ്രയം വെപ്പിന് .\n6. നമുക്കു ആര് നന്മ കാണിക്കും എന്നു പലരും പറയുന്നു; യഹോവേ, നിന്റെ മുഖപ്രകാശം ഞങ്ങളുടെ മേല് ഉദിപ്പിക്കേണമേ.\n7. ധാന്യവും വീഞ്ഞും വര്‍ദ്ധിച്ചപ്പോള് അവര്‍ക്കുണ്ടായതിലും അധികം സന്തോഷം നീ എന്റെ ഹൃദയത്തില് നല്കിയിരിക്കുന്നു.\n8. ഞാന് സമാധാനത്തോടെ കിടന്നുറങ്ങും; നീയല്ലോ യഹോവേ, എന്നെ നിര്‍ഭയം വസിക്കുമാറാക്കുന്നതു.


'സർക്കാരിന് രാഷ്ട്രീയ അജണ്ട'; മന്ത്രി വി എൻ വാസവൻ ചെയ്തത് ശരിയായില്ലെന്നും കെ സുധാകരൻ | k sudhakaran said that political agenda for government and what vn vasavan did was not right\nകാര്യങ്ങളുടെ ഉത്തരവാദിത്തം മുഖ്യമന്ത്രി ഏറ്റെടുക്കുന്നില്ലെങ്കിൽ കരുത്തുള്ള രാഷ്ട്രീയ പ്രസ്ഥാനം കേരളത്തിലുണ്ട്. സർവ്വകക്ഷി യോഗം വിളിക്കേണ്ടെന്ന സിപിഐ സംസ്ഥാന പ്രസിഡന്റ് കാനം രാജേന്ദ്രന്റെ അഭിപ്രായം ലജ്ജാകരമാണ്. കാനം രാജേന്ദ്രൻ അങ്ങനെ പറഞ്ഞതിൽ അത്ഭുതമില്ല.\nKasaragod, First Published Sep 21, 2021, 4:45 PM IST\nകാസർകോട്: മതേതരത്വം വെല്ലുവിളി നേരിടുമ്പോൾ നോക്കി നിൽക്കുകയല്ല സർക്കാർ ചെയ്യേണ്ടതെന്ന് കെപിസിസി അധ്യക്ഷൻ കെ സുധാകരൻ. സർക്കാരിന് രാഷ്ട്രീയ അജണ്ടയുണ്ട്. മന്ത്രി വി എൻ വാസവൻ ഒരു വിഭാഗത്തെ മാത്രം കണ്ടത് ശരിയായില്ലെന്നും കെ സുധാകരൻ അഭിപ്രായപ്പെട്ടു. പാലാ ബിഷപ്പിനെ മന്ത്രി പോയി നേരിൽക്കണ്ടതിന്റെ പശ്ചാത്തലത്തിലാണ് സുധാകരന്റെ വിമർശനം.\nമതസൗഹാർദ്ദം കേരളത്തിൽ തകരുകയാണ്. കൈവിട്ട് പോയ ശേഷം നടപടികൾ സ്വീകരിച്ചിട്ട് കാര്യമില്ല. മറ്റേത് സർക്കാർ ആണെങ്കിലും സർവകക്ഷി യോഗം വിളിക്കുമായിരുന്നു. എന്നാൽ, മുഖ്യമന്ത്രി നിശബ്ദത പാലിക്കുകയാണ് ചെയ്യുന്നതെന്നും കെ സുധാകൻ കുറ്റപ്പെടുത്തി.\nജയിലിൽ കൊടി സുനിക്ക് സുഖസൗകര്യങ്ങൾ ഏർപ്പെടുത്താൻ സർക്കാർ ഒത്താശ ചെയ്യുകയാണെന്ന് നേരത്തെ കെ സുധാകരൻ ആരോപിച്ചു. ഏത് ജയിലിൽ പോയാലും അവിടുത്തെ സൂപ്രണ്ട് കൊടി സുനിയാണ്. ജയിലിൽ കയറിയ കാലം മുതൽ എല്ലാ സുഖസൗകര്യം അനുഭവിച്ചാണ് കൊടി സുനിയുടെ ജീവിതം. സർക്കാരിന്റെ ഒത്താശയോടെയാണ് ഇതൊക്കെ നടക്കുന്നത്. ഇത്തിരി ലജ്ജ ബാക്കിയുണ്ടെങ്കിൽ ഇക്കാര്യത്തിൽ പ്രതികരിക്കാൻ എങ്കിലും മുഖ്യമന്ത്രി തയ്യാറാകണം. ഇക്കാര്യത്തിൽ ജനരോഷം ഉയരണമെന്നും സുധാകരൻ പറഞ്ഞു. .


ബി.ആര്.കുട്ടപ്പനായ അപ്പുണ്ണി ശശി, ഒറ്റയാള് നാടകത്തില് നിന്ന് പാലേരിയിലേക്ക്\nബി.ആര്.കുട്ടപ്പനായ അപ്പുണ്ണി ശശി, ഒറ്റയാള് നാടകത്തില് നിന്ന് പാലേരിയിലേക്ക്; പുഴുവിലെ പ്രകടനത്തിന് കയ്യടി നേടുമ്പോള്\nബി.ആര് കുട്ടപ്പന് എന്ന ദളിത് നാടകകൃത്തും ആ കഥാപാത്രമായെത്തിയ എരഞ്ഞിക്കല് ശശിയും പുഴു എന്ന സിനിമയുടെ സര്‍പ്രൈസുകളിലൊന്നൊയിരുന്നു. ജാതീയത വേരോടിയ സമൂഹ മനസ്ഥിതിയെക്കുറിച്ചും സവര്‍ണത ആഘോഷിക്കുന്ന മനുഷ്യരോടും അരങ്ങിലും ജീവിതത്തിലുമായി ബി.ആര് കുട്ടപ്പന് നടത്തുന്ന പോരാട്ടം കൂടിയാണ് പുഴു. ജയപ്രകാശ് കുളൂരിന്റെ അപ്പുണ്ണി നാടകങ്ങളിലൂടെ അപ്പുണ്ണി ശശിയായി മാറിയ എരഞ്ഞിക്കല് ശശി എന്ന നാടകപ്രവര്‍ത്തകനാണ് ഈ കഥാപാത്രമായെത്തിയത്.\nരഞ്ജിത്ത് സംവിധാനം ചെയ്ത പാലേരി മാണിക്യം ഒരു പാതിരാകൊലപാതകത്തിന്റെ കഥയിലൂടെ സിനിമയിലെത്തിയെങ്കിലും ശശി എന്ന അഭിനേതാവിനെ പ്രയോജനപ്പെടുത്തിയ സിനിമകള് കുറവായിരുന്നു. തക്ഷകന് എന്ന നാടകത്തിലെ ഒറ്റയാള് പ്രകടനത്തിലൂടെയും ബി.ആര് കുട്ടപ്പനായും എരഞ്ഞിക്കല് ശശി കയ്യടി നേടുകയാണ്.\nറത്തീന സംവിധാനം ചെയ്ത് സോണി ലിവിലൂടെ പുറത്തിറങ്ങിയ പുഴുവിലെ കു്ട്ടപ്പനാകും മുമ്പ് 86 സിനിമകളില് തന്റെ സാന്നിധ്യം അറിയിച്ച നടനാണ് എരഞ്ഞിക്കല് ശശി. നാലായിരത്തോളം നാടകങ്ങളില് നിറഞ്ഞാടിയ ഈ പ്രതിഭ പുഴുവിലെ ബി.ആര് കുട്ടപ്പനായ കഥ സിനിമയുടെ തിരക്കഥാകൃത്ത് ഹര്‍ഷദ് വിവരിക്കുന്നത് ഇങ്ങനെയാണ്.\nഇരഞ്ഞിക്കല് ശശിയെക്കുറിച്ച് ഹര്‍ഷദ് എഴുതിയ പോസ്റ്റ്:\nസംവിധായകന് രഞ്ജിത്തിന്റെ പാലേരിമാണിക്യം ഒരു പാതിരാ കൊലപാതകത്തിന്റെ കഥ എന്ന സിനിമയിലെ മാണിക്യത്തിന്റെ സഹോദരനായി സിനിമയിലെ ശ്രദ്ധേയ സാന്നിദ്ധ്യം. തുടര്‍ന്ന് ചെറുതും വലുതുമായ 86 സിനിമാ കഥാപാത്രങ്ങള്. രഞ്ജിത്തിന്റെ തന്നെ ഞാന് എന്ന സിനിമയിലെ പ്രകടനത്തിന് കേരളാ സാമൂഹ്യക്ഷേമ വകുപ്പിന്റെ യൂത്ത് ഐക്കണ് അവാര്‍ഡ്, ശാന്താദേവി പുരസ്‌കാരം എന്നിവ ലഭിച്ചു.\nപണ്ട് കോഴിക്കോട് ടൗണ്‍ഹാളില് വെച്ച് അപ്പുണ്ണികളുടെ റേഡിയോ കണ്ട അന്ന് ശ്രദ്ധിച്ചതാണ് ഇദ്ദേഹത്തെ. ശിവദാസ് പൊയില്‍കാവിന്റെ സംവിധാനത്തില് ഇദ്ദേഹം ചെയ്ത ചക്കരപ്പന്തല് എന്നൊരു ഒറ്റയാള് നാടകമുണ്ട്. ഒറ്റക്ക് നാല് കഥാപാത്രങ്ങളെ അവതരിപ്പിക്കുന്ന ആ നാടകം കാണാന് ഇടയായതോടെയാണ് അപ്പുണ്ണി ശശി പുഴുവിലെ ബി.ആര്. കുട്ടപ്പന് എന്ന സുപ്രധാന വേഷത്തിലേക്ക് എത്തിച്ചേരുന്നത്.


ഉഴവൂർ KCYL, CML, സൺ‌ഡേ സ്കൂൾ സംയുക്താഭിമുഖ്യത്തിൽ പ്രളയ ബാധിതർക്ക് ബെഡ് വിതരണം ചെയ്തു - knanayapathram\nഉഴവൂർ: ഉഴവൂർ ഇടവകക്കാരുടെയും പ്രവാസി സുഹൃത്തുക്കളുടെയും, സ്വിറ്റ്സർലൻഡ് ക്നാനായ യുവജങ്ങളുടെയും പിന്തുണയോടെ KCYL, CML, സൺ‌ഡേ സ്കൂൾ എന്നിവയുടെ സംയുക്താഭിമുഖ്യത്തിൽ വെളിയനാട് പ്രദേശത്തു 150-ഓളം ബഡ്ഡുകൾ വിതരണം ചെയ്തു. 2,90,000/- രൂപാ സമാഹരിച്ചാണ് ഈ ബൃഹത്തായ സംരഭം നടത്തുവാൻ സാധിച്ചത്. പ്രളയ ബാധിതർക്ക് ഇപ്പോഴും സഹായങ്ങൾ എത്തിക്കാൻ കഴിയുന്നത് നാട്ടുകാരുടെ മനസ്സിലെ നന്മയുടെ ഫലമാണ്. ഉഴവൂർ പള്ളി വികാരി ബഹു. പ്രാലേൽ തോമസ് അച്ഛൻ വെളിയനാട് പള്ളി വികാരി ഫാ. മൈക്കൾ കണ്ണാലയിൽ അച്ഛന് ബഡ്ഡുകൾ നൽകി ഉദ്ഘാടനം നടത്തി. ഉഴവൂർ സൺ‌ഡേ സ്കൂൾ ഹെഡ്മിട്രസ്സ് Sr. മത്തിയാസ് svm, മിഷൻ ലീഗ് അഡ്വൈസർ sr. ജോണിയ svm, എന്നിവർ സന്നിഹിതരായിരുന്നു. ഉഴവൂർ KCYL പ്രസിഡന്റ് ജോമി കൈപ്പാറേട്ട്, സെക്രട്ടറി സാജു ആൽപാറയിൽ, ഷിജോ നെഞ്ചുംതൊട്ടിയിൽ, മിഷൻ ലീഗ് പ്രസിഡന്റ് അലൻ റോയി മുടക്കിച്ചാലിൽ, ഫാ. എബിൻ കവുന്നുംപാറയിൽ, Br. ഗ്രേസൺ വേങ്ങക്കൽ എന്നിവർ പരിപാടികൾക്കു നേതൃത്വം കൊടുത്തു. സ്വിറ്റ്സർലൻഡ് ക്നാനായ യുവജനങ്ങളോടുള്ള പ്രേത്യക നന്ദി ഈ അവസരത്തിൽ അറിയിക്കുന്നതായി ഭാരവാഗികൾ ക്നാനായ പത്രത്തെ അറിയിച്ചു\nഉഴവൂർ KCYL, CML, സൺ‌ഡേ സ്കൂൾ സംയുക്താഭിമുഖ്യത്തിൽ പ്രളയ ബാധിതർക്ക് ബെഡ് വിതരണം ചെയ്തു added by Knanaya Admin on October 11, 2018


Actress Nayanthara is nowadays concentrate more in Malayalam field. - Malayalam Filmibeat\nനയന്‍താരയ്ക്ക് തമിഴില് വമ്പന് തിരിച്ചടി, മലയാളത്തില് ശ്രദ്ധ കേന്ദ്രീകരിക്കാന് കാരണം ?\n| Published: Tuesday, August 1, 2017, 16:29 [IST]\nതെന്നിന്ത്യന് സിനിമാ ലോകത്ത് നയന്‍താര ഹിറ്റായത് വളരെ പെട്ടന്നാണ്. മനസ്സിനക്കരെ എന്ന മലയാള സിനിമയിലൂടെ അരങ്ങേറ്റം കുറിച്ച നയന് അയ്യ എന്ന തമിഴ് ചിത്രത്തിലൂടെയാണ് അന്യഭാഷയിലേക്ക് കടന്നത്. ഏത് തരം വേഷങ്ങള് ചെയ്യാനും തയ്യാറായതോടെ നയന് തെന്നിന്ത്യന് സിനിമാ ലോകത്തെ താരറാണിയായി ഉയരുകയായിരുന്നു.\nഎന്നാല് ഇപ്പോള് നയന്‍താരയ്ക്ക് തമിഴില് ചില വമ്പന് തിരിച്ചടികള് നേരിട്ടിരിയ്ക്കുകയാണെന്നാണ് കോടമ്പക്കത്തു നിന്നും വരുന്ന വാര്‍ത്തകള്. അതുകൊണ്ട് താരമിപ്പോള് മലയാളത്തില് ശ്രദ്ധ കേന്ദ്രീകരിയ്ക്കാന് പോകുകയാണത്രെ. എന്താണ് തിരിച്ചടി എന്നല്ലേ.. ? തുടര്‍ന്ന് വായിക്കൂ..\nസത്യന് അന്തിക്കാട് സംവിധാനം ചെയ്ത മനസ്സിനക്കരെ എന്ന ചിത്രത്തില് ഒരു നാട്ടിപുറത്തുകാരിയായിട്ടാണ് നയന്‍താര എത്തുന്നത്. ജയറാമിന്റെ നായികയായി വന്നതിന് ശേഷം മോഹന്‍ലാലിനൊപ്പം നാട്ടുരാജാവ്, മനസ്സിനക്കരെ എന്നീ ചിത്രങ്ങള് അഭിനയിച്ചു..\nമലയാളത്തില് കരിയര് അങ്ങനെ ഇഴഞ്ഞു നീങ്ങുമ്പോഴാണ് നയന്‍താരയ്ക്ക് അയ്യ എന്ന ചിത്രത്തില് അവസരം ലഭിയ്ക്കുന്നത്. ഏത് വേഷവും ധരിക്കാന് തയ്യാറായി നയന് തമിഴിലെത്തിയതോടെ നടിയ്ക്ക് ഡിമാന്റ് കൂടി. തമിഴിന് പുറമെ തെലുങ്കിലും നയന് മിന്നുന്ന താരമായി.\nവളരെ പെട്ടന്നാണ് നയന് തെന്നിന്ത്യന് സിനിമാ ലോകത്തെ സൂപ്പര് ലേഡി എന്ന പദവിയിലേക്ക് എത്തിയത്. കഥാപാത്രങ്ങള് തിരഞ്ഞെടുക്കുന്നതിലെ കരുതല് അതിന് സഹായിച്ചു. ഇന്ന് തെന്നിന്ത്യയില് ഏറ്റവും അധികം പ്രതിഫലം വാങ്ങുന്ന നടിയാണ് നയന്.\nഎല്ലാ താരത്തെയും എന്ന പോലെ നയന്‍താരയെയും പ്രണയ ഗോസിപ്പുകളും വിവാദങ്ങളും പിന്തുടര്‍ന്നിരുന്നു. എന്നാല് അതത്രയും ഒരു താരമെന്ന നിലയില് നയന്‍താരയുടെ പബ്ലിസിറ്റിയെ സഹായിക്കുക മാത്രമാണ് ചെയ്തത്. ഓരോ തവണ തിരിച്ചടി കിട്ടുമ്പോഴും നയന് ശക്തമായി തിരിച്ചുവന്നു.\nസ്ത്രീ പക്ഷ കഥാപാത്രങ്ങള്\nസൂപ്പര് ലേഡി പദവിയും, പ്രതിഫലവും താരമൂല്യവും ആയതോടെ സിനിമകള് തിരഞ്ഞെടുക്കുന്നതില് നയന് ഒരുപാട് നിബന്ധനകള് വച്ചു. നായികാ പ്രാധാന്യമുള്ള സിനിമകള് തിരഞ്ഞെടുത്ത് അഭിനയിക്കാന് തുടങ്ങി.\nഎന്നാല് ഇപ്പോള് തമിഴകത്ത് നയന് തിരിച്ചടി നേരിട്ടുകൊണ്ടിരിയ്ക്കുകയാണത്രെ. പ്രായമാണ് പ്രശ്‌നം. കാണാന് എത്ര സുന്ദരിയാണെങ്കിലും നായികമാര്‍ക്ക് പ്രായമുണ്ടെന്ന് സംവിധായകനും നായകനും ആരാധകരും തിരിച്ചറിഞ്ഞാല് പിന്നെ തീര്‍ന്നു. 32 കഴിഞ്ഞ് നില്‍ക്കുന്ന നയന് പ്രായം വെല്ലുവിളിയാകുന്നു എന്നാണ് കേള്‍ക്കുന്നത്.\nതമിഴിലും തെലുങ്കിലും സിനിമാ തിരക്കുകളായി നില്‍ക്കുമ്പോഴും നയന് നല്ല അവസരങ്ങള് ലഭിച്ചാല് മലയാളത്തില് വന്നിരുന്നു. അഭിനയ പ്രാധാന്യമുള്ള കാമ്പുള്ള വേഷങ്ങള് ഇവിടെ ലഭിയ്ക്കും. അതിന് പ്രായം തടസ്സമല്ല. അതുകൊണ്ട് ഇപ്പോള് മലയാളത്തിലേക്ക് ശ്രദ്ധ കേന്ദ്രീകരിയ്ക്കുകയാണത്രെ നയന്.\nRead more about: nayanthara tamil film malayalam film tamil movie malayalam movie tamil cinema malayalam cinema നയന്‍താര തമിഴ് മലയാളം സിനിമ\nActress Nayanthara is nowadays concentrate more in Malayalam field.\nStory first published: Tuesday, August 1, 2017, 16:29 [IST]


Loknath Behra Kochi Metro Managing Director-\nലോക്‌നാഥ് ബെഹ്‌റ കൊച്ചി മെട്രോ മാനേജിങ് ഡയരക്ടർ\nസംസ്ഥാന പൊലീസ് മേധാവിയായിരുന്ന ബെഹ്റ ഈ വർഷം ജൂണിലാണ് സ്ഥാനമൊഴിഞ്ഞത്\nAugust 17, 2021 8:43:37 pm\nകൊച്ചി: കൊച്ചി മെട്രോ റെയില്‍വേ ലിമിറ്റഡിന്റെ മാനേജിംഗ് ഡയറക്ടറായി ലോക്‌നാഥ് ബെഹ്‌റ ഐ.പി.എസ്സിനെ നിയമിക്കാന് തീരുമാനിച്ചു. മൂന്നു വര്‍ഷത്തേക്കാണ് നിയമനം. തിങ്കളാഴ്ച ചേർന്ന മന്ത്രിസഭാ യോഗത്തിലാണ് തീരുമാനം.\nസംസ്ഥാന പൊലീസ് മേധാവിയായിരുന്ന ബെഹ്റ ഈ വർഷം ജൂണിലാണ് സ്ഥാനമൊഴിഞ്ഞത്. ഒന്നാം പിണറായി സര്‍ക്കാരിന്റെ തുടക്കം മുതല് ഈ വർഷം ജൂൺ വരെ ലോക്നാഥ് ബെഹ്റയായിരുന്നു സംസ്ഥാന പൊലീസ് മേധാവിയായി സേവനമനുഷ്ഠിച്ചിരുന്നത്. അഞ്ച് വര്‍ഷം ഒരു സര്‍ക്കാരിനൊപ്പം ഈ സ്ഥാനത്ത് തുടരുന്ന ആദ്യ പൊലീസ് ഉദ്യോഗസ്ഥനെ നേട്ടവുമായാണ് ബഹ്റ പടിയിറങ്ങിയത്.\nഅതേസമയം സംസ്ഥാനത്തെ സെമി ഹൈസ്പീഡ് റെയില്‍വേ ലൈന് പദ്ധതിക്ക് സ്ഥലം ഏറ്റെടുക്കുന്നതിനും മന്ത്രിസഭാ യോഗത്തിൽ തീരുമാനമായി.\nതിരുവനന്തപുരം, കൊല്ലം, ആലപ്പുഴ, പത്തനംതിട്ട, കോട്ടയം, എറണാകുളം, തൃശ്ശൂര്, കോഴിക്കോട്, മലപ്പുറം, കണ്ണൂര്, കാസര്‍ഗോഡ് ജില്ലകളിലെ വിവിധ വില്ലേജുകളില് നിന്നായി 955.13 ഹെക്ടര് ഭൂമിയാണ് ഏറ്റെടുക്കുക. എല്‍എആര്‍ആര് ആക്ട്, 2013 ലെ വ്യവസ്ഥകള്‍ക്കു വിധേയമായി റെയില്‍വേ ബോര്‍ഡില് നിന്നും പദ്ധതിക്കുള്ള അന്തിമ അനുമതി ലഭിക്കുന്ന മുറയ്ക്ക് ഭൂമി ഏറ്റെടുക്കാനാണ് തീരുമാനിച്ചത്.\nRead More: കോവിഡ് അതിജീവനം: ഇനിയും നൂതനമായ ആശയങ്ങളും പദ്ധതികളും ആസൂത്രണം ചെയ്യേണ്ടതുണ്ടെന്ന് മുഖ്യമന്ത്രി\nസംസ്ഥാനത്തെ 1550 വില്ലേജുകളിൽ ഡിജിറ്റല് റി-സര്‍വ്വെ പദ്ധതി നടപ്പാക്കാനും യോഗം തീരുമാനിച്ചു. 807.98 കോടി രൂപയാണ് പദ്ധതിക്ക് ചിലവ് പ്രതീക്ഷിക്കുന്നത്. നാല് ഘട്ടമായി പൂര്‍ത്തീകരിക്കുന്ന പദ്ധതിയില് ആദ്യ ഘട്ടത്തിന് 339.438 കോടി രൂപ റി-ബില്‍ഡ് കേരളയില് ഉള്‍പ്പെടുത്തി ഭരണാനുമതി നല്‍കി.\nഅത്യാധുനിക സാങ്കേതികവിദ്യയുടെ സഹായത്തോടെ സംസ്ഥാനത്തെ 1550 വില്ലേജുകളിലെ ഡിജിറ്റല് റി-സര്‍വ്വേ പൂര്‍ത്തിയാക്കുകയാണ് പദ്ധതിയുടെ ലക്ഷ്യം. റവന്യൂ, സര്‍വ്വെ, രജിസ്‌ട്രേഷന് എന്നീ വകുപ്പുകളിലെ ഭൂരേഖ സേവനങ്ങളുടെ ഏകീകരണം ഇതിലൂടെ സാധ്യമാകും. ഡിജിറ്റല് ഭൂരേഖ ഭൂപട സംവിധാനങ്ങളുടെ സുശക്തമായ ചട്ടക്കൂട് രൂപപ്പെടുത്താന് ആവശ്യമായ തരത്തില് ഐ.ടി. സംവിധാനങ്ങളും സാങ്കേതികവിദ്യകളും മെച്ചപ്പെടുത്തുക എന്നതും ഇതിന്റെ ഭാഗമാണ്.\nഹൈക്കോടതിയില് നിന്നും വിരമിച്ച ജീവനക്കാരുടെ പെന്‍ഷന് ആനുകൂല്യങ്ങള് പരിഷ്‌ക്കരിക്കാനും യോഗം തീരുമാനിച്ചു.\nഇതിനായി ഏഴ് തസ്തികകള് ഉള്‍പ്പെടുന്ന ഒരു സ്‌പെഷ്യല് ഡപ്യൂട്ടി കളക്ടര് ഓഫീസും മേല്‍പ്പറഞ്ഞ ജില്ലകള് ആസ്ഥാനമായി 18 തസ്തികകള് വീതം ഉള്‍പ്പെടുന്ന 11 സ്‌പെഷ്യല് തഹസീല്‍ദാര് (എല്.എ) ഓഫീസുകളും രൂപീകരിക്കാന് തീരുമാനിച്ചു. ഒരു വര്‍ഷത്തേക്ക് താത്ക്കാലികമായാണ് നിയമനം.\nസര്‍ക്കാര് ജീവനക്കാരുടെ ശമ്പളപരിഷ്‌ക്കരണവുമായി ബന്ധപ്പെട്ട് ഉണ്ടായിട്ടുള്ള അപാകതകള് പരിഹരിക്കുന്നതിന് ധനകാര്യവകുപ്പില് അനോമിലി റെക്ടിഫിക്കേഷന് സെല് രൂപീകരിക്കാനും യോഗം തീരുമാനിച്ചു.\n2018 ലെ കാലവര്‍ഷക്കെടുതി, വന്യമൃഗങ്ങളുടെ ആക്രമണം എന്നിവ മൂലം കൃഷിനാശം സംഭവിച്ചും, കടുത്ത സാമ്പത്തിക പ്രതിസന്ധി കാരണം കടബാധ്യതകള് ഉണ്ടായതിനെ തുടര്‍ന്നും ആത്മഹത്യ ചെയ്ത ജി. രാമകൃഷ്ണന്, വി.ഡി. ദിനേശ്കുമാര്, എങ്കിട്ടന്, എം.എം. രാമദാസ് എന്നിവരുടെ ആശ്രിതര്‍ക്ക് മുഖ്യമന്ത്രിയുടെ ദുരിതാശ്വാസനിധിയില് നിന്നും3ലക്ഷം രൂപ വീതം ധനസഹായം നല്‍കാന് തീരുമാനിച്ചു. ഇവരുടെ പേരിലുള്ള ബാങ്ക് വായ്പയുടെ പലിശ ഒഴിവാക്കി നല്‍കാന് അതാത് ബാങ്കുകളോട് ശുപാര്‍ശ നല്‍കാനും യോഗത്തിൽ തീരുമാനിച്ചതായും സർക്കാർ അറിയിച്ചു.\nവിനോദയാത്രക്കിടെ നേപ്പാളില് ഹോട്ടല് മുറിയില് വിഷവാതകം ശ്വസിച്ച് മരണപ്പെട്ട പ്രവീണ് നായരുടെ മാതാപിതാക്കള്‍ക്ക് രണ്ടര ലക്ഷം രൂപ വീതം മുഖ്യമന്ത്രിയുടെ ദുരിതാശ്വാസ നിധിയില് നിന്നും അനുവദിക്കാന് തീരുമാനിച്ചു. ഇതേ അപകടത്തില് മരണപ്പെട്ട കോഴിക്കോട് സ്വദേശി രഞ്ജിത്ത്-ഇന്ദുലക്ഷ്മി ദമ്പതികളുടെ ഏക മകന് മാധവ് രജ്ഞിത്തിന്റെ പഠനാവശ്യത്തിനായി 10 ലക്ഷം രൂപ മുഖ്യമന്ത്രിയുടെ ദുരിതാശ്വാസ നിധിയില് നിന്നും അനുവദിക്കുമെന്നും സംസ്ഥാന സർക്കാർ അറിയിച്ചു.\nWeb Title: Loknath behra kochi metro managing director\nകോവിഡ് അതിജീവനം: ഇനിയും നൂതനമായ ആശയങ്ങളും പദ്ധതികളും ആസൂത്രണം ചെയ്യേണ്ടതുണ്ടെന്ന് മുഖ്യമന്ത്രി


നിലമ്പൂർ ആയിഷ - വിക്കിപീഡിയ\nഒരു മലയാള നാടക-ചലച്ചിത്ര അഭിനേത്രിയാണ് നിലമ്പൂർ ആയിഷ. മലപ്പുറം ജില്ലയിൽ നിലമ്പൂരിലെ സാധാരണ മുസ്‌ലിം കുടുംബത്തിലാണ് ആയിഷയുടെ ജനനം. 2011-ലെ മികച്ച രണ്ടാമത്തെ നടിക്കുള്ള കേരള സർക്കാരിന്റെ പുരസ്കാരം ഇവർക്കു ലഭിച്ചു.\nനാടക ,സിനിമ നടി\n1950-കളിൽ കേരളത്തിലാരംഭിച്ച രാഷ്‌ട്രീയ നാടക പ്രസ്ഥാനത്തിലൂടെയാണ് നിലമ്പൂർ ആയിഷ അരങ്ങിലെത്തുന്നത്. ഇ.കെ. അയമുവിന്റെ ജ്ജ് നല്ല മനിസനാവാൻ നോക്ക് ആയിരുന്നു ആദ്യനാടകം. മുസ്ലിം സമുദായത്തിൽനിന്ന് ഒരു വനിത നാടകരംഗത്തേക്ക് കടന്നതിന്റെ ഭാഗമായി ഒട്ടേറെ എതിർപ്പുകൾ ഇവർക്ക് നേരിടേണ്ടിവന്നു. ഇതിനെയെല്ലാം അതിജീവിച്ച് അമ്പതിലേറെ വർഷത്തോളം ഇവർ നാടകവേദിയിൽ തുടരുന്നു. നൂറിലേറെ നാടകങ്ങളുമായി 12,000ലേറെ വേദികളിൽ ഇവർ പ്രത്യക്ഷപ്പെട്ടിട്ടുണ്ട്. മലയാള നാടകവേദിക്ക് നല്കിയ സമഗ്രസംഭാവനകളെ മാനിച്ച് 2008-ൽ എസ്.എൽ. പുരം സദാനന്ദൻ പുരസ്കാരം നല്കി കേരള സർക്കാർ ഇവരെ ആദരിച്ചു. ഇവർ ഏറെ നാൾ ഗൾഫിൽ ജോലി ചെയ്തിട്ടുണ്ട്. ജീവിതത്തിൻറെ അരങ്ങ് എന്ന പേരിൽ ആത്മ കഥ പ്രസിദ്ധീകരിക്കപ്പെട്ടു\nഈ ദുനിയാവിൽ ഞാനൊറ്റയ്ക്കാണ്\nമികച്ച നടിക്കുള്ള സംസ്ഥാന സംഗീത നാടക അക്കാദമി പുരസ്കാരം (2002)\nസമഗ്രസംഭാവനയ്ക്കുമുള്ള എസ്.എൽ. പുരം സദാനന്ദൻ പുരസ്കാരം\nമികച്ച രണ്ടാമത്തെ നടിക്കുള്ള കേരള സംസ്ഥാന ചലച്ചിത്രപുരസ്കാരം - 2011\n↑ ദിലീപ് നടൻ, ശ്വേത നടി, ഇന്ത്യൻ റുപ്പി മികച്ച ചിത്രം, മാതൃഭൂമി\n↑ "ഇത് വൈകിയെത്തിയ വസന്തം:നിലമ്പൂർ ആയിഷ". മാതൃഭൂമി. 2012 ജൂലൈ 20. ശേഖരിച്ചത് ജൂലൈ 22, 2012. Check date values in: |date= (help)CS1 maint: discouraged parameter (link)\n↑ "എസ്.എൽ.പുരം പുരസ്‌കാരം നിലമ്പൂർ ആയിഷയ്‌ക്ക്". മാതൃഭൂമി. 2008 ഓഗസ്റ്റ് 15. ശേഖരിച്ചത് ജൂലൈ 22, 2012. Check date values in: |date= (help)CS1 maint: discouraged parameter (link)\n↑ "മദ്രാസ് മെയിൽ". മാധ്യമം ആഴ്ചപ്പതിപ്പ് ലക്കം 690. 2011 മെയ് 16. ശേഖരിച്ചത് 2013 മാർച്ച് 16. Check date values in: |accessdate= and |date= (help)CS1 maint: discouraged parameter (link)\n↑ "കൺമഷി". മാധ്യമം ആഴ്ചപ്പതിപ്പ് ലക്കം 750. 2012 ജൂലൈ 09. ശേഖരിച്ചത് 2013 മെയ് 08. Check date values in: |accessdate= and |date= (help)CS1 maint: discouraged parameter (link)\n↑ "കേരള സംഗീത നാടക അക്കാദമി പുരസ്കാരങ്ങൾ". കേരള സംഗീത നാടക അക്കാദമി. 2013 ഓഗസ്റ്റ് 19. ശേഖരിച്ചത് 2013 ഓഗസ്റ്റ് 19. Check date values in: |accessdate= and |date= (help)CS1 maint: discouraged parameter (link)\n സായാഹ്നത്തിലെ അഭ്രശോഭ - എ പി സജിഷ\n"https://ml.wikipedia.org/w/index.php?title=നിലമ്പൂർ_ആയിഷ&oldid=3102965" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:9മാർച്ച് 2019, സമയം: 18:10\nഈ താൾ അവസാനം തിരുത്തപ്പെട്ടത്: 18:10,9മാർച്ച് 2019.


ലോക ജൂനിയര് ചെസ് ചാമ്പ്യന്‍ഷിപ്പില് മലയാളി താരത്തിന് നേട്ടം | Malayali got Bronze in Wold Junior Chess Championship - Malayalam Oneindia\nPublished: August 21 2016, 17:19 [IST]\nഭുവനേശ്വര്: ലോക ജൂനിയര് ചെസ് ചാമ്പ്യന്‍ഷിപ്പില് എസ്എല് നാരായണന് വെങ്കലം. ഭുനേശ്വരില് നടന്ന ജൂനിയര് ചാമ്പ്യന്‍ഷിപ്പിലാണ് നേട്ടം. ഈ നേട്ടത്തിലെത്തുന്ന ആദ്യ മലയാളി താരമാണ് ഇദ്ദേഹം.\nതിരുവനന്തപുരം സ്വദേശിയാണ് നാരായണന്. കരിയറിലെ ഏറ്റവും വലിയ നേട്ടമെന്ന് നാരായണന് പ്രതികരിച്ചു. മികച്ച പ്രകടനം തുടരാന് ആത്മവിശ്വാസം തരുന്നതാണ് ഈ നേട്ടമെന്നും നാരായണന് പറഞ്ഞു.\nജൂനിയര് തലത്തില് മെഡല് നേടുന്ന ഏഴാമത്തെ ഇന്ത്യന് താരം കൂടിയാണ് നാരായണന്. ആനന്ദ്, അഭിജിത്ത്, ഹരികൃഷ്ണന് എന്നിവര്‍ക്കും മെഡലുകളുണ്ട്. പെണ്‍കുട്ടികളുടെ വിഭാഗത്തിന് മൂന്നു പേരും മെഡല് നേടിയിട്ടുണ്ട്.\nchess kerala india കേരളം ഇന്ത്യ\nMalayali got Bronze in Wold Junior Chess Championship\nStory first published: Sunday, August 21, 2016, 17:19 [IST]


സ്നേഹവും പണപ്പെട്ടിയും : Deepika.com Sunday Special\nഅഹ്ലിംഗിന് എഴുപത്തഞ്ച് വയസ് തികഞ്ഞ ദിവസം. വിധവയായിരുന്ന ആ സ്ത്രീ തന്‍റെ നാല് ആണ്‍മക്കളെയും അരികിൽ വിളിച്ച് സ്വത്തു മുഴുവനും തുല്യമായി അവർക്കു വീതിച്ചുകൊടുത്തു. അതേത്തുടർന്നു വർഷത്തിൽ മൂന്നുമാസം വീതം ഓരോ മകന്‍റെയും വീട്ടിൽ മാറിമാറി താമസിക്കാൻ അവർ തീരുമാനിച്ചു.\nമക്കൾ നാലുപേർക്കും സ്വീകാര്യമായിരുന്നു ആ തീരുമാനം. അതനുസരിച്ച് അവർ മൂന്നു മാസം വീതം ഓരോ മകന്‍റെയും വീട്ടിൽ മാറിമാറി താമസിക്കാൻ തുടങ്ങി. ആദ്യമൊക്കെ മക്കൾക്കും അവരുടെ ഭാര്യമാർക്കുമൊക്കെ വലിയ സന്തോഷമായിരുന്നു അമ്മയെ സ്വീകരിക്കാനും സൽക്കരിക്കാനും. എന്നാൽ, ഒന്നു രണ്ടു വർഷം കഴിഞ്ഞപ്പോൾ മക്കൾക്കും അവരുടെ ഭാര്യമാർക്കും അമ്മയെ വേണ്ട എന്ന സ്ഥിതിയിലായി. അമ്മയ്ക്കുവേണ്ടി ചെയ്യുന്ന ചെലവ് അധികച്ചെലവായി തോന്നി.\nഅമ്മയ്ക്കു കാര്യം പെട്ടെന്നു മനസിലായി. എന്നാൽ, അവർക്കു മാറിത്താമസിക്കാൻ മറ്റൊരു ഭവനമില്ലായിരുന്നു. തന്മൂലം ദുഃഖം കടിച്ചമർത്തി ആ അമ്മ മക്കളുടെ കൂടെത്തന്നെ താമസിച്ചു. അങ്ങനെയിരിക്കുന്പോഴാണ് കുടുംബസുഹൃത്തായ ജിംഗ്മെയ് എന്ന വൃദ്ധൻ അഹ്ലിംഗിനെ സന്ദർശിക്കാനെത്തിയത്. അദ്ദേഹത്തിന് അഹ്ലിംഗിന്‍റെ നിസഹായാവസ്ഥ പെട്ടെന്നു മനസിലായി.\nഅഹ്ലിംഗിനു ചില രഹസ്യനിർദേശങ്ങൾ നൽകിയിട്ടായിരുന്നു ജിംഗ്മെയ് അന്നു മടങ്ങിപ്പോയത്. കുറേ ദിവസം കഴിഞ്ഞപ്പോൾ സന്ധ്യാസമയം ആരോടും പറയാതെ അഹ്ലിംഗ് എങ്ങോട്ടോ ഇറങ്ങിപ്പോയി. ഒരു മണിക്കൂർ കഴിഞ്ഞ് മണ്ണു പുരണ്ട വസ്ത്രവുമായി അവർ മടങ്ങിയെത്തുന്പോൾ അവരുടെ കൈയിൽ ഒരു ആഭരണപ്പെട്ടി ഉണ്ടായിരുന്നു.\n“അമ്മ എവിടേക്കാണ് പോയത്? എന്താണ് അമ്മയുടെ കൈയിലിരിക്കുന്നത്?” മകൻ ആകാംക്ഷാപൂർവം ചോദിച്ചു. ഉടനെ അവർ പറഞ്ഞു: “പല രീതികളിൽ നമ്മുടെ ജീവിതം മെച്ചപ്പെടുത്താൻ സഹായിക്കുന്ന ഒരു ആഭരണപ്പെട്ടി.”\n“എന്താണ് ഈ ആഭരണപ്പെട്ടിയിലുള്ളത്?” മകൻ വീണ്ടും ചോദിച്ചു. “അതു ഞാൻ മരിക്കുന്പോൾ നിങ്ങൾ കണ്ടുപിടിക്കും,” മറുപടിയായി അമ്മ പറഞ്ഞു.\nആഭരണപ്പെട്ടിയെക്കുറിച്ചുള്ള വാർത്ത അതു കണ്ട മകൻ തന്‍റെ സഹോദരങ്ങളോടു പങ്കുവച്ചു. അപ്പോൾ മൂത്തവൻ പറഞ്ഞു: “അമ്മയുടെ സ്വത്തു മുഴുവനും നമുക്കു വീതിച്ചുതന്നിട്ടില്ലെന്നു വ്യക്തമാണ്.” അപ്പോൾ മറ്റൊരാൾ പറഞ്ഞു: “അമ്മയുടെ രത്നാഭരണങ്ങളെല്ലാമാണ് ആ ആഭരണപ്പെട്ടിയിലുള്ളത്.”\n“അമ്മയ്ക്ക് ഇതുപോലെ വേറെയും ആഭരണപ്പെട്ടികൾ കാണും,” വേറെ ഒരു മകൻ പറഞ്ഞു. “അവയെല്ലാം എവിടെയാണോ, അമ്മ കുഴിച്ചിട്ടിരിക്കുന്നത്!”\nമക്കൾ നാലുപേരും ഒരുമിച്ചുകൂടി ആഭരണപ്പെട്ടിയെക്കുറിച്ച് അമ്മയോടു ചോദിച്ചു. അതുപോലെ വേറെ എത്ര ആഭരണപ്പെട്ടികൾ ഉണ്ടെന്നും ചോദിച്ചു. എന്നാൽ, ആ ചോദ്യങ്ങൾക്കൊന്നും അമ്മ മറുപടി പറഞ്ഞില്ല. തന്മൂലം, അമ്മ വീട്ടിൽ ഇല്ലാതിരുന്ന ദിവസം അവർ ആഭരണപ്പെട്ടി കണ്ടുപിടിച്ച് അതു തുറക്കാൻ നോക്കി. എന്നാൽ, താക്കോൽ കൂടാതെ തുറക്കാൻ സാധിക്കാത്ത ലോഹനിർമിതമായ ആഭരണപ്പെട്ടിയായിരുന്നു അത്.\nഏതായാലും ആഭരണപ്പെട്ടി കണ്ടതിനുശേഷം മക്കൾ നാലുപേരും പരസ്പരം മത്സരിച്ച് അമ്മയെ ശുശ്രൂഷിക്കാൻ തുടങ്ങി. അവർ ഓരോരുത്തരും അമ്മ തങ്ങളുടെ കൂടെ മുഴുവൻ സമയവും താമസിക്കണമെന്നു വാശിപിടിച്ചു. എന്നാൽ, അമ്മയാകട്ടെ മുൻപുണ്ടാക്കിയിരുന്ന ധാരണപ്രകാരം മാറിമാറി താമസിക്കുകയാണു ചെയ്തത്.\nഎണ്‍പത്തിനാലാം ജന്മദിനത്തിനു കുറേ ദിവസം മുൻപ് ഉറക്കത്തിൽ ആ അമ്മ ലോകത്തോടു വിടപറഞ്ഞു. അപ്പോൾ സംസ്കാരശുശ്രൂഷയ്ക്ക് കുടുംബസുഹൃത്തായ ജിംഗ്‌മെയും എത്തിയിരുന്നു. സംസ്കാരശുശ്രൂഷകൾ കഴിഞ്ഞപ്പോൾ ഒരു താക്കോൽ ആ അമ്മയുടെ മൂത്ത മകനെ ഏല്പിച്ചുകൊണ്ടു പറഞ്ഞു: “ഇതാ ആഭരണപ്പെട്ടിയുടെ താക്കോൽ!”\nഉടനെ മക്കളും അവരുടെ ഭാര്യമാരും ഒരുമിച്ച് വീട്ടിനകത്തു കയറി കതകടച്ച് ആഭരണപ്പെട്ടി തുറന്നു. അപ്പോൾ അതിൽ അവർ കണ്ടതു വിലയില്ലാത്ത ചില ഇമിറ്റേഷൻ ആഭരണങ്ങളായിരുന്നു. അവയോടൊപ്പം ഒരു കുറിപ്പും അവർ കണ്ടെത്തി. അത് ഇപ്രകാരമായിരുന്നു: “പണത്തിനുവേണ്ടി മാത്രം ജീവിക്കുന്നവരെ കാത്തിരിക്കുന്നതു വലിയ ഇച്ഛാഭംഗമായിരിക്കും. മക്കളുടെ ശുശ്രൂഷ ലഭിക്കാൻവേണ്ടി ഇങ്ങനെയൊരു നടപടി സ്വീകരിക്കേണ്ടിവന്നതിൽ ദുഃഖമുണ്ട്. ഇതു വ്യക്തമാക്കുന്നത് എന്‍റെ എന്നപോലെ നിങ്ങളുടെയും വ്യക്തിത്വമില്ലായ്മയാണ്. നിങ്ങൾക്കാണെങ്കിൽ അതു പരിഹരിക്കാൻ സമയമുണ്ട്. നിങ്ങൾ അങ്ങനെ ചെയ്യണമെന്നാണ് എന്‍റെ ആഗ്രഹം.”\nഇതൊരു ചൈനീസ് നാടോടിക്കഥയാണ്. ഈ കഥയിലെ അമ്മയുടെയും മക്കളുടെയും കഥ നമുക്കേറെപ്പേർക്കും അത്ര പുതുമയാകാനിടയില്ല. കാരണം കുടുംബബന്ധങ്ങളെക്കാളേറെ പണത്തിനു സർവപ്രാധാന്യവും നൽകി ജീവിക്കുന്ന ആളുകളെ പലപ്പോഴും നമ്മുടെ ചുറ്റിലും നാം കാണാറുണ്ടല്ലോ. മക്കളെ താലോലിച്ചു വളർത്തി വലിയ ബുദ്ധിമുട്ടുകൾ സഹിച്ച് അവരെ നല്ലനിലയിലെത്തിച്ചതിനു ശേഷം അവർക്കു വേണ്ടാതായിത്തീരുന്ന മാതാപിതാക്കൾ അത്ര അപൂർവമല്ലല്ലോ നമ്മുടെയിടയിൽ.\nനമ്മുടെ വൃദ്ധമന്ദിരങ്ങളിൽ അംഗങ്ങളുടെ എണ്ണം കൂടുന്നുണ്ടെങ്കിൽ അതിന്‍റെ കാരണം അന്വേഷിച്ചു നാം മറ്റെങ്ങും പോകേണ്ടതില്ല. മാതാപിതാക്കളുടെ കൈവശം പണമുണ്ടോ? എങ്കിൽ അവരെ സ്നേഹപൂർവം പരിചരിക്കാൻ മക്കളും മരുമക്കളുമൊക്കെ എപ്പോഴും മുന്നിലുണ്ടാകും. എന്നാൽ, അവരുടെ കൈയിൽനിന്നു കിട്ടാനുള്ളതെല്ലാം കിട്ടിക്കഴിഞ്ഞാലോ? അപ്പോൾ സ്ഥിതിയാകെ മാറും. അതല്ലേ മുകളിൽ കൊടുത്തിരിക്കുന്ന കഥയിലെ അമ്മയ്ക്കു സംഭവിച്ചത്.\nഏതായാലും ബുദ്ധിമതിയായ ആ അമ്മ ആഭരണപ്പെട്ടിയിലൂടെ മക്കളെ അനുസ്മരിപ്പിച്ച കാര്യം നമ്മുടെയും ഓർമയിലിരിക്കട്ടെ. അതായത്, പണത്തിനുവേണ്ടി മാത്രം ജീവിക്കുന്നവരെ കാത്തിരിക്കുന്നതു വലിയ ഇച്ഛാഭംഗമായിരിക്കും എന്ന യാഥാർഥ്യം. അങ്ങനെയുള്ളവർക്കു പണം നൽകുന്ന സന്തോഷങ്ങളെക്കാളേറെ മറ്റൊരു സന്തോഷവും ലഭിക്കില്ല. ആ സന്തോഷങ്ങളാകട്ടെ കുമിളകൾപോലെ അപ്രത്യക്ഷമാകുന്നവയുമാണ്.


കൊറോണ: വിദ്യാർത്ഥിയുടെ നില തൃപ്തികരം – Meddling Media\nകൊറോണ: വിദ്യാർത്ഥിയുടെ നില തൃപ്തികരം\nതൃശൂരിൽ നോവൽ കൊറോണ വൈറസ് ബാധ സ്ഥിരീകരിച്ച വിദ്യാർഥിനിയുടെ ആരോഗ്യനില തൃപ്തികരമാണെന്ന് ആരോഗ്യവകുപ്പ് മന്ത്രി കെ.കെ. ശൈലജ ടീച്ചർ പറഞ്ഞു. തൃശൂർ ഗവ. മെഡിക്കൽ കോളജിൽ വ്യാഴാഴ്ച അർധരാത്രിയിൽ നടന്ന അവലോകന യോഗത്തിൽ സംസാരിക്കുകയായിരുന്നു മന്ത്രി. സംസ്ഥാനത്ത് ഇതുവരെ 1053 പേർ നിരീക്ഷണത്തിലാണ്. ഇതിൽ 1038 പേർ വീടുകളിലും 15 പേർ വിവിധ ആശുപത്രികളിലുമാണ് നിരീക്ഷണത്തിലുള്ളത്. ഏറ്റവും കൂടുതൽ പേർ കോഴിക്കോട് ജില്ലയിലാണ്-166. തൃശൂർ ജില്ലയിൽ 76 പേരും മലപ്പുറത്ത് 154 പേരും എറണാകുളത്ത് 153 പേരും നിരീക്ഷണത്തിലാണ്. കൊല്ലം 100, തിരുവനന്തപുരം 83, പാലക്കാട് 64, പത്തനംതിട്ട 32, ഇടുക്കി 14, കോട്ടയം 32, ആലപ്പുഴ 54, വയനാട് 16, കണ്ണൂർ 61, കാസർകോട് 48 എന്നിങ്ങനെയാണ് നിരീക്ഷണത്തിലുള്ളത്. സംസ്ഥാനത്ത് നിലവിൽ ചികിത്സയിലുള്ള ആരുടെയും ആരോഗ്യനിലയിൽ ആശങ്കപ്പെടാനില്ലെന്ന് മന്ത്രി പറഞ്ഞു.\nകൊറോണ: ചൈനയിൽനിന്നെത്തിയവർ സ്വമേധയാ ആരോഗ്യ വകുപ്പിന്\nറിപ്പോർട്ട് ചെയ്യണം-മന്ത്രി കെ.കെ. ശൈലജ ടീച്ചർ\nനോവൽ കൊറോണ വൈറസ് ഇന്ത്യയിലാദ്യമായി തൃശൂരിൽ സ്ഥിരീകരിച്ച സാഹചര്യത്തിൽ രോഗത്തിന്റെ പ്രഭവകേന്ദ്രമായ ചൈനയിൽനിന്നെത്തിയവർ സ്വമേധയാ ആരോഗ്യ വകുപ്പിന് റിപ്പോർട്ട് ചെയ്യണമെന്ന് ആരോഗ്യവകുപ്പ് മന്ത്രി കെ.കെ. ശൈലജ ടീച്ചർ അറിയിച്ചു. തൃശൂർ ഗവ. മെഡിക്കൽ കോളജിൽ വ്യാഴാഴ്ച അർധരാത്രിയിൽ നടന്ന അവലോകന യോഗത്തിൽ സംസാരിക്കുകയായിരുന്നു മന്ത്രി.\nചൈനയിൽനിന്ന് വന്നവർ വീട്ടിൽനിന്ന് പുറത്തിറങ്ങാതെ 28 ദിവസം കർശനമായ ഹോം ക്വാറൻൈറൻ പാലിക്കണമെന്ന് മന്ത്രി പറഞ്ഞു. 14 ദിവസമാണ് കൊറോണ വൈറസിന്റെ ഇൻക്യുബേഷൻ കാലയളവ്. ഹോം ക്വാറൻൈറൻ ലളിതമാവരുത്. ഈ കാലയളവിൽ പൊതു ഇടങ്ങളിൽ സമ്പർക്കം നടത്തരുത്. ശരീരസ്രവം മറ്റുള്ളവരുടെ മേൽ പതിയാതിരിക്കണം. ആരോഗ്യ വകുപ്പ് ഉദ്യോഗസ്ഥരുടെ നിർദേശങ്ങൾ കർശനമായി പാലിക്കണം.\nനിലവിൽ പൂനെയിലെ നാഷനൽ വൈറോളജി ഇൻസ്റ്റിറ്റ്യൂട്ടിലേക്ക് സാമ്പിൾ അയച്ചാണ് പരിശോധിക്കുന്നത്. ഇതിന് രണ്ട് ദിവസം എടുക്കുന്നുണ്ട്. ആലപ്പുഴയിലെ വൈറോളജി ഇൻസ്റ്റിറ്റ്യൂട്ടിൽ ഇതിന് താൽക്കാലിക സംവിധാനം ഏർപ്പെടുത്താൻ അഭ്യർഥിച്ചിട്ടുണ്ട്. ഇതുവരെ 20 സാമ്പിളുകൾ പരിശോധനയ്ക്ക് അയച്ചതിൽ 15 കേസും നെഗറ്റീവ് ആണ്. വുഹാനിൽനിന്ന് വന്ന ഒരു കേസ് മാത്രമാണ് പോസിറ്റീവ്. ചൈനയിൽനിന്നെത്തിയ 11 പേരാണ് തൃശൂർ ജില്ലയിൽ നിരീക്ഷണത്തിലുള്ളത്. ഇതിൽ ഏഴ് പേർ തൃശൂർ ഗവ. മെഡിക്കൽ കോളജിലും രണ്ട് പേർ ജില്ലാ ജനറൽ ആശുപത്രിയിലുമാണ്.\nനിപ്പയുടെ അത്രയും മരണനിരക്ക് കൊറോണയ്ക്ക് ഇല്ലെങ്കിലും ലക്ഷണങ്ങൾ പ്രകടിപ്പിക്കുംമുമ്പേ രോഗം വ്യാപിക്കുന്നുവെന്നതാണ് ആശങ്കാജനകം. അതിനാൽ നിപ്പയേക്കാൾ കൂടുതൽ ഭയക്കണം. ജനറൽ ആശുപത്രിയിലും മെഡിക്കൽ കോളജിലും താലൂക്ക് ആശുപത്രികളിലും ഐസോലേഷൻ വാർഡുകൾ സജ്ജീകരിച്ചിട്ടുണ്ട്. മെഡിക്കൽ കോളജിൽ ഐ.സി.യു സൗകര്യത്തോടെ 20 മുറികൾ കൊറോണ ലക്ഷണങ്ങൾ ഉള്ളവർക്കായി മാറ്റിവെച്ചിട്ടുണ്ട്. കൊറോണ കേസുകൾ കൈകാര്യം ചെയ്യാനായി മെഡിക്കൽ ബോർഡ് രൂപീകരിക്കും.\nകൊറോണ ലക്ഷണങ്ങൾ ഉള്ളവർ ആശുപത്രികളിൽ വന്നാൽ എങ്ങിനെ ശുശ്രൂഷിക്കണം, സുരക്ഷാ ഉപകരണങ്ങൾ എങ്ങിനെ ധരിക്കണം എന്നിവ സംബന്ധിച്ച് മിക്ക ആശുപത്രികളിലും ജീവനക്കാർക്ക് പരിശീലനം നൽകിയിട്ടുണ്ട്. ശേഷിച്ചവർക്ക് വെള്ളിയാഴ്ച പരിശീലനം നൽകും. ആവശ്യമായ സുരക്ഷാ ഉപകരണങ്ങൾ ശേഖരിച്ചുവെക്കാൻ കെ.എം.എസ്.സി.എല്ലിന് നിർദേശം നൽകിയതായി മന്ത്രി പറഞ്ഞു. സ്വകാര്യ ആശുപത്രികളുടെ സഹായം കൂടി തേടുന്നതിനായി വെള്ളിയാഴ്ച രാവിലെ 11 മണിക്ക് കളക്ടറേറ്റ് കോൺഫറൻസ് ഹാളിൽ വിപുലമായ യോഗം ചേരും. വിവിധ സർക്കാർ വകുപ്പുകളുടെ യോഗവും വെള്ളിയാഴ്ച ചേരും.\nകൊറോണ ബാധ സംബന്ധിച്ച് എല്ലാ ദിവസവും വൈകീട്ട് ഏഴിന് മെഡിക്കൽ ബുള്ളറ്റിൻ പുറത്തിറക്കുമെന്ന് മന്ത്രി അറിയിച്ചു. വ്യാജവാർത്തകൾ സമൂഹമാധ്യമങ്ങളിലും മറ്റും പ്രചരിപ്പിക്കുന്നവർക്കെതിരെ കർശന നടപടി സ്വീകരിക്കുമെന്നും വ്യക്തമാക്കി.\nകൊറോണ വലയിലായപ്പോ ഹോമിയോ യെ ഇറക്കി ആയുഷിന്റെ കളി


'വടക്കന്' വീരഗാഥ ബോക്‌സോഫീസ് ഹിറ്റാവും, തീര്‍ച്ച; അഡ്വ.ജയശങ്കര് - ഇ വാർത്ത | evartha\nകോണ്‍ഗ്രസ് മുന് വക്താവ് ടോം വടക്കന്റെ ബിജെപിയിലേക്കുള്ള കൂടുമാറ്റത്തില് പ്രതികരണവുമായി അഡ്വ.ജയശങ്കര്. രാഹുല് ഗാന്ധി അധ്യക്ഷനായ ശേഷം വടക്കനെ പോലുള്ള യഥാര്‍ത്ഥ ജനനായകര് അവഗണിക്കപ്പെടുന്നതായി പൊതുവെ പരാതിയുണ്ടെന്നും ജയശങ്കര് ഫെയ്‌സ്ബുക്ക് പോസ്റ്റില് പരിഹസിക്കുന്നു\nകോണ്‍ഗ്രസ് വക്താവും എഐസിസി സെക്രട്ടറിയുമായ ഠോം വടക്കന് ബിജെപിയില് ചേര്‍ന്നു. പുല്‍വാമ പ്രശ്‌നത്തില് അഹിംസ പാര്‍ട്ടി കൈക്കൊണ്ട നിലപാടില് പ്രതിഷേധിച്ചാണ് രാജി എന്ന് വടക്കന് പറയുന്നു. രാഹുല് ഗാന്ധി അധ്യക്ഷനായ ശേഷം ഇദ്ദേഹത്തെ പോലുള്ള യഥാര്‍ത്ഥ ജനനായകര് അവഗണിക്കപ്പെടുന്നതായി പൊതുവെ പരാതിയുണ്ട്.\nവടക്കുംനാഥന്റെ നാട്ടില് മത്സരിക്കാന് വളരെ മോഹിച്ചയാളാണ് വടക്കന്‍ജി. 2009ല് അദ്ദേഹം തൃശൂര് മണ്ഡലത്തില് ആകമാനം വലിയ ഫ്‌ലെക്‌സ് ബോര്‍ഡുകള് സ്ഥാപിച്ചു. ആര്‍ച്ച്ബിഷപ് ആന്‍ഡ്രൂസ് താഴത്തിന്റെയും വെളളാപ്പളളി നടേശന്റെയും അനുഗ്രഹം വാങ്ങി. അപ്പോഴെയ്ക്കും സിഎന് ബാലകൃഷ്ണന് ഉടക്കി: കുറ്റിച്ചൂലുകളൊന്നും ഇവിടെ വേണ്ട എന്നു വിലക്കി. അപമാനിതനായി വടക്കന്‍ജി പിന്‍വലിഞ്ഞു.\nബിജെപി തൃശൂര് സീറ്റ് തുഷാര് വെള്ളാപ്പള്ളിക്കു കൊടുത്ത നിലയ്ക്ക് ചാലക്കുടി മണ്ഡലത്തില് വടക്കനെ പരീക്ഷിക്കാവുന്നതാണ്. വടക്കന് വീരഗാഥ ബോക്‌സോഫീസ് ഹിറ്റാവും, തീര്‍ച്ച.